
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 195 

17 Αυγούστου 2007 


ΝΟΜΟΣ ΥΠ’ ΑΡΙΘΜ. 3606 

Αγορές χρηματοπιστωτικών μέσων 
καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΑΓΟΡΕΣ ΧΡΗΜΑΤΟΠΙΣΤΩΤΙΚΩΝ ΜΕΣΩΝ 
ΚΕΦΑΛΑΙΟ Α' 

ΟΡΙΣΜΟΙ ΚΑΙ ΠΕΔΙΟ ΕΦΑΡΜΟΓΗΣ 

Άρθρο 1 
Σκοπός 

Σκοπός του Πρώτου Μέρους του νόμου αυτού είναι 
η ενσωμάτωση στην ελληνική νομοθεσία της Οδηγίας 
2004/39/ΕΚ του Ευρωπαϊκού Κοινοβουλίου και του Συμ¬ 
βουλίου «Για τις αγορές χρηματοπιστωτικών μέσων, για 
την τροποποίηση των οδηγιών 85/611/ΕΟΚ και 93/6/ΕΟΚ 
του Συμβουλίου και της οδηγίας 2000/12/ΕΚ του Ευρω¬ 
παϊκού Κοινοβουλίου και του Συμβουλίου και για την 
κατάργηση της οδηγίας 93/22/ΕΟΚ του Συμβουλίου» της 
21ης Απριλίου 2004 (Ι_ 145/30.4.2004). 

Αρθρο 2 
Ορισμοί 

Γ ια τους σκοπούς του νόμου αυτού, νοούνται ως: 

1. «Επιχείρηση Παροχής Επενδυτικών Υπηρεσιών» 
(ΕΠΕΥ): κάθε νομικό πρόσωπο του οποίου το σύνηθες 
επάγγελμα ή δραστηριότητα είναι η παροχή μιας ή 
περισσότερων επενδυτικών υπηρεσιών σε τρίτους ή 
η διενέργεια μιας ή περισσότερων επενδυτικών δρα¬ 
στηριοτήτων σε επαγγελματική βάση. Ως ΕΠΕΥ νοείται 
και κάθε φυσικό πρόσωπο στο οποίο έχει χορηγηθεί 
σχετική άδεια από άλλο κράτος - μέλος σύμφωνα με 
την Οδηγία 2004/39/ΕΚ. 

2. «Ανώνυμη Εταιρία Παροχής Επενδυτικών Υπηρεσι¬ 
ών» (ΑΕΠΕΥ): ΕΠΕΥ η οποία έχει λάβει άδεια λειτουργί¬ 
ας από την Επιτροπή Κεφαλαιαγοράς σύμφωνα με τις 
διατάξεις του νόμου αυτού. 

3. «Πιστωτικό ίδρυμα»: το πιστωτικό ίδρυμα κατά την 
έννοια του ν. 3601/2007 (ΦΕΚ 178 Α') ή, εφόσον πρό¬ 
κειται για πιστωτικό ίδρυμα με καταστατική έδρα σε 


άλλο κράτος - μέλος, η επιχείρηση κατά την έννοια του 
δεύτερου εδαφίου της παραγράφου Ια του άρθρου 4 
της Οδηγίας 2006/48/ΕΚ (Ι_ 177 /30.6.2006). 

4. «Συστηματικός εσωτερικοποιητής»: ΕΠΕΥ ή πιστωτι¬ 
κό ίδρυμα που συναλλάσσεται κατά τρόπο οργανωμένο, 
συχνά και συστηματικά για ίδιο λογαριασμό εκτελώντας 
εντολές πελατών εκτός οργανωμένης αγοράς ή Πολυ¬ 
μερούς Μηχανισμού Διαπραγμάτευσης (ΠΜΔ). 

5. «Ειδικός διαπραγματευτής»: πρόσωπο που δραστη¬ 
ριοποιείται στις χρηματοπιστωτικές αγορές σε συνεχή 
βάση και αναλαμβάνει να συναλλάσσεται για ίδιο λο¬ 
γαριασμό αγοράζοντας και πωλώντας χρηματοπιστω¬ 
τικά μέσα έναντι ιδίων κεφαλαίων σε τιμές που έχει 
καθορίσει ο ίδιος. 

6. «Πελάτης»: φυσικό ή νομικό πρόσωπο στο οποίο πα¬ 
ρέχει επενδυτικές ή παρεπόμενες υπηρεσίες μια ΕΠΕΥ 
ή ένα πιστωτικό ίδρυμα. 

7. «Επαγγελματίας πελάτης»: ο πελάτης ο οποίος δι¬ 
αθέτει την πείρα, τις γνώσεις και την εξειδίκευση ώστε 
να λαμβάνει τις δικές του επενδυτικές αποφάσεις και 
να εκτιμά δεόντως τους κινδύνους στους οποίους εκτί¬ 
θεται και ο οποίος πληροί τα κριτήρια που ορίζονται 
στο άρθρο 6. 

8. «Ιδιώτης πελάτης»: κάθε πελάτης που δεν είναι 
επαγγελματίας. 

9. «Διαχειριστής αγοράς»: πρόσωπο το οποίο διευθύνει 
ή διαχειρίζεται τις δραστηριότητες μιας οργανωμένης 
αγοράς. 

10. «Οργανωμένη αγορά»: πολυμερές σύστημα το 
οποίο: 

(α) τελεί υπό τη διεύθυνση ή τη διαχείριση διαχειριστή 
αγοράς, 

(β) επιτρέπει ή διευκολύνει την προσέγγιση πλειόνων 
συμφερόντων τρίτων για την αγορά και την πώληση 
χρηματοπιστωτικών μέσων, εντός του συστήματος και 
σύμφωνα με τους κανόνες του οι οποίοι δεν παρέχουν 
διακριτική ευχέρεια, κατά τρόπο καταλήγοντα στη σύ¬ 
ναψη σύμβασης σχετικής με χρηματοπιστωτικά μέσα, 
τα οποία είναι εισηγμένα προς διαπραγμάτευση, βάσει 
των κανόνων και των συστημάτων του, και 

(γ) έχει λάβει άδεια λειτουργίας και λειτουργεί κανο¬ 
νικά σύμφωνα με τις διατάξεις του Κεφαλαίου ΣΤ' του 
Πρώτου Μέρους του νόμου αυτού. 

11. «Πολυμερής μηχανισμός διαπραγμάτευσης (ΠΜΔ)»: 
πολυμερές σύστημα το οποίο τελεί υπό τη διαχείριση 

ΕΠΕΥ, πιστωτικού ιδρύματος η διαχειριστή αγοράς και 
εντός του οποίου συναντώνται πλείονα συμφέροντα 
τρίτων για την αγορά και την πώληση χρηματοπιστω¬ 
τικών μέσων, εντός του συστήματος και σύμφωνα με 
κανόνες που δεν παρέχουν διακριτική ευχέρεια κατά 
τρόπο καταλήγοντα στη σύναψη σύμβασης, κατά τα 
ειδικότερα οριζόμενα στις διατάξεις των Κεφαλαίων Β' 
έως Δ' του Πρώτου Μέρους του νόμου αυτού. 

12. «Εντολή με όριο»: εντολή αγοράς ή πώλησης ορι¬ 
σμένου αριθμού χρηματοπιστωτικών μέσων σε συγκε¬ 
κριμένη ή σε καλύτερη τιμή. 

13. «Κινητές αξίες»: οι κατηγορίες κινητών αξιών που 
είναι δεκτικές διαπραγμάτευσης στην κεφαλαιαγορά, 
εξαιρουμένων των μέσων πληρωμής και ιδίως: 

(α) μετοχές και άλλοι τίτλοι ισοδύναμοι με μετοχές 
εταιριών, προσωπικών εταιριών και άλλων οντοτήτων, 
καθώς και πιστοποιητικά κατάθεσης αυτών, 

(β) ομόλογα ή άλλες μορφές τιτλοποιημένου χρέους, 
καθώς και πιστοποιητικά κατάθεσης αυτών, 

(γ) κάθε άλλη κινητή αξία που παρέχει δικαίωμα αγο¬ 
ράς ή πώλησης παρόμοιων μεταβιβάσιμων κινητών αξιών 
ή που είναι δεκτική διακανονισμού με ρευστά διαθέσι¬ 
μα και που προσδιορίζεται με αναφορά προς κινητές 
αξίες, νομίσματα, επιτόκια ή αποδόσεις, εμπορεύματα 
ή άλλους δείκτες ή μεγέθη. 

14. «Μέσα χρηματαγοράς»: κατηγορίες μέσων που 
αποτελούν συνήθως αντικείμενο διαπραγμάτευσης στη 
χρηματαγορά, όπως τα έντοκα γραμμάτια, τα αποδεικτι¬ 
κά κατάθεσης (Οοιίίίίοαίθε οί ΟοροείΙ) και τα εμπορικά 
γραμμάτια (ΟοπιπιοΐΌίαΙ Ραραή εξαιρουμένων των μέσων 
πληρωμής. 

15. «Κράτος - μέλος»: κάθε κράτος - μέλος της Ευρω¬ 
παϊκής Ένωσης και κάθε άλλο κράτος που έχει κυρώ¬ 
σει τη Συμφωνία για τον Ευρωπαϊκό Οικονομικό Χώρο 
(Ε.Ο.Χ.). 

16 «Κράτος μέλος καταγωγής»: 

(α) της ΕΠΕΥ: 

(αα) εάν η ΕΠΕΥ είναι φυσικό πρόσωπο, το κράτος 
- μέλος στο οποίο βρίσκονται τα κεντρικά του γρα¬ 
φεία, 

(ββ) εάν η ΕΠΕΥ είναι νομικό πρόσωπο, το κράτος - 
μέλος στο οποίο βρίσκεται η καταστατική του έδρα, 
(γγ) εάν η ΕΠΕΥ δεν έχει, βάσει της εθνικής της νο¬ 
μοθεσίας, καταστατική έδρα, το κράτος - μέλος στο 
οποίο βρίσκονται τα κεντρικά της γραφεία, 

(β) της οργανωμένης αγοράς: το κράτος - μέλος στο 
οποίο είναι καταχωρημένη η οργανωμένη αγορά ή, εάν 
βάσει της νομοθεσίας του εν λόγω κράτους - μέλους, 
αυτή δεν έχει καταστατική έδρα, το κράτος - μέλος 
στο οποίο βρίσκονται τα κεντρικά γραφεία της οργα¬ 
νωμένης αγοράς. 

17. «Κράτος - μέλος υποδοχής»: το κράτος - μέλος, δι¬ 
άφορο του κράτους - μέλους καταγωγής, στο οποίο μια 
ΕΠΕΥ ή πιστωτικό ίδρυμα έχει υποκατάστημα ή παρέχει 
υπηρεσίες ή ασκεί δραστηριότητες, ή το κράτος - μέλος 
στο οποίο οργανωμένη αγορά παρέχει τους κατάλλη¬ 
λους μηχανισμούς για να διευκολύνει την πρόσβαση με¬ 
λών εξ αποστάσεως ή συμμετεχόντων εγκατεστημένων 
στο εν λόγω κράτος - μέλος στις διενεργούμενες στο 
σύστημά της συναλλαγές. 

18. «Εταιρία διαχείρισης»: η εταιρία διαχείρισης κατά 
την έννοια της παραγράφου 4 του άρθρου 3 του ν. 
3283/2004 (ΦΕΚ 210 Α') ή, εφόσον πρόκειται για εται¬ 


ρία διαχείρισης με καταστατική έδρα σε άλλο κράτος 

- μέλος, η επιχείρηση κατά την έννοια της παραγράφου 
2 του άρθρου Ια της Οδηγίας 85/611/ΕΟΚ του Συμβου¬ 
λίου (Ι_ 375/31.12.1975), συμπεριλαμβανομένης και της 
Ανώνυμης Εταιρίας Διαχείρισης Αμοιβαίων Κεφαλαί¬ 
ων (ΑΕΔΑΚ) της παραγράφου 5 του άρθρου 3 του ν. 
3283/2004, καθώς και κάθε επιχείρηση η οποία έχει την 
καταστατική της έδρα εκτός της Ευρωπαϊκής Ένωσης 
και η οποία θα ήταν υποχρεωμένη να ζητήσει άδεια 
λειτουργίας σύμφωνα με την παράγραφο 1 του άρθρου 
5 της Οδηγίας 85/611/ΕΟΚ, εάν είχε την καταστατική της 
έδρα εντός της Ευρωπαϊκής Ένωσης. 

19. «Υποκατάστημα»: τόπος επιχειρηματικής δραστηρι¬ 
ότητας πλην της έδρας, ο οποίος αποτελεί τμήμα της 
ΕΠΕΥ ή του πιστωτικού ιδρύματος, στερείται νομικής 
προσωπικότητας και παρέχει επενδυτικές υπηρεσίες 
ή ασκεί επενδυτικές δραστηριότητες ενδεχομένως δε 
και παρεπόμενες υπηρεσίες για τις οποίες η ΕΠΕΥ έχει 
λάβει άδεια λειτουργίας. Ολοι οι τόποι επιχειρηματικής 
δραστηριότητας που συγκροτούνται στο αυτό κράτος 

- μέλος από ΕΠΕΥ με έδρα σε άλλο κράτος - μέλος 
θεωρούνται ως ένα και μόνο υποκατάστημα. 

20. «Ειδική συμμετοχή»: άμεση ή έμμεση συμμετοχή 
σε ΕΠΕΥ που αντιπροσωπεύει το 10% τουλάχιστον του 
κεφαλαίου ή των δικαιωμάτων ψήφου, κατά την έν¬ 
νοια των άρθρων 9 και 10 της Οδηγίας 2004/109/ΕΚ (ί_ 
390/31.12.2004), λαμβανομένων υπόψη των όρων για την 
άθροισή τους που προβλέπονται στις παραγράφους 4 
και 5 του άρθρου 12 της Οδηγίας αυτής ή που επιτρέ¬ 
πει την άσκηση σημαντικής επιρροής στη διαχείριση 
της ΕΠΕΥ στην οποία υπάρχει η εν λόγω συμμετο¬ 
χή. Για τον προσδιορισμό της ειδικής συμμετοχής δεν 
προσμετρώνται τα δικαιώματα ψήφου που κατέχουν 
ΕΠΕΥ ή πιστωτικά ιδρύματα στο πλαίσιο παροχής της 
επενδυτικής υπηρεσίας της αναδοχής ή τοποθέτησης 
χρηματοπιστωτικών μέσων με δέσμευση ανάληψης, υπό 
την προϋπόθεση αφ’ ενός ότι τα δικαιώματα αυτά δεν 
ασκούνται ούτε χρησιμοποιούνται με άλλον τρόπο με 
σκοπό την παρέμβαση στη διαχείριση του εκδότη και 
αφ’ ετέρου ότι θα μεταβιβαστούν μέσα σε ένα (1) έτος 
από την απόκτησή τους. 

21. «Μητρική επιχείρηση»: η μητρική επιχείρηση κατά 
την έννοια της παραγράφου 5 του άρθρου 42ε ή της 
παραγράφου 1 του άρθρου 106 του κ.ν. 2190/1920 (ΦΕΚ 
37 Α') ή, εφόσον πρόκειται για μητρική επιχείρηση με 
καταστατική έδρα σε άλλο κράτος - μέλος της Ευρωπα¬ 
ϊκής Ένωσης, η επιχείρηση κατά την έννοια του άρθρου 
1 της έβδομης Οδηγίας 83/349/ΕΟΚ (Ι_ 193/18.7.1983). 

22. «Θυγατρική επιχείρηση»: η θυγατρική επιχείρηση 
κατά την έννοια της παραγράφου 5 του άρθρου 42ε ή 
της παραγράφου 1 του άρθρου 106 του κ.ν. 2190/1920 ή, 
εφόσον πρόκειται για θυγατρική επιχείρηση με κατα¬ 
στατική έδρα σε άλλο κράτος - μέλος της Ευρωπαϊκής 
Ένωσης, η επιχείρηση κατά την έννοια του άρθρου 1 
της έβδομης Οδηγίας 83/349/ΕΟΚ. Όλες οι θυγατρικές 
επιχειρήσεις θυγατρικών επιχειρήσεων θεωρούνται θυ¬ 
γατρικές επιχειρήσεις της μητρικής επιχείρησης. 

23. «Ελεγχος»: μία επιχείρηση θεωρείται ότι ελέγχει 
άλλη όταν συντρέχει μία τουλάχιστον από τις προϋπο¬ 
θέσεις που αναφέρονται στα άρθρα 42ε ή 106 του κ.ν. 
2190/1920 ή στις παραγράφους 1 και 2 του άρθρου 1 της 
Οδηγίας 83/349/ΕΟΚ. 

24. «Στενοί δεσμοί»: κατάσταση στην οποία δύο ή πε¬ 
ρισσότερα φυσικά ή νομικά πρόσωπα συνδέονται με: 

(α) «σχέση συμμετοχής», δηλαδή κατοχή, άμεσα ή 
μέσω ελέγχου, του 20% ή περισσότερο των δικαιωμά¬ 
των ψήφου ή του κεφαλαίου μιας επιχείρησης, 

(β) «σχέση ελέγχου», δηλαδή σχέση μεταξύ μητρικής 
και θυγατρικής επιχείρησης κατά την έννοια της παρα¬ 
γράφου 5 του άρθρου 42ε του κ.ν. 2190/1920 ή παρόμοια 
σχέση μεταξύ οποιουδήποτε φυσικού ή νομικού προσώ¬ 
που και μιας επιχείρησης. 

Κατάσταση στην οποία δύο ή περισσότερα φυσικά ή 
νομικά πρόσωπα συνδέονται μόνιμα με ένα και το αυτό 
πρόσωπο με σχέση ελέγχου θεωρείται επίσης ότι συνι- 
στά στενό δεσμό μεταξύ αυτών των προσώπων. 

Άρθρο 3 

Πεδίο εφαρμογής 

1. Οι διατάξεις του Πρώτου Μέρους του νόμου αυτού 
εφαρμόζονται στις ΑΕΠΕΥ, στις οργανωμένες αγορές 
και τους διαχειριστές αγοράς, καθώς και στις Ανώνυμες 
Εταιρίες Επενδυτικής Διαμεσολάβησης (ΑΕΕΔ), εφόσον 
παρέχουν επενδυτικές υπηρεσίες σύμφωνα με την άδεια 
λειτουργίας τους. 

2. Στα πιστωτικά ιδρύματα, εφόσον παρέχουν μία ή 
περισσότερες επενδυτικές υπηρεσίες ή ασκούν επεν¬ 
δυτικές δραστηριότητες, εφαρμόζονται οι ακόλουθες 
διατάξεις: 

(α) το άρθρο 2, 

(β) η παράγραφος 5 του άρθρου αυτού, καθώς και τα 
άρθρα 6, 7,12 έως 15 και 19, 

(γ) τα άρθρα 25 έως 30, 

(δ) οι παράγραφοι 1, 6 και 7 του άρθρου 31, οι παρά¬ 
γραφοι 1, 2, 4 και 5 του άρθρου 32, τα άρθρα 34 και 49 
έως 58, 

(ε) τα άρθρα 59 έως 62, 66 και 69 και 
(στ) το άρθρο 71. 

3. Στις ΑΕΔΑΚ, εφόσον παρέχουν τις επενδυτικές 
υπηρεσίες που προβλέπονται στην παράγραφο 2 του 
άρθρου 4 του ν. 3283/2004, εφαρμόζονται οι ακόλουθες 
διατάξεις: 

(α) η παράγραφος 5 του άρθρου αυτού και 
(β) τα άρθρα 10,12 και 25. 

4. Οι διατάξεις του νόμου αυτού δεν εφαρμόζονται: 
(α) στις ασφαλιστικές επιχειρήσεις του άρθρου 2 του 

ν.δ. 400/1970 (ΦΕΚ 10 Α') ή στις ασφαλιστικές επιχει¬ 
ρήσεις, κατά την έννοια του άρθρου 1 της Οδηγίας 
73/239/ΕΟΚ (Ι_ 228/16.8.1973) ή του άρθρου 1 της Οδηγίας 
2002/83/ΕΚ (Ε 345/19.12.2002), και στις επιχειρήσεις που 
ασκούν τις δραστηριότητες αντασφάλισης και αντεκ- 
χώρησης που αναφέρονται στην Οδηγία 64/225/ΕΟΚ 
(ΕΕ 56/4.4.1964), 

(β) στα πρόσωπα που παρέχουν επενδυτικές υπηρεσί¬ 
ες αποκλειστικά στις μητρικές τους επιχειρήσεις, στις 
θυγατρικές τους επιχειρήσεις ή σε άλλες θυγατρικές 
επιχειρήσεις των μητρικών τους επιχειρήσεων, 

(γ) στα πρόσωπα που παρέχουν επενδυτική υπηρε¬ 
σία ως παρεπόμενη δραστηριότητα στο πλαίσιο της 
επαγγελματικής τους δραστηριότητας, υπό τον όρο 
ότι η δραστηριότητα αυτή διέπεται από νομοθετικές 
ή κανονιστικές διατάξεις ή από επαγγελματικό κώδικα 
δεοντολογίας που δεν απαγορεύουν την παροχή της 
υπηρεσίας αυτής, 


(δ) στα πρόσωπα που δεν παρέχουν άλλες επενδυτι¬ 
κές υπηρεσίες ή δραστηριότητες πλην της διενέργειας 
πράξεων για ίδιο λογαριασμό, εκτός εάν είναι ειδικοί 
διαπραγματευτές ή εάν διενεργούν πράξεις για ίδιο 
λογαριασμό εκτός οργανωμένης αγοράς ή ΠΜΔ κατά 
τρόπο οργανωμένο, συχνά και συστηματικά, παρέχο¬ 
ντας ένα σύστημα προσβάσιμο σε τρίτα μέρη, ώστε να 
πραγματοποιούν συναλλαγές με αυτά, 

(ε) στα πρόσωπα που παρέχουν επενδυτικές υπηρεσί¬ 
ες οι οποίες συνίστανται αποκλειστικά στη διαχείριση 
συστημάτων συμμετοχής των εργαζομένων, 

(στ) στα πρόσωπα που παρέχουν επενδυτικές υπηρε¬ 
σίες που συνίστανται μόνο στη διαχείριση συστημάτων 
συμμετοχής των εργαζομένων και στην παροχή επεν¬ 
δυτικών υπηρεσιών αποκλειστικά στις μητρικές τους 
επιχειρήσεις, στις θυγατρικές τους επιχειρήσεις ή σε 
άλλες θυγατρικές επιχειρήσεις των μητρικών τους επι¬ 
χειρήσεων, 

(ζ) στα μέλη του Ευρωπαϊκού Συστήματος Κεντρικών 
Τραπεζών και στους άλλους εθνικούς οργανισμούς που 
επιτελούν παρόμοιες λειτουργίες και στους λοιπούς 
δημόσιους φορείς που διαχειρίζονται το δημόσιο χρέος 
ή παρεμβαίνουν στη διαχείρισή του, 

(η) στους οργανισμούς συλλογικών επενδύσεων και 
στα συνταξιοδοτικά ταμεία, είτε υπόκεινται σε συντο¬ 
νισμό σε κοινοτικό επίπεδο είτε όχι, και στους θεματο- 
φύλακες και διαχειριστές αυτών των επιχειρήσεων, 

(θ) στα πρόσωπα τα οποία προβαίνουν σε διαπραγ¬ 
μάτευση για ίδιο λογαριασμό με αντικείμενο χρημα¬ 
τοπιστωτικά μέσα ή τα οποία παρέχουν επενδυτικές 
υπηρεσίες με αντικείμενο παράγωγα επί εμπορευμάτων 
ή συμβάσεις επί παραγώγων, που περιλαμβάνονται στην 
περίπτωση ι' του άρθρου 5 στους πελάτες της κύριας 
δραστηριότητάς τους, υπό τον όρο ότι αυτό αποτελεί 
παρεπόμενη δραστηριότητα ως προς την κύρια δρα- 
στηριότητά τους, θεωρούμενη σε επίπεδο ομίλου, και 
ότι η εν λόγω κύρια δραστηριότητά τους δεν είναι η 
παροχή επενδυτικών υπηρεσιών ούτε η παροχή τραπε¬ 
ζικών υπηρεσιών βάσει του ν. 3601/2007 ή της Οδηγίας 
2006/48/ΕΚ, 

(ι) στα πρόσωπα τα οποία παρέχουν επενδυτικές συμ¬ 
βουλές κατά την άσκηση άλλης επαγγελματικής δρα¬ 
στηριότητας, που δεν αποτελεί επενδυτική υπηρεσία ή 
δραστηριότητα, υπό την προϋπόθεση ότι δεν αμείβονται 
ειδικά για την παροχή των συμβουλών αυτών. 

(ια) στα πρόσωπα των οποίων η κύρια δραστηριότητα 
συνίσταται στη διαπραγμάτευση για ίδιο λογαριασμό 
με αντικείμενο εμπορεύματα ή παράγωγα επί εμπο¬ 
ρευμάτων, εφόσον δεν αποτελούν μέρος ομίλου, κύρια 
δραστηριότητα του οποίου είναι η παροχή άλλων επεν¬ 
δυτικών υπηρεσιών ή τραπεζικών υπηρεσιών βάσει του 
ν. 3601/2007 ή της Οδηγίας 2006/48/ΕΚ, 

(ιβ) στις επιχειρήσεις οι οποίες παρέχουν επενδυτι¬ 
κές υπηρεσίες ή ασκούν επενδυτικές δραστηριότητες 
που συνίστανται αποκλειστικά στη διαπραγμάτευση για 
ίδιο λογαριασμό σε αγορές συμβολαίων μελλοντικής 
εκπλήρωσης ή δικαιωμάτων προαίρεσης επί χρηματο¬ 
πιστωτικών μέσων ή άλλων παραγώγων και σε αγορές 
αξιών με μόνο σκοπό την αντιστάθμιση κινδύνων θέσεων 
σε αγορές παραγώγων ή στις επιχειρήσεις οι οποίες 
διενεργούν συναλλαγές για λογαριασμό άλλων μελών 
των αγορών αυτών ή διαμορφώνουν τιμές για τα μέλη 
των αγορών αυτών, εφόσον οι επιχειρήσεις καλύπτονται 

από την εγγύηση εκκαθαριστικών μελών των αγορών 
αυτών και την ευθύνη για τις συμβάσεις που συνάπτουν 
οι επιχειρήσεις αυτές φέρουν τα εκκαθαριστικά μέλη 
των αγορών αυτών. 

5. Τα δικαιώματα που απορρέουν από το νόμο αυτόν 
δεν ισχύουν για υπηρεσίες που παρέχονται από αντι¬ 
συμβαλλομένους σε πράξεις που διενεργούνται από 
δημόσιους φορείς που χειρίζονται το δημόσιο χρέος ή 
από μέλη του Ευρωπαϊκού Συστήματος Κεντρικών Τρα¬ 
πεζών κατά την άσκηση των καθηκόντων τους, σύμφωνα 
με τη Συνθήκη και το καταστατικό του Ευρωπαϊκού 
Συστήματος Κεντρικών Τραπεζών και της Ευρωπαϊκής 
Κεντρικής Τράπεζας ή κατά την άσκηση ισοδύναμων 
καθηκόντων δυνάμει εθνικών διατάξεων. 

Άρθρο 4 

Επενδυτικές υπηρεσίες και δραστηριότητες 

και παρεπόμενες υπηρεσίες 

1. Ως επενδυτικές υπηρεσίες και δραστηριότητες νο¬ 
ούνται οι εξής: 

(α) Η λήψη και διαβίβαση εντολών, η οποία συνίσταται 
στη λήψη και διαβίβαση εντολών για λογαριασμό πελα¬ 
τών, για κατάρτιση συναλλαγών σε χρηματοπιστωτικά 
μέσα. 

(β) Η εκτέλεση εντολών για λογαριασμό πελατών, η 
οποία συνίσταται στην κατάρτιση συμβάσεων αγοράς 
ή πώλησης ενός ή περισσότερων χρηματοπιστωτικών 
μέσων για λογαριασμό πελατών. 

(γ) Η διαπραγμάτευση για ίδιο λογαριασμό, η οποία 
συνίσταται στη διαπραγμάτευση από ΕΠΕΥ με κεφάλαιά 
της ενός ή περισσότερων χρηματοπιστωτικών μέσων 
προς κατάρτιση συναλλαγών επ’ αυτών. 

(δ) Η διαχείριση χαρτοφυλακίων, η οποία συνίσταται 
στη διαχείριση, κατά τη διακριτική ευχέρεια της ΕΠΕΥ, 
χαρτοφυλακίων πελατών, στο πλαίσιο εντολής τους, 
που περιλαμβάνουν ένα ή περισσότερα χρηματοπιστω¬ 
τικά μέσα. 

(ε) Η παροχή επενδυτικών συμβουλών, η οποία συνί- 
σταται στην παροχή προσωπικών συμβουλών σε πελά¬ 
τη, είτε κατόπιν αιτήσεώς του είτε με πρωτοβουλία της 
ΕΠΕΥ, σχετικά με μία ή περισσότερες συναλλαγές που 
αφορούν χρηματοπιστωτικά μέσα. 

(στ) Η αναδοχή χρηματοπιστωτικών μέσων ή η το¬ 
ποθέτηση χρηματοπιστωτικών μέσων με δέσμευση 
ανάληψης. 

(ζ) Η τοποθέτηση χρηματοπιστωτικών μέσων χωρίς 
δέσμευση ανάληψης. 

(η) Η λειτουργία πολυμερούς μηχανισμού διαπραγ¬ 
μάτευσης (ΠΜΔ). 

2. Ως παρεπόμενες υπηρεσίες νοούνται οι εξής: 

(α) Η φύλαξη και διοικητική διαχείριση χρηματοπιστω¬ 
τικών μέσων για λογαριασμό πελατών, περιλαμβανομέ- 
νης της παροχής υπηρεσιών θεματοφύλακα και παρο¬ 
χής συναφών υπηρεσιών όπως η διαχείριση χρηματικών 
διαθεσίμων ή παρεχόμενων ασφαλειών. 

(β) Η παροχή πιστώσεων ή δανείων σε επενδυτή προς 
διενέργεια συναλλαγής σε ένα ή περισσότερα χρηματο¬ 
πιστωτικά μέσα, στην οποία μεσολαβεί η ΕΠΕΥ, η οποία 
παρέχει την πίστωση ή το δάνειο. 

(γ) Η παροχή συμβουλών σε επιχειρήσεις σχετικά με 
τη διάρθρωση του κεφαλαίου τους, την κλαδική στρατη¬ 
γική και συναφή θέματα, καθώς και παροχή συμβουλών 


και υπηρεσιών σχετικά με συγχωνεύσεις και εξαγορές 
επιχειρήσεων. 

(δ) Η παροχή υπηρεσιών ξένου συναλλάγματος εφόσον 
συνδέονται με την παροχή επενδυτικών υπηρεσιών. 

(ε) Η έρευνα στον τομέα των επενδύσεων και χρη¬ 
ματοοικονομική ανάλυση ή άλλες μορφές γενικών συ¬ 
στάσεων που σχετίζονται με συναλλαγές σε χρηματο¬ 
πιστωτικά μέσα. 

(στ) Η παροχή υπηρεσιών σχετιζόμενων με την ανα¬ 
δοχή. 

(ζ) Η παροχή επενδυτικών και παρεπόμενων υπηρεσιών 
σχετικά με τα υποκείμενα μέσα των παραγώγων που 
περιλαμβάνονται στις περιπτώσεις ε' έως ζ' και ι' του 
άρθρου 5, εφόσον σχετίζονται με την παροχή επενδυ¬ 
τικών ή παρεπόμενων υπηρεσιών. 

Άρθρο 5 

Χρηματοπιστωτικά μέσα 

Για τους σκοπούς του νόμου αυτού στην έννοια των 
χρηματοπιστωτικών μέσων εμπίπτουν: 

(α) Οι κινητές αξίες. 

(β) Τα μέσα χρηματαγοράς. 

(γ) Τα μερίδια οργανισμών συλλογικών επενδύσεων, 
(δ) Τα συμβόλαια δικαιωμάτων προαίρεσης, τα συμ¬ 
βόλαια μελλοντικής εκπλήρωσης, οι συμβάσεις ανταλ¬ 
λαγής, οι προθεσμιακές συμβάσεις επιτοκίων και άλλες 
παράγωγες συμβάσεις σχετιζόμενες με κινητές αξίες, 
νομίσματα, επιτόκια ή αποδόσεις ή άλλα παράγωγα 
μέσα, χρηματοπιστωτικούς δείκτες ή άλλα χρηματο¬ 
πιστωτικά μεγέθη που είναι δεκτικά εκκαθάρισης με 
φυσική παράδοση ή με ρευστά διαθέσιμα. 

(ε) Τα συμβόλαια δικαιωμάτων προαίρεσης, τα συμβό¬ 
λαια μελλοντικής εκπλήρωσης, οι συμβάσεις ανταλλα¬ 
γής (ενναρε), οι προθεσμιακές συμβάσεις επιτοκίου και 
κάθε άλλη σύμβαση παράγωγου μέσου σχετιζόμενη με 
εμπορεύματα, που πρέπει να εκκαθαρισθούν με ρευστά 
διαθέσιμα ή μπορούν να εκκαθαρισθούν με ρευστά δια¬ 
θέσιμα κατ’ επιλογή ενός συμβαλλόμενου μέρους (αλλά 
όχι λόγω αδυναμίας πληρωμής ή άλλου γεγονότος που 
επιφέρει τη λύση της σύμβασης). 

(στ) Τα συμβόλαια δικαιωμάτων προαίρεσης, τα συμ¬ 
βόλαια μελλοντικής εκπλήρωσης, οι συμβάσεις ανταλ¬ 
λαγής και κάθε άλλη σύμβαση παράγωγου μέσου σχετι- 
ζόμενη με εμπορεύματα, που είναι δεκτικά εκκαθάρισης 
με φυσική παράδοση, εφόσον είναι διαπραγματεύσιμα 
σε οργανωμένη αγορά ή ΠΜΔ. 

(ζ) Τα συμβόλαια δικαιωμάτων προαίρεσης, τα συμβό¬ 
λαια μελλοντικής εκπλήρωσης, οι συμβάσεις ανταλλα¬ 
γής (ενναρε), οι προθεσμιακές συμβάσεις (ίοη/ναιχίε) και 
κάθε άλλη σύμβαση παράγωγου μέσου σχετιζόμενη με 
εμπορεύματα, που είναι δεκτικά εκκαθάρισης με φυσική 
παράδοση, εφόσον δεν αναφέρονται άλλως στην πε¬ 
ρίπτωση στ' του άρθρου αυτού και δεν προορίζονται 
για εμπορικούς σκοπούς και που έχουν τα χαρακτηρι¬ 
στικά άλλων παράγωγων χρηματοπιστωτικών μέσων, 
όσον αφορά, μεταξύ άλλων, το κατά πόσον υπόκεινται 
σε εκκαθάριση ή διακανονισμό μέσω αναγνωρισμένων 
γραφείων συμψηφισμού ή σε τακτικές κλήσεις για κά¬ 
λυψη περιθωρίων. 

(η) Τα παράγωγα μέσα για τη μετακύληση του πιστω¬ 
τικού κινδύνου. 

(θ) Οι χρηματοπιστωτικές συμβάσεις επί διαφορών 
(σοηίΓασΙε ϊογ άίΐίθΓθπσθε). 

(ι) Τα συμβόλαια δικαιωμάτων προαίρεσης, τα συμ¬ 
βόλαια μελλοντικής εκπλήρωσης, οι συμβάσεις ανταλ¬ 
λαγής (ενναρε), οι προθεσμιακές συμβάσεις επιτοκίου 
και κάθε άλλη σύμβαση παράγωγου μέσου σχετιζόμενη 
με κλιματικές μεταβλητές, ναύλους, άδειες εκπομπής 
ρύπων, ή ποσοστά πληθωρισμού ή άλλες επίσημες οικο¬ 
νομικές στατιστικές, που εκκαθαρίζονται υποχρεωτικά 
με ρευστά διαθέσιμα ή μπορούν να εκκαθαρισθούν με 
ρευστά διαθέσιμα κατ’ επιλογή ενός συμβαλλόμενου 
μέρους (αλλά όχι λόγω αδυναμίας πληρωμής ή άλλου 
γεγονότος που επιφέρει τη λύση της σύμβασης, καθώς 
και κάθε άλλη σύμβαση παράγωγου μέσου σχετιζόμε- 
νη με περιουσιακά στοιχεία, δικαιώματα, υποχρεώσεις, 
δείκτες και μέτρα, εφόσον δεν προβλέπεται διαφορε¬ 
τικά στο παρόν άρθρο, που έχουν τα χαρακτηριστικά 
άλλων παράγωγων χρηματοπιστωτικών μέσων, όσον 
αφορά, μεταξύ άλλων, το κατά πόσον είναι διαπραγ¬ 
ματεύσιμα σε οργανωμένη αγορά ή ΠΜΔ, υπόκεινται 
σε εκκαθάριση ή διακανονισμό μέσω αναγνωρισμένων 
γραφείων συμψηφισμού ή σε τακτικές κλήσεις για κά¬ 
λυψη περιθωρίων. 

Άρθρο 6 

Επαγγελματίες πελάτες 

1. Για τους σκοπούς του νόμου αυτού θεωρούνται 
ως επαγγελματίες πελάτες, για όλες τις επενδυτικές 
υπηρεσίες και δραστηριότητες και ως προς όλα τα 
χρηματοπιστωτικά μέσα, οι εξής πελάτες: 

(α) Οι ακόλουθες επιχειρήσεις, οι οποίες υποχρεούνται 
να λάβουν άδεια λειτουργίας ή υπόκεινται υποχρεωτικά 
σε εποπτικούς κανόνες για να ασκήσουν τις χαρακτη¬ 
ριστικές δραστηριότητές τους στις χρηματοπιστωτικές 
αγορές ανεξάρτητα από το εάν έχουν λάβει άδεια από 
ένα κράτος - μέλος κατ’ εφαρμογή κοινοτικής νομοθεσί¬ 
ας ή έχουν λάβει άδεια ή υπόκεινται στους εποπτικούς 
κανόνες κράτους - μέλους χωρίς αναφορά σε οδηγία ή 
είναι επιχειρήσεις που έχουν λάβει άδεια ή υπόκεινται 
σε εποπτικούς κανόνες τρίτης χώρας: 

(αα) πιστωτικά ιδρύματα, 

(ββ) επευ, 

(γγ) άλλα χρηματοπιστωτικά ιδρύματα, 

(δδ) ασφαλιστικές επιχειρήσεις, 

(εε) οργανισμοί συλλογικών επενδύσεων και οι εται¬ 
ρίες διαχείρισής τους, 

(στστ) συνταξιοδοτικά ταμεία και οι εταιρίες διαχεί¬ 
ρισής τους, 

(ζζ) διαπραγματευτές σε χρηματιστήρια εμπορευμά¬ 
των και συναφών παραγώγων, 

(ηη) τοπικές επιχειρήσεις, 

(θθ) ανώνυμες εταιρίες επενδύσεων χαρτοφυλακίου 
και άλλοι θεσμικοί επενδυτές. 

(β) Μεγάλες επιχειρήσεις που πληρούν σε ατομική 
βάση τουλάχιστον δύο από τα ακόλουθα κριτήρια με¬ 
γέθους: 

(αα) σύνολο ισολογισμού: 20.000.000 ευρώ, 

(ββ) καθαρό κύκλο εργασιών: 40.000.000 ευρώ, 

(γγ) ίδια κεφάλαια: 2.000.000 ευρώ. 

(γ) Εθνικές και περιφερειακές κυβερνήσεις, δημόσιοι 
φορείς που διαχειρίζονται το δημόσιο χρέος, κεντρικές 
τράπεζες, διεθνείς και υπερεθνικοί οργανισμοί, όπως η 
Παγκόσμια Τράπεζα, το Διεθνές Νομισματικό Ταμείο, η 
Ευρωπαϊκή Κεντρική Τράπεζα και η Ευρωπαϊκή Τράπεζα 
Επενδύσεων. 


(δ) Άλλοι θεσμικοί επενδυτές των οποίων κύρια δρα¬ 
στηριότητα είναι η επένδυση σε χρηματοπιστωτικά 
μέσα, συμπεριλαμβανομένων οντοτήτων που έχουν ως 
αποκλειστικό σκοπό την τιτλοποίηση στοιχείων ενερ¬ 
γητικού ή άλλες χρηματοδοτικές συναλλαγές. 

2. Οι επαγγελματίες πελάτες έχουν τη δυνατότητα να 
ζητούν να αντιμετωπιστούν ως μη επαγγελματίες και 
οι ΕΠΕΥ μπορούν να δεχθούν να τους παράσχουν υψη¬ 
λότερο επίπεδο προστασίας. Πριν παράσχει υπηρεσίες 
σε πελάτη που εντάσσεται στην παράγραφο 1, η ΕΠΕΥ 
πρέπει να τον ενημερώσει: 

(α) ότι θεωρείται, με βάση τις πληροφορίες που δια¬ 
θέτει η ίδια, επαγγελματίας πελάτης, 

(β) ότι μπορεί να ζητήσει την αλλαγή των όρων της 
σύμβασης για να τύχει υψηλότερης προστασίας, και 

(γ) ότι θα αντιμετωπιστεί ως επαγγελματίας πελά¬ 
της, εκτός εάν η ΕΠΕΥ και ο πελάτης συμφωνήσουν 
διαφορετικά. 

3. Ο πελάτης που θεωρείται επαγγελματίας έχει το 
βάρος να ζητήσει υψηλότερο επίπεδο προστασίας εάν 
θεωρεί ότι δεν είναι σε θέση να εκτιμήσει ή να διαχει¬ 
ριστεί ορθά τους κινδύνους στους οποίους εκτίθεται. 

4. Το υψηλότερο επίπεδο προστασίας παρέχεται 
εάν ο πελάτης που θεωρείται επαγγελματίας συνά¬ 
πτει γραπτή συμφωνία με την ΕΠΕΥ ότι δεν πρέπει να 
αντιμετωπίζεται ως επαγγελματίας για τους σκοπούς 
της εφαρμογής των κανόνων συμπεριφοράς ΕΠΕΥ. Η 
συμφωνία πρέπει να διευκρινίζει εάν αυτό ισχύει για μία 
ή περισσότερες υπηρεσίες ή συναλλαγές, ή για ένα ή 
περισσότερα είδη προϊόντων ή συναλλαγών. 

Άρθρο 7 

Πελάτες που μπορεί να αντιμετωπίζονται 
ως επαγγελματίες 

1. Πελάτες που δεν εντάσσονται στην παράγραφο 1 
του άρθρου 6, περιλαμβανομένων των δημόσιων φορέων 
και των ιδιωτών επενδυτών ατομικά, δύνανται να παραι¬ 
τηθούν από μέρος της προστασίας που τους παρέχουν 
οι κανόνες συμπεριφοράς των ΕΠΕΥ. Οι ΕΠΕΥ μπορούν 
να αντιμετωπίζουν τους πελάτες αυτούς ως επαγγελ- 
ματίες, εφόσον τηρούνται τα κριτήρια και οι διαδικασίες 
που αναφέρονται στην επόμενη παράγραφο. Οι πελά¬ 
τες αυτοί δεν πρέπει ωστόσο να θεωρούνται ότι έχουν 
γνώση της αγοράς και πείρα συγκρίσιμη με εκείνη των 
πελατών που απαριθμούνται στο άρθρο 6. 

2. Η παραίτηση από την προστασία των κανόνων συ¬ 
μπεριφοράς ισχύει μόνο εάν η ΕΠΕΥ πεισθεί ευλόγως 
μετά από κατάλληλη αξιολόγηση της ικανότητας, της 
πείρας και των γνώσεων του πελάτη, ότι, λαμβανομέ- 
νης υπόψη της φύσης των σχεδιαζόμενων συναλλαγών 
ή υπηρεσιών, ο πελάτης είναι ικανός να λάβει μόνος 
του επενδυτικές αποφάσεις και να κατανοήσει τους 
κινδύνους που αυτές ενέχουν. Ως κριτήρια για την αξι¬ 
ολόγηση της πείρας και των γνώσεων μπορεί να χρησι¬ 
μοποιούνται ανάλογα τα κριτήρια καταλληλότητας που 
χρησιμοποιούνται στους διαχειριστές και στους διευθυ¬ 
ντές εταιριών που έχουν λάβει άδεια λειτουργίας από 
αρμόδια αρχή. Στην περίπτωση μιας μικρής οντότητας, 
το πρόσωπο που αποτελεί αντικείμενο της ανωτέρω 
αξιολόγησης είναι το πρόσωπο που εξουσιοδοτείται να 
διενεργεί συναλλαγές για λογαριασμό της. 

3. Πριν δεχθεί την παραίτηση από την προστασία 
αυτή, η ΕΠΕΥ οφείλει να λάβει κάθε εύλογο μέτρο για να 

βεβαιωθεί ότι ο πελάτης που επιθυμεί να αντιμετωπιστεί 
ως επαγγελματίας πελάτης πληροί δύο τουλάχιστον 
από τα ακόλουθα κριτήρια: 

(α) ο πελάτης πραγματοποίησε κατά μέσον όρο 10 
συναλλαγές επαρκούς όγκου ανά τρίμηνο στη σχετική 
αγορά στη διάρκεια των τελευταίων τεσσάρων τριμή¬ 
νων, 

(β) η αξία του χαρτοφυλακίου χρηματοπιστωτικών 
μέσων του πελάτη, οριζόμενο ως καταθέσεις μετρητών 
συν χρηματοπιστωτικά μέσα, υπερβαίνει τα πεντακόσιες 
χιλιάδες (500.000) ευρώ, 

(γ) ο πελάτης κατέχει ή κατείχε επί ένα (1) έτος του¬ 
λάχιστον επαγγελματική θέση στο χρηματοπιστωτικό 
τομέα η οποία απαιτεί γνώση των σχεδιαζόμενων συ¬ 
ναλλαγών ή υπηρεσιών. 

4. Οι πελάτες του άρθρου αυτού μπορούν να παραι¬ 
τηθούν από την προστασία των κανόνων συμπεριφοράς 
μόνο με την ακόλουθη διαδικασία: 

(α) οι πελάτες γνωστοποιούν γραπτώς στην ΕΠΕΥ 
την επιθυμία τους να αντιμετωπιστούν ως επαγγελ- 
ματίες πελάτες, είτε γενικά είτε για μια συγκεκριμένη 
επενδυτική υπηρεσία ή συναλλαγή είτε για ένα είδος 
συναλλαγών ή προϊόντων, 

(β) η ΕΠΕΥ τους αποστέλλει γραπτή προειδοποίηση 
στην οποία διευκρινίζει σαφώς την προστασία και τα δι¬ 
καιώματα αποζημίωσης που ενδέχεται να απωλέσουν, 

(γ) οι πελάτες δηλώνουν γραπτώς, σε έγγραφο χωρι¬ 
στό από τη σύμβαση, ότι έχουν επίγνωση των συνεπειών 
που έχει η απώλεια αυτής της προστασίας. 

5. Οι ΕΠΕΥ ταξινομούν τους πελάτες ως ιδιώτες ή 
επαγγελματίες σύμφωνα με την εσωτερική πολιτική και 
τις διαδικασίες που έχουν διατυπώσει εγγράφως. Τυχόν 
μεταβολές της εσωτερικής πολιτικής και των διαδικασι¬ 
ών ΕΠΕΥ δεν επηρεάζει υποχρεωτικά τις σχέσεις της με 
τους πελάτες που έχουν ήδη ταξινομηθεί ως επαγγελ- 
ματίες με κριτήρια και διαδικασίες που προβλέπονται 
στο άρθρο αυτό. 

6. Οι επαγγελματίες πελάτες οφείλουν να γνωστο¬ 
ποιούν στην ΕΠΕΥ κάθε μεταβολή που μπορεί να επη¬ 
ρεάσει την ταξινόμησή τους. Εάν η ΕΠΕΥ διαπιστώσει 
ότι ένας πελάτης δεν πληροί πλέον τους όρους βάσει 
των οποίων ταξινομήθηκε ως επαγγελματίας πελάτης, 
λαμβάνει κατάλληλα μέτρα και ιδίως τον ταξινομεί ως 
ιδιώτη πελάτη και τον ενημερώνει σχετικά. 

Άρθρο 8 

Παροχή επενδυτικών υπηρεσιών και άσκηση 
επενδυτικών δραστηριοτήτων 

1. Με εξαίρεση τις ΕΠΕΥ που έχουν λάβει άδεια λει¬ 
τουργίας και εποπτεύονται από την αρμόδια αρχή άλ¬ 
λου κράτους - μέλους, η καθ’ οιονδήποτε τρόπο κατ’ 
επάγγελμα παροχή επενδυτικών υπηρεσιών και άσκηση 
επενδυτικών δραστηριοτήτων στην Ελλάδα επιτρέπεται 
μόνο στις ΑΕΠΕΥ και στα πιστωτικά ιδρύματα, καθώς 
και στις ΑΕΕΔ και στις ΑΕΔΑΚ, κατά τις διακρίσεις που 
προβλέπονται στην κείμενη νομοθεσία και την άδεια 
λειτουργίας τους. 

2. Όποιος με πρόθεση παρέχει επενδυτικές υπηρεσίες 
ή ασκεί επενδυτικές δραστηριότητες κατά παράβαση 
της προηγούμενης παραγράφου τιμωρείται με ποινή 
φυλάκισης τουλάχιστον ενός (1) έτους. Σε περίπτωση 
που οι επενδυτικές υπηρεσίες ή δραστηριότητες παρέ¬ 
χονται ή ασκούνται από νομικά πρόσωπα, με την ποινή 


του προηγούμενου εδαφίου τιμωρείται όποιος ασκεί τη 
διοίκηση ή διαχείριση του νομικού προσώπου. 

ΚΕΦΑΛΑΙΟ Β' 

ΑΔΕΙΑ ΛΕΙΤΟΥΡΓΙΑΣ ΚΑΙ 
ΟΡΓΑΝΩΤΙΚΕΣ ΥΠΟΧΡΕΩΣΕΙΣ ΑΕΠΕΥ 

Άρθρο 9 

Αδεια λειτουργίας και μητρώο ΑΕΠΕΥ 

1. Η Επιτροπή Κεφαλαιαγοράς χορηγεί άδεια λειτουρ¬ 
γίας σε ΑΕΠΕΥ, εφόσον αυτή έχει την καταστατική της 
έδρα και την κεντρική διοίκησή της στην Ελλάδα. Στην 
άδεια λειτουργίας απαριθμούνται οι επενδυτικές υπηρε¬ 
σίες και δραστηριότητες και οι παρεπόμενες υπηρεσίες 
που επιτρέπεται να παρέχει η ΑΕΠΕΥ. Προϋπόθεση για 
την παροχή παρεπόμενης υπηρεσίας από ΑΕΠΕΥ απο¬ 
τελεί η αδειοδότησή της για την παροχή τουλάχιστον 
μιας κύριας επενδυτικής υπηρεσίας. 

2. Οι ΑΕΠΕΥ λειτουργούν με τη μορφή ανώνυμης εται¬ 
ρίας. Στην επωνυμία τους προσδιορίζονται ως «Ανώνυ¬ 
μη Εταιρία Παροχής Επενδυτικών Υπηρεσιών» και στο 
διακριτικό τους τίτλο ως «ΑΕΠΕΥ». 

3. Η ΑΕΠΕΥ μπορεί να υποβάλει αίτηση επέκτασης 
της άδειας λειτουργίας της για την παροχή επενδυ¬ 
τικών υπηρεσιών και δραστηριοτήτων ή παρεπόμενων 
υπηρεσιών οι οποίες δεν περιλαμβάνονται στην άδεια 
λειτουργίας της. 

4. Η Επιτροπή Κεφαλαιαγοράς τηρεί μητρώο ΑΕΠΕΥ 
στο οποίο καταχωρεί τις ΑΕΠΕΥ στις οποίες έχει χορη¬ 
γήσει άδεια λειτουργίας. Το κοινό έχει πρόσβαση στο 
μητρώο αυτό, το οποίο περιέχει πληροφορίες σχετικά 
με τις υπηρεσίες και τις δραστηριότητες για τις οποί¬ 
ες η ΑΕΠΕΥ έχει λάβει άδεια λειτουργίας. Το μητρώο 
ενημερώνεται εντός εύλογου χρόνου από την επέλευση 
οποιοσδήποτε αλλαγής. 

5. Οι ΑΕΠΕΥ οφείλουν να συμμορφώνονται διαρκώς 
με τους όρους που τίθενται στο Κεφάλαιο Β' του Πρώ¬ 
του Μέρους του νόμου αυτού καθ’ όλη τη διάρκεια της 
λειτουργίας τους. 

6. Οι ΑΕΠΕΥ οφείλουν να αναγράφουν σε κάθε έντυπο, 
δημοσίευση, ανακοίνωση ή διαφήμιση ότι εποπτεύονται 
από την Επιτροπή Κεφαλαιαγοράς, καθώς και τον αριθ¬ 
μό της άδειας λειτουργίας τους. 

Άρθρο 10 

Μετοχικό κεφάλαιο ΑΕΠΕΥ 

1. Το μετοχικό κεφάλαιο ΑΕΠΕΥ ανέρχεται τουλά¬ 
χιστον σε ένα εκατομμύριο πεντακόσιες χιλιάδες 
(1.500.000) ευρώ. 

2. Το μετοχικό κεφάλαιο ΑΕΠΕΥ η οποία προβαίνει 
σε διαπραγμάτευση για ίδιο λογαριασμό, σε αναδοχή 
χρηματοπιστωτικών μέσων ή τοποθέτηση χρηματοπι¬ 
στωτικών μέσων με δέσμευση ανάληψης ή σε λειτουρ¬ 
γία ΠΜΔ ανέρχεται τουλάχιστον σε πέντε εκατομμύρια 
(5.000.000) ευρώ. 

3. Το μετοχικό κεφάλαιο ΑΕΠΕΥ η οποία παρέχει μόνο 
την επενδυτική υπηρεσία της λήψης και διαβίβασης 
εντολών, παροχής συμβουλών ή διαχείρισης χαρτοφυ¬ 
λακίου, χωρίς να κατέχει σε κάθε περίπτωση κεφάλαια 
ή χρηματοπιστωτικά μέσα πελατών, ανέρχεται σε πε¬ 
ντακόσιες χιλιάδες (500.000) ευρώ. 

4. Οι μετοχές των ΑΕΠΕΥ είναι ονομαστικές. 

5. Για να εκδοθεί άδεια σύστασης ΑΕΠΕΥ, σύμφωνα 
με τις διατάξεις περί ανωνύμων εταιριών, απαιτείται 

να κατατεθεί προηγουμένως σε ειδικό λογαριασμό 
σε πιστωτικό ίδρυμα που λειτουργεί στην Ελλάδα το 
μετοχικό της κεφάλαιο, καθώς και να έχει χορηγηθεί 
άδεια λειτουργίας από την Επιτροπή Κεφαλαιαγοράς. 
Το μετοχικό κεφάλαιο καταβάλλεται τοις μετρητοίς. 
Μερική καταβολή αποκλείεται. 

Άρθρο 11 

Προϋποθέσεις χορήγησης άδειας λειτουργίας 
ΑΕΠΕΥ 

1. Η Επιτροπή Κεφαλαιαγοράς χορηγεί άδεια λειτουρ¬ 
γίας μόνον εφόσον πληρούνται οι προϋποθέσεις του 
Κεφαλαίου αυτού. Άδεια λειτουργίας μπορεί να χορη¬ 
γείται και σε υφιστάμενες ανώνυμες εταιρίες εφόσον 
λειτουργούν τουλάχιστον για ένα (1) έτος και πληρούν 
τις προϋποθέσεις του Κεφαλαίου αυτού. 

2. Οι ιδρυτές ή οι μέτοχοι της ΑΕΠΕΥ παρέχουν όλες 
τις πληροφορίες, οι οποίες είναι αναγκαίες για να μπο¬ 
ρέσει η Επιτροπή Κεφαλαιαγοράς να αξιολογήσει ότι 
η ΑΕΠΕΥ κατά το χρόνο που θα λάβει την άδεια λει¬ 
τουργίας θα πληροί τις προϋποθέσεις για να εκπληρώ¬ 
σει τις υποχρεώσεις που υπέχει από τις διατάξεις του 
Κεφαλαίου αυτού. 

3. Η Επιτροπή Κεφαλαιαγοράς ενημερώνει την αι¬ 
τούσα εντός έξι (6) μηνών από την υποβολή πλήρους 
αίτησης άδειας λειτουργίας, για τη χορήγηση ή την 
απόρριψη της άδειας. 

4. Με απόφαση της Επιτροπής Κεφαλαιαγοράς εξει¬ 
δικεύονται οι προϋποθέσεις και η διαδικασία για τη 
χορήγηση άδειας λειτουργίας και κάθε τεχνικό θέμα 
και αναγκαία λεπτομέρεια. 

5. Η Επιτροπή Κεφαλαιαγοράς ζητά, πριν από τη χο¬ 
ρήγηση άδειας λειτουργίας σε ΑΕΠΕΥ, τη γνώμη της 
αρμόδιας αρχής του κράτους - μέλους καταγωγής, όταν 
η αιτούσα: 

(α) είναι θυγατρική ΕΠΕΥ, πιστωτικού ιδρύματος ή 
ασφαλιστικής επιχείρησης που έχει λάβει άδεια λει¬ 
τουργίας σε άλλο κράτος - μέλος, ή 

(β) είναι θυγατρική της μητρικής επιχείρησης ΕΠΕΥ, 
πιστωτικού ιδρύματος ή ασφαλιστικής επιχείρησης που 
έχει λάβει άδεια λειτουργίας σε άλλο κράτος - μέλος, 

ή 

(γ) ελέγχεται από τα ίδια φυσικά ή νομικά πρόσωπα 
που ελέγχουν ΕΠΕΥ, πιστωτικό ίδρυμα ή ασφαλιστι¬ 
κή επιχείρηση που έχει λάβει άδεια σε άλλο κράτος 
- μέλος. 

6. Η Επιτροπή Κεφαλαιαγοράς ζητά, πριν από τη χο¬ 
ρήγηση άδειας λειτουργίας σε ΑΕΠΕΥ, τη γνώμη της 
Τράπεζας της Ελλάδος ή της Επιτροπής Εποπτείας 
Ιδιωτικής Ασφάλισης, όταν η αιτούσα: 

(α) είναι θυγατρική πιστωτικού ιδρύματος ή ασφαλι¬ 
στικής επιχείρησης που εδρεύει στην Ελλάδα, ή 

(β) είναι θυγατρική της μητρικής επιχείρησης πιστωτι¬ 
κού ιδρύματος ή ασφαλιστικής επιχείρησης που εδρεύει 
στην Ελλάδα, ή 

(γ) ελέγχεται από τα ίδια φυσικά ή νομικά πρόσωπα 
που ελέγχουν πιστωτικό ίδρυμα ή ασφαλιστική επιχεί¬ 
ρηση που εδρεύει στην Ελλάδα. 

Άρθρο 12 

Οργανωτικές απαιτήσεις ΑΕΠΕΥ 

1. Οι ΑΕΠΕΥ οφείλουν να συμμορφώνονται με τις ορ¬ 
γανωτικές απαιτήσεις των παραγράφων 2 έως 9, καθ’ 
όλη τη διάρκεια της λειτουργίας τους. 


2. Οι ΑΕΠΕΥ εφαρμόζουν κατάλληλες πολιτικές και 
διαδικασίες για να εξασφαλίζεται επαρκώς η συμ¬ 
μόρφωσή τους, συμπεριλαμβανομένων των στελεχών, 
υπαλλήλων και συνδεδεμένων αντιπροσώπων τους, με 
τις υποχρεώσεις που υπέχουν από τις διατάξεις του 
νόμου αυτού, καθώς και κανόνες για τις προσωπικές 
συναλλαγές των προσώπων αυτών. 

3. Οι ΑΕΠΕΥ καταρτίζουν και εφαρμόζουν αποτελε¬ 
σματικές οργανωτικές και διοικητικές ρυθμίσεις ώστε 
να ενεργούν όλα τα ευλόγως πρακτέα προκειμένου να 
μην επηρεάζονται αρνητικά τα συμφέροντα των πελα¬ 
τών λόγω συγκρούσεων συμφερόντων κατά την έννοια 
του άρθρου 13. 

4. Οι ΑΕΠΕΥ λαμβάνουν όλα τα αναγκαία μέτρα για 
να εξασφαλίζεται η συνεχής και κανονική εκτέλεση των 
επενδυτικών υπηρεσιών και δραστηριοτήτων και χρησι¬ 
μοποιούν για το σκοπό αυτόν κατάλληλα και ανάλογα 
συστήματα, μέσα και διαδικασίες. 

5. Οι ΑΕΠΕΥ, όταν αναθέτουν σε τρίτους την εκτέλε¬ 
ση επιχειρησιακών λειτουργιών ουσιώδους σημασίας 
για την παροχή συνεχούς και ικανοποιητικής υπηρεσί¬ 
ας στους πελάτες και την εκτέλεση των επενδυτικών 
δραστηριοτήτων σε συνεχή και ικανοποιητική βάση, 
μεριμνούν ώστε να λαμβάνονται εύλογα μέτρα για την 
αποφυγή αδικαιολόγητης επιδείνωσης του λειτουργι¬ 
κού κινδύνου. Η ανάθεση σε τρίτους σημαντικών επι¬ 
χειρησιακών λειτουργιών πρέπει να γίνεται με τρόπο 
που να μην παραβλάπτει ουσιωδώς την ποιότητα του 
εσωτερικού ελέγχου ούτε τη δυνατότητα της Επιτρο¬ 
πής Κεφαλαιαγοράς να εποπτεύει τη συμμόρφωση της 
ΑΕΠΕΥ με τις υποχρεώσεις της. 

6. Οι ΑΕΠΕΥ οφείλουν να έχουν υγιείς διοικητικές 
και λογιστικές διαδικασίες, μηχανισμούς εσωτερικού 
ελέγχου, αποτελεσματικές διαδικασίες εκτίμησης των 
κινδύνων και κατάλληλους μηχανισμούς ελέγχου και 
ασφάλειας των συστημάτων ηλεκτρονικής επεξεργα¬ 
σίας δεδομένων. 

7. Οι ΑΕΠΕΥ καταγράφουν όλες τις υπηρεσίες που 
παρέχουν και τις συναλλαγές που εκτελούν, κατά τρόπο 
που να επιτρέπει στην Επιτροπή Κεφαλαιαγοράς να 
ελέγχει τη συμμόρφωση με τις απαιτήσεις του νόμου 
αυτού και ιδίως τη συμμόρφωση των ΑΕΠΕΥ με όλες 
τις υποχρεώσεις τους έναντι των πελατών ή δυνητικών 
πελατών. 

8. Οι ΑΕΠΕΥ, όταν κατέχουν χρηματοπιστωτικά μέσα 
που ανήκουν σε πελάτες, λαμβάνουν κατάλληλα μέτρα 
για να προστατεύουν τα δικαιώματα κυριότητας των 
πελατών, ιδίως σε περίπτωση αφερεγγυότητας, και να 
αποτρέπουν τη χρησιμοποίηση χρηματοπιστωτικών μέ¬ 
σων πελατών για ίδιο λογαριασμό, εκτός εάν ο πελάτης 
έχει δώσει τη ρητή συγκατάθεσή του. 

9. Οι ΑΕΠΕΥ όταν κατέχουν κεφάλαια πελατών υπο- 
χρεούνται να λαμβάνουν κατάλληλα μέτρα για να προ¬ 
στατεύουν τα συμφέροντα των πελατών και, εκτός από 
την περίπτωση των πιστωτικών ιδρυμάτων, να μη χρη¬ 
σιμοποιούν κεφάλαια πελατών για ίδιο λογαριασμό. 

10. Δανειστές ΑΕΠΕΥ απαγορεύεται να κατάσχουν 
ή να δεσμεύσουν περιουσιακά στοιχεία πελατών της 
ενδεικτικά, υπό μορφή χρημάτων κατατεθειμένων σε 
τραπεζικούς λογαριασμούς πελατών που τηρούνται στο 
όνομα της εταιρίας ή χρηματοπιστωτικών μέσων, εφό¬ 
σον δικαιούχοι, σύμφωνα με τα τηρούμενα στην εταιρία 




4180 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


βιβλία και κάθε άλλο έγγραφο αποδεικτικό μέσο, είναι 
οι παραπάνω πελάτες. 

11. Στα χρηματοπιστωτικά μέσα που δεν είναι δεκτικά 
κατάσχεσης και δέσμευσης σύμφωνα με την προηγού¬ 
μενη παράγραφο, περιλαμβάνονται, εκτός από τα χρη¬ 
ματοπιστωτικά μέσα που ανήκουν στους πελάτες της 
ΑΕΠΕΥ, σύμφωνα με τους κανόνες του εμπράγματου 
δικαίου, και εκείνα που κατέχει, άμεσα ή έμμεσα στο 
όνομά της και για λογαριασμό του πελάτη, η ΑΕΠΕΥ 
και των οποίων πραγματικός δικαιούχος, σύμφωνα με 
τα τηρούμενα σε αυτήν βιβλία και στοιχεία και κάθε 
άλλο έγγραφο αποδεικτικό μέσο, είναι πελάτης της, 
ανεξάρτητα από το αν τα χρηματοπιστωτικά μέσα είναι 
καταχωρισμένα στο μητρώο του θεματοφύλακα ή άλλου 
φορέα συστήματος καταχώρησης τίτλων στο όνομα του 
δικαιούχου πελάτη. 

12. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς ή με πράξη του Διοικητή της 
Τράπεζας της Ελλάδος εξειδικεύονται για τις ΑΕΠΕΥ και 
τα πιστωτικά ιδρύματα αντίστοιχα οι υποχρεώσεις που 
προβλέπονται στις παραγράφους 2 έως 9, σύμφωνα με 
τα εκτελεστικά μέτρα της παραγράφου 10 του άρθρου 
13 της Οδηγίας 2004/39/ΕΚ. 

Άρθρο 13 

Συγκρούσεις συμφερόντων 

1. Οι ΑΕΠΕΥ κατά την παροχή επενδυτικών ή παρεπό¬ 
μενων υπηρεσιών λαμβάνουν κάθε εύλογο μέτρο για τον 
εντοπισμό των συγκρούσεων συμφερόντων: 

(α) μεταξύ αυτών, περιλαμβανομένων των διευθυντών 
και υπαλλήλων τους, των συνδεδεμένων αντιπροσώ¬ 
πων τους και κάθε προσώπου που συνδέεται, άμεσα ή 
έμμεσα, με την ΑΕΠΕΥ με σχέση ελέγχου και πελατών 
τους, ή 

(β) μεταξύ πελατών τους. 

2. Εάν οι οργανωτικές και διοικητικές ρυθμίσεις για 
την αντιμετώπιση των συγκρούσεων συμφερόντων δεν 
διασφαλίζουν σε ικανοποιητικό βαθμό την αποφυγή 
διακινδύνευσης των συμφερόντων των πελατών, η ΑΕ- 
ΠΕΥ γνωστοποιεί με σαφήνεια στον πελάτη τη γενική 
φύση της σύγκρουσης συμφερόντων και τις πηγές της 
σύγκρουσης συμφερόντων προτού αναλάβει την παρο¬ 
χή επενδυτικών ή παρεπόμενων υπηρεσιών προς τον 
πελάτη. 

3. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς ή με Πράξη του Διοικητή της 
Τράπεζας της Ελλάδος ορίζονται για τις ΑΕΠΕΥ και τα 
πιστωτικά ιδρύματα αντίστοιχα σύμφωνα με τα εκτε¬ 
λεστικά μέτρα της παραγράφου 3 του άρθρου 18 της 
Οδηγίας 2004/39/ΕΚ: 

(α) τα μέτρα που οφείλουν να λάβουν οι ΑΕΠΕΥ και τα 
πιστωτικά ιδρύματα για να εντοπίζουν, να αποφεύγουν, 
να αντιμετωπίζουν και να γνωστοποιούν τις συγκρού¬ 
σεις συμφερόντων κατά την παροχή των επενδυτικών 
και παρεπόμενων υπηρεσιών, 

(β) τα κατάλληλα κριτήρια για τον προσδιορισμό των 
μορφών σύγκρουσης συμφερόντων, η ύπαρξη των οποί¬ 
ων θα μπορούσε να αποβεί επιζήμια για τα συμφέροντα 
των πελατών ή των δυνητικών πελατών της ΑΕΠΕΥ ή 
του πιστωτικού ιδρύματος. 


Άρθρο 14 
Πιστοποίηση 

1. Υπάλληλοι και στελέχη ΑΕΠΕΥ, ΑΕΕΔ, ΑΕΔΑΚ και 
Ανώνυμων Εταιριών Επενδύσεων Χαρτοφυλακίου (ΑΕΕΧ) 
που είναι αρμόδιοι κατά περίπτωση: 

(α) για τη λήψη και τη διαβίβαση εντολών, 

(β) την εκτέλεση εντολών, 

(γ) την παροχή επενδυτικών συμβουλών, 

(δ) τη διαχείριση χαρτοφυλακίων και 
(ε) την ανάλυση κινητών αξιών και αγορών χρήματος 
και κεφαλαίου οφείλουν να διαθέτουν σχετικό πιστο¬ 
ποιητικό επαγγελματικής επάρκειας που χορηγείται 
από την Επιτροπή Κεφαλαιαγοράς. Εφόσον πρόκειται 
για υπαλλήλους και στελέχη πιστωτικών ιδρυμάτων, το 
πιστοποιητικό επαγγελματικής επάρκειας χορηγείται 
από την Τράπεζα της Ελλάδος. Οι εξετάσεις για τη 
χορήγηση πιστοποιητικού επαγγελματικής επάρκειας 
διενεργούνται με ευθύνη της Επιτροπής Κεφαλαιαγοράς 
ή από κοινού της Τράπεζας της Ελλάδος και της Επιτρο¬ 
πής Κεφαλαιαγοράς. Η χορήγηση του πιστοποιητικού 
επαγγελματικής επάρκειας δύναται να ανατίθεται και 
σε άλλους φορείς με τις αποφάσεις των παραγράφων 
2 και 3 του άρθρου αυτού. 

2. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς καθορίζονται τα τυπικά προ¬ 
σόντα και οι προϋποθέσεις για τη συμμετοχή στις 
εξετάσεις, η εξεταστέα ύλη, η διοργάνωση σχετικών 
σεμιναρίων επιμόρφωσης, η διαδικασία των εξετάσεων, 
οι προϋποθέσεις και η διαδικασία ανανέωσης και ανά¬ 
κλησης του πιστοποιητικού επαγγελματικής επάρκειας, 
τα τέλη που πρέπει να καταβάλουν οι υποψήφιοι και 
οι εταιρίες στις οποίες απασχολούνται ή πρόκειται να 
απασχοληθούν και κάθε άλλη σχετική λεπτομέρεια. Με 
την ίδια απόφαση μπορεί να προβλέπεται η διαδικασία 
αναγνώρισης πιστοποιητικών επαγγελματικής επάρκει¬ 
ας που έχουν χορηγηθεί με διαδικασία πιστοποίησης 
κράτους - μέλους της Ευρωπάίκής'Ενωσης αντίστοιχης 
με αυτή του άρθρου αυτού, η δυνατότητα ανάθεσης, 
εν άλω ή εν μέρει, της διενέργειας των εξετάσεων σε 
άλλους φορείς, καθώς και λεπτομέρειες σχετικά με 
την εφαρμογή της εξαίρεσης από τη συμμετοχή σε 
εξετάσεις. 

3. Με κοινή απόφαση της Τράπεζας της Ελλάδος και 
της Επιτροπής Κεφαλαιαγοράς καθορίζονται τα ανα- 
φερόμενα στην παράγραφο 2 αναφορικά με υπαλλή¬ 
λους και στελέχη πιστωτικών ιδρυμάτων που παρέχουν 
επενδυτικές υπηρεσίες ή ασκούν επενδυτικές δραστη¬ 
ριότητες. 

4. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να προβλέπεται ότι 
στελέχη ΑΕΠΕΥ που είναι αρμόδια για την εκκαθάριση 
συναλλαγών επί χρηματοπιστωτικών μέσων οφείλουν 
να διαθέτουν πιστοποιητικό επαγγελματικής επάρκειας 
και καθορίζονται τα στοιχεία της παραγράφου 2 του 
άρθρου αυτού. 

5. Με κοινή απόφαση της Τράπεζας της Ελλάδος και 
της Επιτροπής Κεφαλαιαγοράς μπορεί να καθορίζο¬ 
νται τα αναφερόμενα στην παράγραφο 4 αναφορικά 
με υπαλλήλους και στελέχη πιστωτικών ιδρυμάτων που 
είναι αρμόδια για την εκκαθάριση συναλλαγών επί χρη¬ 
ματοπιστωτικών μέσων. 

Άρθρο 15 

Διαδικασία διαπραγμάτευσης και οριστικοποίηση 
των συναλλαγών σε ΠΜΔ 

1. Η Επιτροπή Κεφαλαιαγοράς χορηγεί άδεια λειτουρ¬ 
γίας ΠΜΔ σε ΑΕΠΕΥ και διαχειριστές αγοράς, εφόσον 
επιπρόσθετα των υποχρεώσεων που προβλέπονται στο 
άρθρο 12: 

(α) καταρτίζουν διαφανείς και μη παρέχοντες διακρι¬ 
τική ευχέρεια κανόνες και διαδικασίες για τη δίκαιη και 
ομαλή διαπραγμάτευση, 

(β) καθορίζουν αντικειμενικά κριτήρια για την αποτε¬ 
λεσματική εκτέλεση των εντολών, 

(γ) θεσπίζουν διαφανείς κανόνες σχετικούς με τα 
κριτήρια προσδιορισμού των χρηματοπιστωτικών μέ¬ 
σων, η διαπραγμάτευση των οποίων επιτρέπεται στα 
συστήματά τους, 

(δ) καταρτίζουν και εφαρμόζουν κανόνες διαφανείς 
και βασισμένους σε αντικειμενικά κριτήρια, οι οποίοι 
να διέπουν την πρόσβαση στον ΠΜΔ, εφαρμοζομένης 
της παραγράφου 3 του άρθρου 45, και 

(ε) παρέχουν, όπου συντρέχει η περίπτωση, επαρκείς 
πληροφορίες δημόσια διαθέσιμες ή διασφαλίζουν ότι 
υπάρχει πρόσβαση σε τέτοιες πληροφορίες, ώστε να 
μπορούν οι χρήστες του ΠΜΔ να διαμορφώνουν επεν¬ 
δυτική κρίση, ανάλογα με τη φύση των χρηστών και με 
τα είδη των υπό διαπραγμάτευση χρηματοπιστωτικών 
μέσων. 

2. Η Τράπεζα της Ελλάδος χορηγεί άδεια λειτουρ¬ 
γίας ΠΜΔ σε πιστωτικό ίδρυμα εφόσον πληρούνται οι 
προϋποθέσεις της παραγράφου 1. Το πιστωτικό ίδρυμα 
γνωστοποιεί στην Επιτροπή Κεφαλαιαγοράς την πρό¬ 
θεσή του να λειτουργεί ΠΜΔ ταυτόχρονα με την υπο¬ 
βολή σχετικής αίτησης στην Τράπεζα της Ελλάδος. Η 
Επιτροπή Κεφαλαιαγοράς διαπιστώνει τη συνδρομή των 
προϋποθέσεων των περιπτώσεων α' έως ε' της παρα¬ 
γράφου 1 και ενημερώνει την Τράπεζα της Ελλάδος. 

3. Τα άρθρα 25,27 και 28 του νόμου αυτού δεν εφαρμό¬ 
ζονται στις συναλλαγές που συνάπτονται μεταξύ μελών 
ενός ΠΜΔ ή μεταξύ του ΠΜΔ και των μελών του στο 
πλαίσιο της λειτουργίας του σύμφωνα με τους κανόνες 
που το διέπουν. Τα μέλη ενός ΠΜΔ συμμορφώνονται 
προς τις προβλεπόμενες στα εν λόγω άρθρα υποχρε¬ 
ώσεις έναντι των πελατών τους όταν, ενεργώντας για 
λογαριασμό των πελατών τους, εκτελούν εντολές τους 
μέσω των ΠΜΔ. 

4. Οι ΑΕΠΕΥ και οι διαχειριστές αγοράς που διαχει¬ 
ρίζονται ΠΜΔ υποχρεούνται επίσης να ενημερώνουν 
σαφώς τους χρήστες τους για την ευθύνη τους όσον 
αφορά το διακανονισμό των συναλλαγών που εκτελού- 
νται εντός του ΠΜΔ και οφείλουν να έχουν δημιουργή¬ 
σει τους αναγκαίους μηχανισμούς για τη διευκόλυνση 
του αποτελεσματικού διακανονισμού των συναλλαγών 
που διενεργούνται στο πλαίσιο του ΠΜΔ. 

5. Εάν κινητή αξία που έχει εισαχθεί προς διαπραγμά¬ 
τευση σε οργανωμένη αγορά αποτελεί επίσης αντικεί¬ 
μενο διαπραγμάτευσης σε ΠΜΔ χωρίς τη συγκατάθεση 
του εκδότη της, ο εκδότης δεν υπόκειται σε καμία υπο¬ 
χρέωση έναντι του ΠΜΔ ως προς την αρχική, τη συνεχή 
και την κατά περίπτωση δημοσιοποίηση χρηματοοικο¬ 
νομικών πληροφοριών σχετικών με τον ΠΜΔ. 

6. Οι ΑΕΠΕΥ και οι διαχειριστές αγοράς που διαχειρί¬ 
ζονται ΠΜΔ συμμορφώνονται αμέσως με κάθε απόφαση 
της Επιτροπής Κεφαλαιαγοράς για την αναστολή ή τη 


διακοπή της διαπραγμάτευσης συγκεκριμένου χρημα¬ 
τοπιστωτικού μέσου. 

7. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να εξειδικεύονται οι 
προϋποθέσεις και η διαδικασία και να καθορίζονται ειδι¬ 
κότεροι όροι για τη χορήγηση και την ανάκληση άδειας 
λειτουργίας ΠΜΔ και να εξειδικεύονται οι υποχρεώσεις 
του άρθρου αυτού που οφείλουν να τηρούν οι ΑΕΠΕΥ, 
τα πιστωτικά ιδρύματα και οι διαχειριστές αγοράς που 
διαχειρίζονται ΠΜΔ. 

Άρθρο 16 

Μέτοχοι ΑΕΠΕΥ με ειδικές συμμετοχές 

1. Η Επιτροπή Κεφαλαιαγοράς χορηγεί άδεια για την 
παροχή επενδυτικών υπηρεσιών ή την άσκηση επενδυ¬ 
τικών δραστηριοτήτων σε ΑΕΠΕΥ μόνο εφόσον γνω¬ 
ρίζει την ταυτότητα των άμεσων ή έμμεσων μετόχων, 
φυσικών ή νομικών προσώπων, που κατέχουν ειδικές 
συμμετοχές, καθώς και το ύψος των εν λόγω ειδικών 
συμμετοχών. Η Επιτροπή Κεφαλαιαγοράς δεν χορηγεί 
άδεια λειτουργίας εφόσον, εν όψει της ανάγκης να δι¬ 
ασφαλιστεί η ορθή και συνετή διαχείριση της ΑΕΠΕΥ, 
δεν έχει πεισθεί για την καταλληλότητα των μετόχων 
που κατέχουν ειδικές συμμετοχές. Εάν υπάρχουν στενοί 
δεσμοί μεταξύ της ΑΕΠΕΥ και άλλων φυσικών ή νομικών 
προσώπων, η Επιτροπή Κεφαλαιαγοράς χορηγεί άδεια 
λειτουργίας μόνο εάν οι δεσμοί αυτοί δεν εμποδίζουν 
την αποτελεσματική άσκηση των εποπτικών της κα¬ 
θηκόντων. 

2. Η Επιτροπή Κεφαλαιαγοράς δεν χορηγεί άδεια εάν 
οι νομοθετικές, κανονιστικές ή διοικητικές διατάξεις 
τρίτης χώρας που διέπουν ένα ή περισσότερα φυσικά 
ή νομικά πρόσωπα με τα οποία η ΑΕΠΕΥ έχει στενούς 
δεσμούς, ή οι δυσχέρειες που ανακύπτουν κατά την 
εφαρμογή τους, εμποδίζουν την αποτελεσματική άσκη¬ 
ση των εποπτικών της καθηκόντων. 

3. Η Επιτροπή Κεφαλαιαγοράς εγκρίνει εκ των προτέ- 
ρων την απόκτηση ή διάθεση ειδικής συμμετοχής σύμ¬ 
φωνα με την παράγραφο αυτή. Κάθε φυσικό ή νομικό 
πρόσωπο το οποίο μεμονωμένα ή σε συνεννόηση με 
άλλα πρόσωπα, προτίθεταί: 

(α) να αποκτήσει ή να αυξήσει, άμεσα ή έμμεσα, ειδική 
συμμετοχή σε ΑΕΠΕΥ έτσι ώστε η αναλογία των δικαι¬ 
ωμάτων ψήφου που κατέχει να φθάσει ή να υπερβεί 
το 20%, 1/3 ή 50% έτσι ώστε η ΑΕΠΕΥ να καταστεί 
θυγατρική του, γνωστοποιεί προηγουμένως εγγράφως 
στην Επιτροπή Κεφαλαιαγοράς, το ύψος της συμμετο¬ 
χής που θα προκύψει από τη σκοπούμενη συναλλαγή, 
καθώς και κάθε άλλη πληροφορία σύμφωνα με την πα¬ 
ράγραφο 7, 

(β) να παύσει να κατέχει, άμεσα ή έμμεσα, ειδική συμ¬ 
μετοχή σε ΑΕΠΕΥ, γνωστοποιεί προηγουμένως εγγρά- 
φως στην Επιτροπή Κεφαλαιαγοράς το ύψος της συμ¬ 
μετοχής και την πρόθεσή του να μειώσει τη συμμετοχή 
του έτσι ώστε η αναλογία των δικαιωμάτων ψήφου που 
κατέχει να μειωθεί σε λιγότερο από το 20%, 1/3 ή 50% 
έτσι ώστε η ΑΕΠΕΥ να παύσει να είναι θυγατρική του. 

4. Η εκτίμηση της απόκτησης συμμετοχής υπόκειται 
στην προηγούμενη διαβούλευση που προβλέπεται στην 
παράγραφο 5 του άρθρου 11 εάν το πρόσωπο που απο¬ 
κτά τη συμμετοχή που αναφέρεται στην παράγραφο 
3 είναι: 

(α) πιστωτικό ίδρυμα, ασφαλιστική ή αντασφαλιστική 
επιχείρηση, ΕΠΕΥ ή εταιρία διαχείρισης Οργανισμού 
Συλλογικών Επενδύσεων σε Κινητές Αξίες (ΟΣΕΚΑ) που 
έχει λάβει άδεια λειτουργίας σε άλλο κράτος - μέλος, 
ή σε διαφορετικό κλάδο από αυτόν στον οποίο επιδι¬ 
ώκεται η απόκτηση συμμετοχής, 

(β) μητρική πιστωτικού ιδρύματος, ασφαλιστικής ή 
αντασφαλιστικής επιχείρησης, ΕΠΕΥ ή εταιρίας διαχεί¬ 
ρισης ΟΣΕΚΑ που έχει λάβει άδεια λειτουργίας σε άλλο 
κράτος - μέλος, ή σε διαφορετικό κλάδο από αυτόν στον 
οποίο επιδιώκεται η απόκτηση συμμετοχής ή 

(γ) πρόσωπο που ελέγχει πιστωτικό ίδρυμα, ασφα¬ 
λιστική ή αντασφαλιστική επιχείρηση, ΕΠΕΥ ή εταιρία 
διαχείρισης ΟΣΕΚΑ που έχει λάβει άδεια λειτουργίας σε 
άλλο κράτος - μέλος, ή σε διαφορετικό κλάδο από αυ¬ 
τόν στον οποίο επιδιώκεται η απόκτηση συμμετοχής. 

Η Επιτροπή Κεφαλαιαγοράς αναφέρει στην απόφασή 
της για την έγκριση ειδικής συμμετοχής τις απόψεις ή 
επιφυλάξεις που διατυπώθηκαν στο πλαίσιο της δια- 
βούλευσης του προηγούμενου εδαφίου. 

5. ΑΕΠΕΥ, η οποία λαμβάνει γνώση οποιοσδήποτε 
απόκτησης ή εκχώρησης συμμετοχών στο κεφάλαιό 
της με την οποία οι συμμετοχές σε αυτήν υπερβαίνουν 
ή κατέρχονται κάτω από τα όρια του πρώτου εδαφίου 
της παραγράφου 3, ενημερώνει άμεσα την Επιτροπή 
Κεφαλαιαγοράς. Οι ΑΕΠΕΥ γνωστοποιούν στην Επι¬ 
τροπή Κεφαλαιαγοράς, μέχρι τις 31 Ιανουάριου κάθε 
έτους, τα ονόματα των μετόχων που κατείχαν ειδικές 
συμμετοχές και τα ποσοστά αυτών των συμμετοχών, 
κατά τη διάρκεια του παρελθόντος έτους, λαμβάνοντας 
υπόψη μεταξύ άλλων τις πληροφορίες που ανακοινώνο¬ 
νται στις ετήσιες γενικές συνελεύσεις των μετόχων και, 
προκειμένου περί ΑΕΠΕΥ, των οποίων οι κινητές αξίες 
είναι εισηγμένες προς διαπραγμάτευση σε οργανωμένη 
αγορά τις δημοσιοποιήσεις σημαντικών συμμετοχών 
των μετόχων τους. 

6. Εάν η επιρροή των προσώπων που αναφέρονται 
στο πρώτο εδάφιο της παραγράφου 1 μπορεί να θέσει 
σε κίνδυνο την ορθή και συνετή διαχείριση της ΑΕΠΕΥ, 
η Επιτροπή Κεφαλαιαγοράς λαμβάνει κατάλληλα μέ¬ 
τρα για να τερματιστεί αυτή η κατάσταση. Τα μέτρα 
αυτά περιλαμβάνουν ιδίως την αίτηση λήψης δικαστι¬ 
κών μέτρων, την επιβολή κυρώσεων κατά διοικητικών 
στελεχών και μελών του διοικητικού συμβουλίου ή την 
αναστολή της άσκησης των δικαιωμάτων ψήφου που 
απορρέουν από μετοχές που κατέχουν οι εν λόγω μέτο¬ 
χοι. Παρόμοια μέτρα μπορούν να ληφθούν και κατά των 
προσώπων που δεν συμμορφώνονται με την υποχρέωση 
προηγούμενης ενημέρωσης σε περίπτωση απόκτησης ή 
αύξησης ειδικής συμμετοχής. Σε περίπτωση απόκτησης 
συμμετοχής παρά την αντίθετη απόφαση της Επιτροπής 
Κεφαλαιαγοράς ανεξάρτητα από τις άλλες κυρώσεις 
που μπορεί να επιβληθούν, είναι άκυρη η άσκηση των 
δικαιωμάτων ψήφου που απορρέουν από αυτές τις με¬ 
τοχές. 

7. Με απόφαση της Επιτροπής Κεφαλαιαγοράς καθορί¬ 
ζεται η περίοδος και η διαδικασία αξιολόγησης των γνω¬ 
στοποιήσεων για την έγκριση ειδικής συμμετοχής που 
λαμβάνονται σύμφωνα με την παράγραφο 3 του άρθρου 
αυτού, καθώς και οι σχετικές πληροφορίες και τα δικαιο- 
λογητικά που πρέπει να υποβάλλονται από τα πρόσωπα 
που προτίθενται να αποκτήσουν ειδική συμμετοχή σε 
ΑΕΠΕΥ, κατ’ εφαρμογή της Οδηγίας 2004/39/ΕΚ. 


Άρθρο 17 

Πρόσωπα που διευθύνουν ΑΕΠΕΥ 

1. Τα μέλη του διοικητικού συμβουλίου της ΑΕΠΕΥ 
οφείλουν να έχουν τα απαιτούμενα εχέγγυο αξιοπιστίας 
και πείρας ώστε να εξασφαλίζεται η ορθή και συνετή 
διαχείριση της ΑΕΠΕΥ. 

2. Η Επιτροπή Κεφαλαιαγοράς μπορεί να αρνηθεί να 
χορηγήσει άδεια λειτουργίας ή να αντιταχθεί σε κάθε 
μεταβολή της διοίκησης της ΑΕΠΕΥ εάν διατηρεί επιφυ¬ 
λάξεις για την αξιοπιστία και την πείρα των προσώπων 
που θα διευθύνουν πραγματικά την ΑΕΠΕΥ ή εάν υπάρ¬ 
χουν αντικειμενικοί και εξακριβώσιμοι λόγοι που επιτρέ¬ 
πουν να θεωρηθεί ότι η διοίκηση της ΑΕΠΕΥ αποτελεί 
απειλή για την ορθή και συνετή διαχείρισή της. 

3. Η ΑΕΠΕΥ γνωστοποιεί χωρίς υπαίτια βραδύτητα 
στην Επιτροπή Κεφαλαιαγοράς κάθε μεταβολή στη 
διοίκησή της και της παρέχει όλες τις πληροφορίες 
που είναι αναγκαίες για να εκτιμήσει η Επιτροπή Κε¬ 
φαλαιαγοράς εάν τα νέα πρόσωπα που διορίζονται στη 
διοίκηση της ΑΕΠΕΥ παρέχουν τα απαιτούμενα εχέγγυο 
αξιοπιστίας και πείρας. Η Επιτροπή Κεφαλαιαγοράς θε¬ 
ωρείται ότι εγκρίνει τη μεταβολή στη διοίκηση ΑΕΠΕΥ 
εάν δεν αντιταχθεί σε αυτή εντός ενός (1) μηνός από 
τη γνωστοποίηση της μεταβολής. 

4. Η ΑΕΠΕΥ οφείλει να έχει τουλάχιστον δύο πρόσωπα 
τα οποία πραγματικά διευθύνουν τις δραστηριότητές 
της και πληρούν τις προϋποθέσεις της παραγράφου 1. 
Τα εν λόγω πρόσωπα οφείλουν να διαθέτουν πιστοποι¬ 
ητικό επαγγελματικής επάρκειας που προβλέπεται στην 
περίπτωση γ'της παραγράφου 1 του άρθρου14. 

5. Σε περίπτωση που ελλείπουν τα πρόσωπα που απαι¬ 
τούνται για τη νόμιμη συγκρότηση του διοικητικού συμ¬ 
βουλίου ΑΕΠΕΥ, την κατά το άρθρο 69 Α.Κ. αίτηση για 
διορισμό προσωρινής διοίκησης μπορεί να υποβάλλει 
και η Επιτροπή Κεφαλαιαγοράς. Τα μέλη διοικητικού 
συμβουλίου ΑΕΠΕΥ που έχουν διορισθεί βάσει της δια¬ 
δικασίας αυτής, κατά την άσκηση των καθηκόντων τους 
δεν ευθύνονται ποινικά, ούτε ενέχονται ατομικά προς 
καταβολή, λόγω της μη καταβολής φόρων ή εν γένει 
χρεών προς το Δημόσιο ή οποιαδήποτε άλλη αρχή ή 
ασφαλιστικό οργανισμό, τα οποία είχαν γεννηθεί πριν 
από την ανάληψη των καθηκόντων τους ως μελών της 
προσωρινής διοίκησης της ΑΕΠΕΥ. Με τη διάταξη αυτή 
δεν θίγεται η ευθύνη των παραπάνω προσώπων για 
φόρους χρέη προς το Δημόσιο ή οποιαδήποτε άλλη 
αρχή ή ασφαλιστικό οργανισμό που θα γεννηθούν κατά 
την άσκηση των καθηκόντων τους ως προσωρινής δι¬ 
οίκησης της εταιρίας. 

6. Με απόφαση της Επιτροπής Κεφαλαιαγοράς μπο¬ 
ρούν να εξειδικεύονται τα κριτήρια καταλληλότητας 
των μελών του διοικητικού συμβουλίου ΑΕΠΕΥ, καθώς 
και των λοιπών προσώπων που διευθύνουν τη δραστη- 
ριότητά της. 

Άρθρο 18 

Οικονομικές Καταστάσεις 
και τακτικός έλεγχος ΑΕΠΕΥ 

1. Οι ΑΕΠΕΥ συντάσσουν Οικονομικές Καταστάσεις 
σύμφωνα με τα Διεθνή Λογιστικά Πρότυπα που υιοθε¬ 
τούνται από την ΕυρωπαϊκήΈνωση, όπως προβλέπεται 
από τον Κανονισμό (ΕΚ) 1606/2002 του Ευρωπαϊκού Κοι¬ 
νοβουλίου και του Συμβουλίου της Ευρωπαϊκής Ένωσης 
της 19ης Ιουλίου 2002. 

2. Ο τακτικός έλεγχος που προβλέπεται από τις δια¬ 
τάξεις για τις ανώνυμες εταιρίες ασκείται στις ΑΕΠΕΥ 
από ορκωτό ελεγκτή λογιστή. 

3. Το Διοικητικό Συμβούλιο της Επιτροπής Κεφαλαι¬ 
αγοράς μπορεί με απόφασή του να απαιτεί από τις 
ΑΕΠΕΥ την υποβολή κάθε χρόνο έκθεσης των τακτικών 
ελεγκτών τους σχετικά με την ύπαρξη επαρκών διαδι¬ 
κασιών για τη συμμόρφωσή τους με τις υποχρεώσεις 
που προβλέπονται στο άρθρο 12 και στις κανονιστικές 
πράξεις που εκδίδονται κατ’ εξουσιοδότησή του. Με την 
ίδια απόφαση μπορεί να εξειδικεύεται το περιεχόμενο 
και ο τρόπος υποβολής της έκθεσης του προηγούμε¬ 
νου εδαφίου και να ρυθμίζεται κάθε τεχνικό θέμα και 
αναγκαία λεπτομέρεια. 

4. Οι καταχωρήσεις που προβλέπονται στο άρθρο 7β 
του κ.ν. 2190/1920, όπως ισχύει, γίνονται στο μητρώο που 
γίνονται οι καταχωρήσεις των πιστωτικών ιδρυμάτων. 

Άρθρο 19 

Συμμετοχή σε εγκεκριμένο σύστημα 
αποζημίωσης των επενδυτών 

1. Προϋπόθεση για την παροχή επενδυτικών υπηρεσι¬ 
ών από ΑΕΠΕΥ είναι η συμμετοχή της σε εγκεκριμένο 
σύστημα αποζημίωσης των επενδυτών. 

2. Οι ΑΕΠΕΥ γνωστοποιούν υποχρεωτικά προς τους 
πελάτες τους, πριν από την έναρξη παροχής επενδυ¬ 
τικών υπηρεσιών, το σύστημα αποζημίωσης επενδυτών 
στο οποίο συμμετέχουν. 

Άρθρο 20 

Προσωρινή αναστολή άδειας λειτουργίας ΑΕΠΕΥ 

1. Η Επιτροπή Κεφαλαιαγοράς μπορεί με απόφαση 
του Διοικητικού της Συμβουλίου να αναστέλλει προ¬ 
σωρινά τη λειτουργία ΑΕΠΕΥ, όταν έχει σοβαρές εν¬ 
δείξεις παράβασης της νομοθεσίας της κεφαλαιαγοράς 
που καθιστά τη λειτουργία της επικίνδυνη για τους 
επενδυτές και την εύρυθμη λειτουργία της αγοράς. Η 
προσωρινή αναστολή μπορεί να αποφασίζεται και για 
ορισμένες μόνον από τις επενδυτικές υπηρεσίες, ως 
προς τις οποίες έχει παρασχεθεί άδεια λειτουργίας 
από την Επιτροπή Κεφαλαιαγοράς. Σε κατεπείγουσες 
περιπτώσεις η αναστολή αποφασίζεται από την Εκτε¬ 
λεστική Επιτροπή της Επιτροπής Κεφαλαιαγοράς και 
η σχετική απόφαση εγκρίνεται στην αμέσως επόμενη 
συνεδρίαση του Διοικητικού Συμβουλίου. Η διάρκεια 
της αναστολής δεν μπορεί να υπερβαίνει τους τρεις 
(3) μήνες. Στην απόφαση αναστολής μπορεί να τίθε¬ 
ται σύντομη προθεσμία στην εταιρία μέσα στην οποία 
οφείλει να λάβει τα αναγκαία μέτρα για την παύση 
των παραβάσεων ή την άρση των συνεπειών τους. Σε 
εξαιρετικές περιπτώσεις και ιδίως ύστερα από αίτηση 
της ίδιας της ΑΕΠΕΥ, η αναστολή λειτουργίας μπορεί 
να παραταθεί για άλλες σαράντα πέντε (45) ημέρες κατ’ 
ανώτατο όριο μετά τη λήξη της. 

2. Η περί προσωρινής αναστολής απόφαση είναι αμέ¬ 
σως εκτελεστή, γνωστοποιείται στην ΑΕΠΕΥ με κάθε 
πρόσφορο μέσο και δημοσιοποιείται στο διαδυκτια- 
κό τόπο της Επιτροπής Κεφαλαιαγοράς και στα μέσα 
ενημέρωσης. Το αργότερο μέχρι την παρέλευση του 
χρόνου αναστολής, και αφού λάβει υπόψη της τις θέσεις 
της ΑΕΠΕΥ, το Διοικητικό Συμβούλιο της Επιτροπής 
Κεφαλαιαγοράς αποφασίζει είτε την άρση της ανα¬ 
στολής και ενδεχομένως την επιβολή κυρώσεων είτε 


την ανάκληση της άδειας της λειτουργίας της εταιρίας 
σύμφωνα με το άρθρο 21. 

3. Η Επιτροπή Κεφαλαιαγοράς με την απόφαση που 
λαμβάνει σύμφωνα με την παράγραφο 1 μπορεί να δι¬ 
ορίζει υπάλληλο ή στέλεχος της ή και τρίτο πρόσωπο 
ως προσωρινό επίτροπο της ΑΕΠΕΥ και να ορίζει τις 
πράξεις που επιτρέπεται να διενεργούνται ελεύθερα 
από την ΑΕΠΕΥ, καθώς και τις πράξεις που επιτρέπεται 
να διενεργούνται μόνον κατόπιν προηγούμενης άδειας 
του προσωρινού επιτρόπου. Οποιαδήποτε πράξη της 
διοίκησης της ΑΕΠΕΥ που διενεργείται χωρίς την προ¬ 
ηγούμενη άδεια του προσωρινού επιτρόπου, εφόσον 
αυτή απαιτείται, είναι άκυρη. Η ευθύνη του προσωρινού 
επιτρόπου κατά την άσκηση των καθηκόντων του πε¬ 
ριορίζεται σε δόλο και βαριά αμέλεια. 

4. Ο προσωρινός επίτροπος υπόκειται στον έλεγχο 
και την εποπτεία της Επιτροπής Κεφαλαιαγοράς και 
τα καθήκοντά του διαρκούν για όσο χρονικό διάστημα 
η εταιρία τελεί σε καθεστώς προσωρινής αναστολής 
λειτουργίας και σε κάθε περίπτωση μέχρι το διορισμό 
επόπτη εκκαθάρισης, κατά το άρθρο 22. Με απόφαση 
της Επιτροπής Κεφαλαιαγοράς μπορεί να παρατείνεται 
το έργο του προσωρινού επιτρόπου όσο απαιτείται για 
σκοπούς παράδοσης στον επόπτη εκκαθάρισης και το 
πολύ έναν (1) μήνα μετά την ανάληψη των καθηκόντων 
του επόπτη εκκαθάρισης. 

5. Με απόφαση της Επιτροπής Κεφαλαιαγοράς μπορεί 
να αντικαθίσταται ο προσωρινός επίτροπος. 

6. Η αμοιβή του προσωρινού επιτρόπου καθορίζεται 
με την απόφαση διορισμού του και βαρύνει την ΑΕΠΕΥ 
της οποίας αναστέλλεται προσωρινά η λειτουργία. Προ- 
κειμένου περί υπαλλήλων ή στελεχών της Επιτροπής 
Κεφαλαιαγοράς, η αμοιβή αυτή καταβάλλεται επιπλέον 
των τυχόν αποδοχών τους από την Επιτροπή Κεφα¬ 
λαιαγοράς. 

7. Ο προσωρινός επίτροπος, όταν ενάγεται ή κατη- 
γορείται για πράξεις ή παραλείψεις που έγιναν κατά 
την εκτέλεση των καθηκόντων του και εξαιτίας αυτής, 
παρίσταται στις σχετικές δίκες με μέλη της Νομικής 
Υπηρεσίας της Επιτροπής Κεφαλαιαγοράς. Ο προσω¬ 
ρινός επίτροπος δεν υπόκειται σε προσωπική κράτηση 
ούτε υπέχει οποιαδήποτε ποινική, αστική ή άλλη ευθύνη 
έναντι οποιουδήποτε για χρέη της ΑΕΠΕΥ που έχουν 
γεννηθεί πριν από το διορισμό του, ανεξάρτητα από το 
χρόνο βεβαίωσής τους. 

Άρθρο 21 

Ανάκληση άδειας λειτουργίας ΑΕΠΕΥ 

1. Η Επιτροπή Κεφαλαιαγοράς μπορεί να ανακαλεί την 
άδεια λειτουργίας ΑΕΠΕΥ εν άλω ή ως προς ορισμένες 
επενδυτικές υπηρεσίες ή δραστηριότητες ή παρεπόμε¬ 
νες υπηρεσίες για τις οποίες έχει χορηγηθεί σε αυτήν 
άδεια λειτουργίας: 

(α) εάν η ΑΕΠΕΥ δεν κάνει χρήση της άδειας λει¬ 
τουργίας εντός δώδεκα (12) μηνών από την ημερομηνία 
χορήγησής της, παραιτηθεί ρητώς από αυτήν ή παύσει 
να παρέχει επενδυτικές υπηρεσίες για συνεχόμενο δι¬ 
άστημα τουλάχιστον έξι (6) μηνών, 

(β) εάν απέκτησε την άδεια λειτουργίας με ψευδείς 
δηλώσεις ή με οποιονδήποτε άλλο παράνομο τρόπο, 

(γ) εάν κρίνει ότι έχουν παύσει να συντρέχουν πλέον 
οι προϋποθέσεις με βάση τις οποίες είχε χορηγηθεί η 
άδεια λειτουργίας, 

(δ) εάν η ΑΕΠΕΥ δεν πληροί τις προϋποθέσεις των 
διατάξεων της κείμενης νομοθεσίας για την επάρκεια 
των ιδίων κεφαλαίων, 

(ε) εάν η ΑΕΠΕΥ έχει υποπέσει σε σοβαρές και επα¬ 
νειλημμένες παραβάσεις των διατάξεων της νομοθεσίας 
για την κεφαλαιαγορά. 

2. Πριν προχωρήσει στην ανάκληση της άδειας λει¬ 
τουργίας, η Επιτροπή Κεφαλαιαγοράς γνωστοποιεί στην 
ΑΕΠΕΥ τις διαπιστωθείσες ελλείψεις ή παραβάσεις, κα¬ 
θώς και την πρόθεσή της να προχωρήσει σε ανάκληση 
της άδειας λειτουργίας της, τάσσοντάς της ταυτόχρο¬ 
να προθεσμία, που δεν μπορεί να είναι μικρότερη από 
δέκα (10) ημέρες από την παραπάνω γνωστοποίηση, 
μέσα στην οποία η εταιρία οφείλει να διατυπώσει τις 
απόψεις της και να λάβει, όταν συντρέχει περίπτωση, 
τα κατάλληλα μέτρα για την παύση των παραβιάσεων 
ή την άρση των συνεπειών τους. Μετά την πάροδο της 
προθεσμίας και αφού λάβει υπόψη της τις θέσεις της 
ΑΕΠΕΥ και αξιολογήσει τα μέτρα που έχει λάβει, η Επι¬ 
τροπή Κεφαλαιαγοράς αποφασίζει οριστικώς. 

Άρθρο 22 

Ειδική εκκαθάριση ΑΕΠΕΥ 

1. Μετά την ανάκληση της άδειας λειτουργίας ΑΕΠΕΥ, 
ανακαλείται υποχρεωτικά και η υπουργική απόφαση, με 
την οποία χορηγήθηκε η άδεια σύστασης και εγκρίθηκε 
το καταστατικό της εταιρίας και ακολουθεί το στάδιο 
ειδικής εκκαθάρισής τους σύμφωνα με τις διατάξεις 
του άρθρου αυτού. Κατά το στάδιο αυτό και μέχρι την 
έκδοση της προβλεπόμενης από την παράγραφο 9 του 
άρθρου αυτού απόφασης του Μονομελούς Πρωτοδικεί¬ 
ου, η ΑΕΠΕΥ δεν μπορεί να κηρυχθεί σε πτώχευση. Για 
το ίδιο χρονικό διάστημα αναστέλλονται και οι ατομι¬ 
κές διώξεις και κάθε αναγκαστική εκτέλεση κατά της 
ΑΕΠΕΥ. 

2. Με απόφασή της η Επιτροπή Κεφαλαιαγοράς δι¬ 
ορίζει τον Επόπτη της εκκαθάρισης, ο οποίος, ύστερα 
από έγκριση της Επιτροπής Κεφαλαιαγοράς, μπορεί να 
προσλάβει ως σύμβουλό του φυσικό ή νομικό πρόσωπο 
εξειδικευμένο σε θέματα λειτουργίας των ΑΕΠΕΥ. Με 
την ίδια απόφαση, ορίζεται από την Επιτροπή Κεφα¬ 
λαιαγοράς η αμοιβή του Επόπτη και του συμβούλου 
του, η οποία βαρύνει την ΑΕΠΕΥ και δύνανται επίσης 
να ρυθμίζονται θέματα της διαδικασίας εκκαθάρισης εν 
γένει. Εάν, μετά τη θέση ΑΕΠΕΥ στην ειδική εκκαθάριση 
του άρθρου αυτού, διαπιστωθεί ότι η υπό εκκαθάριση 
εταιρία στερείται των αναγκαίων πόρων για την πο¬ 
ρεία των εργασιών της εκκαθάρισης, το Συνεγγυητικό 
Κεφάλαιο Εξασφάλισης Επενδυτικών Υπηρεσιών του ν. 
2533/1997 (ΦΕΚ 228 Α'), ύστερα από σχετική αιτιολο¬ 
γημένη αίτηση του Επόπτη, καλύπτει τις δαπάνες της 
αμοιβής του Επόπτη και του εκκαθαριστή, καθώς και τις 
λοιπές αναγκαίες λειτουργικές δαπάνες της εκκαθάρι¬ 
σης για χρονική περίοδο που δεν μπορεί να υπερβαίνει 
τους δώδεκα (12) μήνες από την ημερομηνία ανάληψης 
καθηκόντων του Επόπτη. Η προθεσμία του προηγού¬ 
μενου εδαφίου μπορεί να παραταθεί με απόφαση του 
Διοικητικού Συμβουλίου της Επιτροπής Κεφαλαιαγοράς, 
σύμφωνα με το χρονοδιάγραμμα εργασιών της ειδικής 
εκκαθάρισης που συμφωνείται μεταξύ Συνεγγυητικού 
και Επόπτη. 

3. Ο Επόπτης υποβάλλει, μέσα σε τρεις (3) ημέρες από 
την επίδοση του διορισμού του, αίτηση διορισμού εκ- 


καθαριστή στο αρμόδιο δικαστήριο. Μέχρι το διορισμό 
εκκαθαριστή ο Επόπτης ασκεί όλες τις εξουσίες του 
εκκαθαριστή. Μετά το διορισμό εκκαθαριστή ο Επόπτης 
παρακολουθεί τις εργασίες της εκκαθάρισης, γνωμο- 
δοτεί, εφόσον το ζητήσει ο εκκαθαριστής σε θέματα 
της εκκαθάρισης, ενημερώνει γραπτά την Επιτροπή 
Κεφαλαιαγοράς για την πορεία της εκκαθάρισης του¬ 
λάχιστον ανά δίμηνο και όποτε άλλοτε του ζητηθεί 
και υποβάλλει έκθεση μετά τη λήξη της εκκαθάρισης. 
Τυχόν ακυρότητα του διορισμού του Επόπτη δεν θίγει 
το κύρος των πράξεων από του διορισμού του μέχρι 
την ακύρωση αυτού. 

4. Ο κατά την προηγούμενη παράγραφο εκκαθαρι- 
στής διορίζεται κατά τη διαδικασία των άρθρων 739 και 
επόμενα του Κώδικα Πολιτικής Δικονομίας. Αντίθετες 
διατάξεις των καταστατικών δεν ισχύουν. Εκκαθαριστής 
διορίζεται φυσικό ή νομικό πρόσωπο εξειδικευμένο σε 
θέματα ΑΕΠΕΥ από κατάλογο είκοσι (20) τουλάχιστον 
προσώπων που καταρτίζεται κατ’ έτος από την Επιτρο¬ 
πή Κεφαλαιαγοράς. Το δικαστήριο δικάζει την αίτηση 
μέσα σε πέντε (5) ημέρες και εκδίδει την απόφασή του 
το αργότερο μέσα σε πέντε (5) ημέρες από την εκ¬ 
δίκαση της αίτησης. Με την ίδια δικαστική απόφαση 
ορίζεται και η αμοιβή του εκκαθαριστή η οποία βαρύνει 
την εταιρία. Αναστολή της ισχύος της απόφασης δεν 
επιτρέπεται. 

5. Αμέσως μετά το διορισμό του, ο Επόπτης προβαίνει 
σε απογραφή και αποχωρίζει από τα λοιπά περιουσιακά 
στοιχεία της εταιρίας τα περιουσιακά στοιχεία, χρήματα 
και τίτλους της εταιρίας, καθώς και τα περιουσιακά 
στοιχεία, χρήματα και τίτλους τρίτων, τα οποία συνδέ¬ 
ονται με την παροχή από την εταιρία των επενδυτικών 
υπηρεσιών του άρθρου 4 του νόμου αυτού και βρί¬ 
σκονται στην κατοχή της εταιρίας ή έχουν παραδοθεί 
από αυτές στο Κεντρικό Αποθετήριο Αξιών ή Τράπεζες 
προς φύλαξή τους. Ο Επόπτης καλεί, μέσα σε δέκα (10) 
ημέρες από το διορισμό του, τους δικαιούχους κάθε 
φύσεως απαιτήσεων, με ανακοίνωση, που δημοσιεύεται 
μία φορά την εβδομάδα, επί τρεις συνεχείς εβδομάδες 
σε πέντε ημερήσιες, ευρείας κυκλοφορίας, εφημερίδες 
από τις οποίες τρεις τουλάχιστον είναι οικονομικές, να 
του αναγγείλουν τις απαιτήσεις τους με όλα τα δικαι- 
ολογητικά τους στοιχεία μέσα σε τρεις (3) μήνες από 
την τελευταία δημοσίευση. Η παραπάνω ανακοίνωση 
γνωστοποιείται εγγράφως στον προϊστάμενο της Δ.Ο.Υ. 
της έδρας της εταιρίας. 

6. Ειδικά για τις απαιτήσεις που αφορούν την αυτούσια 
παράδοση χρημάτων ή χρηματοπιστωτικών μέσων, που 
βρίσκονται στην κατοχή της εταιρίας και συνδέονται 
με την παροχή από αυτήν επενδυτικών υπηρεσιών του 
άρθρου 4, ο εκκαθαριστής επαληθεύει τις απαιτήσεις με 
βάση τις εγγραφές στα βιβλία και στοιχεία της εταιρίας, 
μέσα σε χρονικό διάστημα τριών (3) μηνών. 

7. Μέσα σε χρονικό διάστημα, που δεν μπορεί να 
υπερβαίνει τους δύο (2) μήνες από την επαλήθευση 
των απαιτήσεων, σύμφωνα με τα προβλεπόμενα στην 
παραπάνω παράγραφο, ο εκκαθαριστής προβαίνει στην 
αυτούσια παράδοση των χρηματικών ποσών και των 
χρηματοπιστωτικών μέσων τρίτων που βρίσκονται στην 
κατοχή της εταιρίας και συνδέονται με την παροχή από 
αυτές επενδυτικών υπηρεσιών του άρθρου 4. Ειδικότερα, 
ο εκκαθαριστής ικανοποιεί συμμέτρως τους δικαιούχους 
ανωνύμων τίτλων και χρηματικών ποσών, στην περίπτω- 

ση που οι υφιστάμενοι ανώνυμοι τίτλοι και τα χρηματικά 
ποσά που κατέχει η ΑΕΠΕΥ για λογαριασμό πελατών 
της δεν επαρκούν για την ικανοποίηση των δικαιούχων 
ανωνύμων τίτλων ή χρηματικών ποσών αντίστοιχα. 

8. Σε χρονικό διάστημα που δεν μπορεί να υπερβαίνει 
τις δεκαπέντε (15) ημέρες από την ολοκλήρωση της δι¬ 
αδικασίας απόδοσης περιουσιακών στοιχείων πελατών 
ΑΕΠΕΥ, κατά τις ρυθμίσεις των παραγράφων 5 έως και 7 
του άρθρου αυτού, ο Επόπτης ενημερώνει την Επιτροπή 
Αποζημιώσεων, που προβλέπεται στην παράγραφο 6 
του άρθρου 68 του ν. 2533/1997, για τις υποβληθείσες 
απαιτήσεις ως προς επενδυτικές υπηρεσίες, που δεν 
ικανοποιήθηκαν σύμφωνα με τα παραπάνω, προκειμένου 
αυτή να αποφασίσει, αφού παραλάβει από τον Επόπτη 
κάθε απαραίτητο στοιχείο από τα βιβλία της εταιρίας, 
για ποιες από αυτές υπάρχει υποχρέωση του Συνεγ- 
γυητικού για καταβολή αποζημίωσης, σύμφωνα με το 
άρθρο 66 του ν. 2533/1997. Το Συνεγγυητικό, χωρίς να 
υποχρεούται στην τήρηση οποιοσδήποτε πρόσθετης 
διαδικασίας ή γνωστοποίησης, καταβάλλει αποζημιώ¬ 
σεις στους δικαι-ούχους, σύμφωνα με το άρθρο 67 του 
ν. 2533/1997 και ενημερώνει αμελλητί τον Επόπτη για τις 
σχετικές καταβολές. Ο εκκαθαριστής μειώνει ανάλογα 
τα ποσά των απαιτήσεων κατά της εταιρίας. 

9. Μετά την ικανοποίηση των απαιτήσεων από επενδυ¬ 
τικές υπηρεσίες, σύμφωνα με τα άρθρα 65 έως 67 του 
ν. 2533/1997, όπως ισχύει, με τη διαδικασία αυτούσιας 
παράδοσης ή με την καταβολή των αποζημιώσεων από 
το Συνεγγυητικό, ολοκληρώνεται η ειδική εκκαθάριση 
του άρθρου αυτού. Η περάτωση της εκκαθάρισης του 
άρθρου αυτού κηρύσσεται με απόφαση του Μονομε¬ 
λούς Πρωτοδικείου της έδρας της εταιρίας που δικά¬ 
ζει κατά τη διαδικασία των άρθρων 739 και επόμενα 
του Κώδικα Πολιτικής Δικονομίας, ύστερα από αίτηση 
του Επόπτη ή κάθε άλλου που έχει έννομο συμφέρον. 
Με την ίδια απόφαση, το Δικαστήριο διατάσσει τον 
Επόπτη και τον εκκαθαριστή να συγκαλέσουν γενική 
συνέλευση των μετόχων της εταιρίας προκειμένου να 
αποφασισθεί η εκλογή νέων εκκαθαριστών, σύμφωνα 
με τις διατάξεις του καταστατικού της εταιρίας και του 
άρθρου 49 του κ.ν. 2190/ 1920, όπως ισχύει, και ορίζει 
ως χρόνο περάτωσης της εκκαθάρισης του άρθρου 
αυτού και λήξης της θητείας Επόπτη και εκκαθαριστή 
το χρόνο κατά τον οποίο αναλαμβάνουν καθήκοντα οι 
κατά τα ανωτέρω εκλεγόμενοι εκκαθαριστές. Αν για 
οποιονδήποτε λόγο δεν καταστεί δυνατή η κατά τα 
ανωτέρω εκλογή νέων εκκαθαριστών, εφαρμόζονται οι 
διατάξεις του άρθρου 69 του Αστικού Κώδικα. Η σχετική 
αίτηση υποβάλλεται στο Δικαστήριο από τον Επόπτη. 
Στην περίπτωση αυτή, η ειδική εκκαθάριση του άρθρου 
αυτού περατώνεται και η θητεία του Επόπτη και του 
εκκαθαριστή λήγει από την ανάληψη των καθηκόντων 
των κατά τα ανωτέρω διορισθέντων από το Δικαστήριο 
εκκαθαριστών. Η περάτωση της ειδικής εκκαθάρισης 
του άρθρου αυτού και η λήξη της θητείας του Επόπτη 
και του εκκαθαριστή γνωστοποιούνται με επιμέλεια του 
Επόπτη στην Επιτροπή Κεφαλαιαγοράς, η οποία παύει 
να ενημερώνεται περαιτέρω για την πορεία της εκκα¬ 
θάρισης της εταιρίας. Ταυτόχρονα με τη γνωστοποίηση 
του προηγούμενου εδαφίου, ο Επόπτης και ο εκκαθαρι- 
στής υποβάλλουν προς την Επιτροπή Κεφαλαιαγοράς 
απολογισμό για την εκκαθάριση του άρθρου αυτού. 
Κατά τα λοιπά η περάτωση των εκκρεμών υποθέσεων 


της εταιρίας, συμπεριλαμβανομένης και της ικανοποίη¬ 
σης των απαιτήσεων του Συνεγγυητικού, σύμφωνα με το 
άρθρο 67 παράγραφος 4 του ν. 2533/1997, όπως ισχύει, 
των απαιτήσεων από επενδυτικές υπηρεσίες στην έκτα¬ 
ση που αυτές δεν ικανοποιήθηκαν κατά τη διαδικασία 
της αυτούσιας παράδοσης ή λήψης αποζημίωσης από 
το Συνεγγυητικό, καθώς και κάθε άλλου είδους απαιτή¬ 
σεων κατά της εταιρίας, συνεχίζεται κατά τις διατάξεις 
του άρθρου 49 του κ.ν. 2190/1920, όπως ισχύει, από τους 
εκκαθαριστές. 

10. Εάν η εταιρία, μετά την καταβολή των αποζημιώσε¬ 
ων από το Συνεγγυητικό, σύμφωνα με τα άρθρα 65 έως 
67 του ν. 2533/1997, στερείται παντελώς περιουσιακών 
στοιχείων και εξ αυτού του λόγου καθίσταται αδύνατη 
η πρόοδος της εκκαθάρισης κατά τις διατάξεις του άρ¬ 
θρου 49 του κ.ν. 2190/1920, ο Επόπτης ή οποιοσδήποτε 
έχει έννομο συμφέρον μπορεί αντί για την εφαρμογή 
της παραγράφου 9 να ζητήσει από το Δικαστήριο να 
βεβαιώσει την παντελή έλλειψη περιουσιακών στοιχείων, 
να κηρύξει την παύση της εκκαθάρισης και να διατάξει 
τη διαγραφή της εταιρίας από τα μητρώα των ανωνύ¬ 
μων εταιριών. Η απόφαση του Δικαστηρίου κοινοποι¬ 
είται στην Επιτροπή Κεφαλαιαγοράς με επιμέλεια του 
Επόπτη. 

11. Λύση του νομικού προσώπου ΑΕΠΕΥ, που επέρχεται 
για οποιονδήποτε λόγο, εκτός από πτώχευση και τους 
λόγους της παραγράφου 1, γνωστοποιείται αμέσως στην 
Επιτροπή Κεφαλαιαγοράς, η οποία μπορεί με απόφα¬ 
σή της, που εκδίδεται μέσα σε δύο (2) μήνες, να θέσει 
την επιχείρηση σε εκκαθάριση κατά τις διατάξεις του 
νόμου αυτού. Απαγορεύεται και είναι άκυρη κάθε απαλ¬ 
λοτρίωση περιουσιακών στοιχείων της ΑΕΠΕΥ κατά το 
χρονικό διάστημα από τη λύση του νομικού προσώπου 
μέχρι την έκδοση της ως άνω απόφασής της ή τη λήξη 
της ως άνω προθεσμίας. 

12. Ο Επόπτης και ο εκκαθαριστής δεν προσωποκρα- 
τούνται ούτε υπέχουν οποιαδήποτε ποινική, αστική ή 
άλλη ευθύνη έναντι οποιουδήποτε για χρέη της υπό 
εκκαθάριση ΑΕΠΕΥ που έχουν γεννηθεί πριν από το 
διορισμό τους, ανεξάρτητα από το χρόνο βεβαίωσής 
τους. 

Άρθρο 23 

Καταβολή ποσού σε πελάτη υπό εκκαθάριση ΑΕΠΕΥ 

1. Κάθε καταβολή οποιουδήποτε ποσού σε επενδυτή 
πελάτη υπό εκκαθάριση ΑΕΠΕΥ κατά τις διατάξεις του 
άρθρου 22 ανακοινώνεται από τον Επόπτη στο Συνεγ- 
γυητικό και, αντιστρόφως, κάθε καταβολή από το Συ- 
νεγγυητικό σε επενδυτή πελάτη υπό εκκαθάριση ΑΕΠΕΥ 
ανακοινώνεται από το Συνεγγυητικό στον εκκαθαριστή 
ή τους εκκαθαριστές της εταιρίας. 

2. Οι πελάτες ΑΕΠΕΥ των οποίων οι αξιώσεις από 
παροχή επενδυτικών υπηρεσιών δεν έχουν ικανοποιηθεί 
ολοσχερώς από την οφειλέτιδα εταιρία ή από το Συνεγ- 
γυητικό κατατάσσονται πριν από τη σειρά των απαιτή¬ 
σεων που ορίζεται στην περίπτωση 3 του άρθρου 975 
του Κ.Πολ.Δ. και πριν από τη διαίρεση κατά το άρθρο 
977 του Κ.Πολ.Δ. και ικανοποιούνται προνομιακώς από 
τυχόν χρηματικό ποσό που επιστρέφεται στην ΕΠΕΥ 
από το Συνεγγυητικό σύμφωνα με την περίπτωση β' της 
παραγράφου 1 του άρθρου 74 του ν. 2533/1997. 

3. Αν ΑΕΠΕΥ λυθεί και τεθεί σε εκκαθάριση, τα εν 
γένει χρηματοπιστωτικά μέσα και τα χρηματικά ποσά 

που ανήκουν σε πελάτες της αποχωρίζονται από την 
προς διανομή εταιρική περιουσία και αποδίδονται στους 
δικαιούχους τους, εκτός εάν: 

(α) έχει συσταθεί επ’ αυτών ενέχυρο, οπότε παραδί- 
δονται στον ενεχυρούχο δανειστή ή 

(β) υφίσταται απαίτηση της ΑΕΠΕΥ κατά των δικαι¬ 
ούχων, οπότε συμψηφίζονται οι αντίθετες ομοειδείς 
απαιτήσεις. 

4. Στα χρηματοπιστωτικά μέσα και τα χρηματικά ποσά 
που ανήκουν σε πελάτες της ΑΕΠΕΥ και αποχωρίζονται 
από την προς διανομή εταιρική περιουσία περιλαμβά¬ 
νονται, εκτός από τα χρηματοπιστωτικά μέσα και τα 
χρηματικά ποσά που ανήκουν στους πελάτες της ΑΕΠΕΥ 
σύμφωνα με τους κανόνες του εμπραγμάτου δικαίου, 
και τα χρηματοπιστωτικά μέσα, σε υλική ή άυλη μορφή, 
και τα χρηματικά ποσά που κατέχει, άμεσα ή έμμεσα, 
η ΑΕΠΕΥ για λογαριασμό πελατών, επί των οποίων η 
απαίτηση των πελατών επαληθεύεται με βάση τις εγ¬ 
γραφές στα βιβλία και στοιχεία της ΑΕΠΕΥ, καθώς και 
με κάθε άλλο έγγραφο αποδεικτικό μέσο. 

5. Ο πίνακας των χρηματοπιστωτικών μέσων και 
χρηματικών ποσών της ΑΕΠΕΥ, τα οποία ανήκουν σε 
πελάτες της, συντάσσεται από τον εκκαθαριστή και 
κοινοποιείται σε οποιονδήποτε έχει έννομο συμφέρον. 

Άρθρο 24 

Σχέσεις με τρίτες χώρες 

Η Επιτροπή Κεφαλαιαγοράς ενημερώνει την Ευρωπα¬ 
ϊκή Επιτροπή σχετικά με τις γενικής φύσεως δυσκολίες 
που συναντούν οι ΑΕΠΕΥ, κατά την εγκατάστασή τους 
ή την παροχή επενδυτικών υπηρεσιών και την άσκηση 
επενδυτικών δραστηριοτήτων σε τρίτες χώρες. 

ΚΕΦΑΛΑΙΟ Γ' 

ΔΙΑΤΑΞΕΙΣ ΓΙΑ ΤΗΝ ΠΡΟΣΤΑΣΙΑ ΤΩΝ ΕΠΕΝΔΥΤΩΝ 
Αρθρο 25 

Υποχρεώσεις επαγγελματικής συμπεριφοράς 
κατά την παροχή επενδυτικών υπηρεσιών 

1. Οι ΑΕΠΕΥ οφείλουν να ενεργούν κατά την παροχή 
επενδυτικών και παρεπόμενων υπηρεσιών σε πελάτες 
με αμεροληψία, εντιμότητα και επαγγελματισμό, ώστε 
να εξυπηρετούν με τον καλύτερο τρόπο τα συμφέροντα 
των πελατών τους και ειδικότερα να συμμορφώνονται 
με τις αρχές που αναφέρονται στις παραγράφους 2 
έως 8 του άρθρου αυτού. 

2. Οι πληροφορίες που παρέχουν οι ΑΕΠΕΥ σε πελάτες 
ή σε δυνητικούς πελάτες, συμπεριλαμβανομένων των 
διαφημιστικών ανακοινώσεων, πρέπει να είναι ακριβείς, 
σαφείς και μη παραπλανητικές. Οι διαφημιστικές ανα¬ 
κοινώσεις πρέπει να μπορούν να αναγνωρίζονται σαφώς 
ως τέτοιες. 

3. Οι ΑΕΠΕΥ παρέχουν στους πελάτες ή στους δυ¬ 
νητικούς πελάτες κατάλληλη πληροφόρηση σε κατα¬ 
νοητή μορφή, ώστε αυτοί να είναι ευλόγως σε θέση 
να κατανοούν τη φύση και τους κινδύνους της προ- 
σφερόμενης επενδυτικής ή παρεπόμενης υπηρεσίας 
και της συγκεκριμένης κατηγορίας του προτεινόμενου 
χρηματοπιστωτικού μέσου και ως εκ τούτου να λαμβά¬ 
νουν επενδυτικές αποφάσεις επί τη βάσει αντικειμενι¬ 
κής πληροφόρησης. Οι πληροφορίες αυτές μπορεί να 
παρέχονται σε τυποποιημένη μορφή. Η πληροφόρηση 
περιλαμβάνει στοιχεία σχετικά με: 


(α) την ΑΕΠΕΥ και τις υπηρεσίες της, 

(β) τα χρηματοπιστωτικά μέσα και τις προτεινόμενες 
επενδυτικές στρατηγικές, καθώς και κατάλληλη καθο¬ 
δήγηση και προειδοποιήσεις σχετικά με τους κινδύνους 
που συνδέονται με τις επενδύσεις στα εν λόγω χρη¬ 
ματοπιστωτικά μέσα ή με την υιοθέτηση των εν λόγω 
επενδυτικών στρατηγικών, 

(γ) τους τόπους εκτέλεσης και 

(δ) το κόστος και τις σχετικές παρεπόμενες επιβα¬ 
ρύνσεις. 

4. Οταν οι ΑΕΠΕΥ παρέχουν επενδυτικές συμβουλές 
ή προβαίνουν σε διαχείριση χαρτοφυλακίου, οφείλουν 
να αντλούν τις αναγκαίες πληροφορίες σχετικά με τη 
γνώση και την εμπειρία του πελάτη ή του δυνητικού 
πελάτη στον επενδυτικό τομέα που σχετίζεται με τη 
συγκεκριμένη κατηγορία χρηματοπιστωτικού μέσου ή 
υπηρεσίας, καθώς και σχετικά με τη χρηματοοικονομική 
κατάσταση και τους επενδυτικούς στόχους του, ώστε να 
μπορούν να τους συστήσουν τις επενδυτικές υπηρεσίες 
και τα χρηματοπιστωτικά μέσα που είναι κατάλληλα για 
την περίπτωσή τους (έλεγχος καταλληλότητας). 

5. Όταν οι ΑΕΠΕΥ παρέχουν άλλες επενδυτικές υπη¬ 
ρεσίες εκτός από αυτές που αναφέρονται στην παρά¬ 
γραφο 4, ζητούν από τον πελάτη ή το δυνητικό πελάτη 
να παρέχει πληροφορίες σχετικά με τις γνώσεις και 
την εμπειρία του στον επενδυτικό τομέα που σχετίζεται 
με τη συγκεκριμένη κατηγορία του προσφερόμενου ή 
ζη-τούμενου χρηματοπιστωτικού μέσου ή υπηρεσίας, 
ώστε να μπορούν οι ΑΕΠΕΥ να εκτιμήσουν κατά πόσον 
η σχεδιαζόμενη επενδυτική υπηρεσία ή το χρηματοπι¬ 
στωτικό μέσο είναι κατάλληλο για τον πελάτη (έλεγχος 
συμβατότητας). Εφόσον οι ΑΕΠΕΥ κρίνουν, βάσει των 
πληροφοριών που έχουν λάβει σύμφωνα με το προη¬ 
γούμενο εδάφιο, ότι το χρηματοπιστωτικό μέσο ή η 
υπηρεσία δεν είναι κατάλληλα για τον πελάτη ή το 
δυνητικό πελάτη, οφείλουν να τον προειδοποιήσουν 
σχετικά. Η προειδοποίηση αυτή μπορεί να παρέχεται 
σε τυποποιημένη μορφή. Εάν ο πελάτης ή ο δυνητικός 
πελάτης δεν παράσχει τις κατά το πρώτο εδάφιο πλη¬ 
ροφορίες σχετικά με τις γνώσεις και την εμπειρία του ή 
αν παράσχει ανεπαρκείς σχετικές πληροφορίες, οι ΑΕ- 
ΠΕΥ οφείλουν να τον προειδοποιήσουν ότι η απόφασή 
του αυτή δεν τους επιτρέπει να κρίνουν κατά πόσον η 
προσφερόμενη ή ζητούμενη επενδυτική υπηρεσία ή το 
προσφερόμενο ή ζητούμενο χρηματοπιστωτικό μέσο 
είναι κατάλληλα γί αυτόν. Η προειδοποίηση αυτή μπορεί 
να παρέχεται σε τυποποιημένη μορφή. 

6. Οι ΑΕΠΕΥ που παρέχουν επενδυτικές υπηρεσίες οι 
οποίες συνίστανται αποκλειστικά στην εκτέλεση εντο¬ 
λών πελατών ή τη λήψη και διαβίβαση εντολών με ή 
χωρίς παρεπόμενες υπηρεσίες μπορούν να παρέχουν 
τις εν λόγω επενδυτικές υπηρεσίες στους πελάτες τους 
χωρίς να έχουν λάβει τις πληροφορίες και χωρίς να 
έχουν καταλήξει στην κρίση που προβλέπεται στην πα¬ 
ράγραφο 5, εφόσον πληρούνται σωρευτικά οι παρακάτω 
προϋποθέσεις: 

(α) Οι εν λόγω υπηρεσίες αφορούν μετοχές, εισηγμέ¬ 
νες για διαπραγμάτευση σε οργανωμένη αγορά ή σε 
ισοδύναμη αγορά τρίτης χώρας, μέσα χρηματαγοράς, 
ομολογίες ή άλλες μορφές τιτλοποιημένου χρέους, (με 
την εξαίρεση των ομολογιών ή άλλων μορφών τιτλοποι- 
ημένου χρέους που ενσωματώνουν παράγωγα), μερίδια 
ΟΣΕΚΑ και άλλα μη σύνθετα χρηματοπιστωτικά μέσα. 

Αγορά τρίτης χώρας θεωρείται ισοδύναμη με οργανω¬ 
μένη αγορά, εάν πληροί ισοδύναμες απαιτήσεις με τις 
οριζόμενες στο Κεφάλαιο ΣΤ' του Πρώτου Μέρους του 
νόμου αυτού. 

(β) Η υπηρεσία παρέχεται κατόπιν πρωτοβουλίας του 
πελάτη ή δυνητικού πελάτη. 

(γ) Ο πελάτης ή δυνητικός πελάτης έχει ενημερωθεί 
σαφώς ότι, κατά την παροχή της εν λόγω υπηρεσίας, η 
ΑΕΠΕΥ δεν υποχρεούται να αξιολογήσει τη συμβατότη¬ 
τα του χρηματοπιστωτικού μέσου που προσφέρεται ή 
της υπηρεσίας που παρέχεται και ότι δεν καλύπτεται 
από την αντίστοιχη προστασία των σχετικών κανόνων 
επαγγελματικής συμπεριφοράς. Η προειδοποίηση αυτή 
μπορεί να παρέχεται σε τυποποιημένη μορφή. 

(δ) Η ΑΕΠΕΥ συμμορφώνεται με τις κατά το άρθρο 13 
υποχρεώσεις της. 

7. Οι ΑΕΠΕΥ τηρούν αρχείο με τα έγγραφα και τις 
συμβάσεις που καταρτίζονται μεταξύ του πελάτη και 
της ΑΕΠΕΥ, τα οποία αναφέρουν τα δικαιώματα και 
τις υποχρεώσεις των μερών, καθώς και τους όρους 
υπό τους οποίους η ΑΕΠΕΥ παρέχει υπηρεσίες στον 
πελάτη. Τα δικαιώματα και οι υποχρεώσεις των μερών 
μπορούν να ορίζονται με αναφορά σε άλλα έγγραφα 
ή νομικά κείμενα. 

8. Οι ΑΕΠΕΥ παρέχουν σε κάθε πελάτη εγγράφως 
επαρκή ενημέρωση σχετικά με τις παρεχόμενες υπη¬ 
ρεσίες. Στην ενημέρωση αυτή περιλαμβάνεται, όπου 
συντρέχει περίπτωση, το κόστος των συναλλαγών που 
εκτελούνται για λογαριασμό του και των υπηρεσιών 
που του παρέχονται. 

9. Όταν η επενδυτική υπηρεσία προσφέρεται ως μέρος 
χρηματοπιστωτικού προϊόντος που ήδη υπόκειται σε 
άλλες διατάξεις της κοινοτικής νομοθεσίας ή σε κοινά 
ευρωπαϊκά πρότυπα σχετικά με τα πιστωτικά ιδρύματα 
και την καταναλωτική πίστη όσον αφορά την αξιολό¬ 
γηση του κινδύνου των πελατών και τις απαιτήσεις 
περί πληροφοριών, η παροχή της εν λόγω υπηρεσίας 
δεν υπόκειται επιπροσθέτως στις επιβαλλόμενες με το 
άρθρο αυτό υποχρεώσεις. 

10. Με απόφαση του Διοικητικού Συμβουλίου της 
Επιτροπής Κεφαλαιαγοράς μπορεί να εξειδικεύονται 
οι υποχρεώσεις των ΕΠΕΥ που καθορίζονται στις πα¬ 
ραγράφους 2 έως 8, σύμφωνα με τα εκτελεστικά μέ¬ 
τρα της παραγράφου 10 του άρθρου 19 της Οδηγίας 
2004/39/ΕΚ. 

Άρθρο 26 

Παροχή υπηρεσιών μέσω άλλης ΕΠΕΥ 

1. ΑΕΠΕΥ που λαμβάνει, με τη μεσολάβηση άλλης ΕΠΕΥ, 
οδηγίες για την παροχή επενδυτικών ή παρεπόμενων 
υπηρεσιών για λογαριασμό ενός πελάτη μπορεί να βα¬ 
σίζεται στις σχετικές με τον πελάτη πληροφορίες που 
της γνωστοποιεί η μεσολαβούσα ΕΠΕΥ. Η μεσολαβούσα 
ΕΠΕΥ παραμένει υπεύθυνη για την πληρότητα και την 
ακρίβεια των διαβιβαζόμενων πληροφοριών. 

2. Η ΑΕΠΕΥ που λαμβάνει οδηγίες για την παροχή υπη¬ 
ρεσιών για λογαριασμό ενός πελάτη από μεσολαβούσα 
ΕΠΕΥ μπορεί να βασίζεται σε οποιεσδήποτε συστάσεις 
έχουν δοθεί στον πελάτη από τη μεσολαβούσα ΕΠΕΥ 
σχετικά με την υπηρεσία ή με τη συναλλαγή. Η μεσο¬ 
λαβούσα ΕΠΕΥ παραμένει υπεύθυνη για την καταλλη¬ 
λότητα των παρεχόμενων συστάσεων ή συμβουλών για 
το συγκεκριμένο πελάτη. 


3. Η ΑΕΠΕΥ που λαμβάνει οδηγίες ή εντολές ενός 
πελάτη με τη μεσολάβηση άλλης ΕΠΕΥ παραμένει υπεύ¬ 
θυνη για την παροχή της υπηρεσίας ή την ολοκλήρω¬ 
ση της συναλλαγής βάσει αυτών των πληροφοριών ή 
συστάσεων, σύμφωνα με τις σχετικές διατάξεις του 
Κεφαλαίου αυτού. 

Άρθρο 27 

Υποχρέωση εκτέλεσης των εντολών 
με τους πλέον ευνοϊκούς για τον πελάτη όρους 

1. Οι ΑΕΠΕΥ λαμβάνουν κάθε εύλογο μέτρο, ώστε να 
επιτυγχάνουν, κατά την εκτέλεση εντολών, το βέλτιστο 
αποτέλεσμα για τον πελάτη, λαμβάνοντας υπόψη την 
τιμή, το κόστος, την ταχύτητα, την πιθανότητα εκτέ¬ 
λεσης και διακανονισμού, τον όγκο, τη φύση και οποι- 
ονδήποτε άλλον παράγοντα αφορά την εκτέλεση της 
εντολής. Σε περίπτωση που υπάρχουν συγκεκριμένες 
οδηγίες του πελάτη, η ΑΕΠΕΥ εκτελεί την εντολή σύμ¬ 
φωνα με αυτές τις οδηγίες. 

2. Οι ΑΕΠΕΥ καταρτίζουν και εφαρμόζουν αποτε¬ 
λεσματικές ρυθμίσεις για να συμμορφώνονται με τις 
απαιτήσεις της παραγράφου 1. Οι ΑΕΠΕΥ πρέπει, ιδίως, 
να καταρτίζουν και να εφαρμόζουν πολιτική εκτέλεσης 
εντολών που να τους επιτρέπει να επιτυγχάνουν το βέλ¬ 
τιστο δυνατό αποτέλεσμα για τις εντολές των πελατών 
τους, σύμφωνα με την παράγραφο 1. 

3. Η πολιτική εκτέλεσης εντολών περιέχει, για κάθε 
κατηγορία χρηματοπιστωτικών μέσων, στοιχεία σχετικά 
με τους διάφορους τόπους διαπραγμάτευσης όπου η 
ΑΕΠΕΥ εκτελεί τις εντολές των πελατών της και τους 
παράγοντες που επηρεάζουν την επιλογή του τόπου 
διαπραγμάτευσης. Η πολιτική περιλαμβάνει τουλάχιστον 
τους τόπους εκείνους όπου η ΑΕΠΕΥ μπορεί συστημα¬ 
τικά να επιτυγχάνει το καλύτερο δυνατό αποτέλεσμα 
για την εκτέλεση των εντολών των πελατών. Οι ΑΕΠΕΥ 
παρέχουν στους πελάτες τους κατάλληλες πληροφο¬ 
ρίες σχετικά με την πολιτική εκτέλεσης εντολών που 
ακολουθούν και λαμβάνουν την προηγούμενη συναίνεση 
των πελατών τους σχετικά με την εν λόγω πολιτική. 

4. Όταν η ακολουθούμενη πολιτική εκτέλεσης εντολών 
προβλέπει τη δυνατότητα εκτέλεσης εντολών εκτός 
οργανωμένων αγορών ή ΠΜΔ, οι ΑΕΠΕΥ ενημερώνουν 
σχετικά τους πελάτες ή τους δυνητικούς πελάτες τους. 
Οι ΑΕΠΕΥ εξασφαλίζουν εκ των προτέρων τη ρητή συ¬ 
ναίνεση των πελατών τους προτού εκτελέσουν εντολές 
πελατών εκτός οργανωμένων αγορών ή ΠΜΔ. Οι ΑΕ- 
ΠΕΥ μπορούν να εξασφαλίζουν την εν λόγω συναίνεση 
με τη μορφή γενικής συμφωνίας ή για συγκεκριμένες 
συναλλαγές. 

5. Οι ΑΕΠΕΥ παρακολουθούν την αποτελεσματικότητα 
των ρυθμίσεων και της πολιτικής που ακολουθούν ως 
προς την εκτέλεση εντολών, ώστε να εντοπίζουν και να 
διορθώνουν, όπου χρειάζεται, τυχόν ελλείψεις. Ειδικότε¬ 
ρα, οι ΑΕΠΕΥ εξετάζουν τακτικά κατά πόσον οι τόποι δι¬ 
απραγμάτευσης, που προβλέπονται στην πολιτική εκτέ¬ 
λεσης εντολών, επιτυγχάνουν το βέλτιστο αποτέλεσμα 
για τους πελάτες τους και να τροποποιούν αναλόγως 
τις ρυθμίσεις εκτέλεσης εντολών που ακολουθούν. Οι 
ΑΕΠΕΥ πληροφορούν τους πελάτες τους για κάθε ου¬ 
σιαστική αλλαγή των ρυθμίσεων και της πολιτικής που 
ακολουθούν ως προς την εκτέλεση εντολών. 

6. Οι ΑΕΠΕΥ, κατόπιν αιτήματος των πελατών τους, 
παρέχουν σε αυτούς τα στοιχεία ότι έχουν εκτελέσει 

τις εντολές τους σύμφωνα με την πολιτική εκτέλεσης 
εντολών που ακολουθούν. 

7. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να εξειδικεύονται οι 
υποχρεώσεις των ΑΕΠΕΥ που προβλέπονται στις πα¬ 
ραγράφους 1, 3, 4 και 5 σύμφωνα με τα εκτελεστικά 
μέτρα της παραγράφου 6 του άρθρου 21 της Οδηγίας 
2004/39/ΕΚ. 

Άρθρο 28 

Κανόνες εκτέλεσης των εντολών πελατών 

1. Οι ΑΕΠΕΥ που έχουν λάβει άδεια να εκτελούν εντο¬ 
λές για λογαριασμό πελατών εφαρμόζουν διαδικασίες 
και μηχανισμούς που διασφαλίζουν την έγκαιρη, δίκαιη 
και ταχεία εκτέλεση των εντολών πελατών σε σχέση 
με τις εντολές άλλων πελατών ή με τα συμφέροντα της 
ΑΕΠΕΥ, περιλαμβανομένων των επενδύσεων της ΑΕΠΕΥ 
σε χρηματοπιστωτικά μέσα. Οι εν λόγω διαδικασίες 
και μηχανισμοί επιτρέπουν την εκτέλεση συγκρίσιμων 
εντολών πελατών με χρονική προτεραιότητα ανάλογα 
με το χρόνο λήψης κάθε εντολής από την ΑΕΠΕΥ. 

2. Σε περίπτωση εντολής πελάτη με όριο που αφορά 
μετοχές εισηγμένες σε οργανωμένη αγορά η οποία δεν 
εκτελείται αμέσως υπό τις επικρατούσες συνθήκες της 
αγοράς, οι ΑΕΠΕΥ πρέπει, εκτός εάν ο πελάτης έχει 
δώσει ρητά άλλες οδηγίες, να λάβουν μέτρα για να δι¬ 
ευκολύνουν την ταχύτερη δυνατή εκτέλεση της εντολής 
ανακοινώνοντας αμέσως δημόσια την εντολή αυτή του 
πελάτη με τρόπο προσιτό στους άλλους συμμετέχοντες 
στην αγορά. Οι ΑΕΠΕΥ θεωρείται ότι εκπληρώνουν την 
υποχρέωσή τους αυτή εάν διαβιβάσουν την εντολή του 
πελάτη σε οργανωμένη αγορά ή ΠΜΔ. 

3. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί: 

(α) να εξειδικεύονται οι υποχρεώσεις των ΑΕΠΕΥ του 
άρθρου αυτού και 

(β) να απαλλάσσονται οι ΑΕΠΕΥ από την υποχρέωση 
δημοσιοποίησης εντολής με όριο της οποίας το μέγεθος 
είναι μεγάλο σε σύγκριση με το κανονικό μέγεθος των 
συναλλαγών στην αγορά σύμφωνα με τα οριζόμενα 
στην παράγραφο 2 του άρθρου 56. 

Άρθρο 29 

Συνδεδεμένοι αντιπρόσωποι 

1. Οι ΑΕΠΕΥ μπορούν να ορίζουν φυσικά ή νομικά 
πρόσωπα ως συνδεδεμένους αντιπροσώπους, εφόσον 
είναι εγγεγραμμένοι στο μητρώο της παραγράφου 5 
του άρθρου αυτού, κατόπιν προηγούμενης ενημέρωσης 
της Επιτροπής Κεφαλαιαγοράς ή της Τράπεζας της 
Ελλάδος προκειμένου για πιστωτικά ιδρύματα. Οι συν- 
δεδεμένοι αντιπρόσωποι δεν επιτρέπεται να κατέχουν 
χρήματα ή χρηματοπιστωτικά μέσα για λογαριασμό 
πελατών. 

2. Οι συνδεδεμένοι αντιπρόσωποι ενεργούν για λογα¬ 
ριασμό μιας και μόνο ΑΕΠΕΥ υπό την πλήρη και άνευ 
όρων ευθύνη της. Οι συνδεδεμένοι αντιπρόσωποι μπο¬ 
ρούν να διαφημίζουν τις επενδυτικές και παρεπόμενες 
υπηρεσίες που δύναται να παρέχει η ΑΕΠΕΥ σε πελάτες 
ή δυνητικούς πελάτες, να λαμβάνουν και να διαβιβάζουν 
εντολές πελατών σχετικά με επενδυτικές υπηρεσίες ή 
χρηματοπιστωτικά μέσα, να μεσολαβούν για την το¬ 
ποθέτηση χρηματοπιστωτικών μέσων και να παρέχουν 


συμβουλές σε πελάτες σχετικά με τα εν λόγω χρηματο¬ 
πιστωτικά μέσα και υπηρεσίες που παρέχει η ΑΕΠΕΥ. 

3. Οι ΑΕΠΕΥ διασφαλίζουν ότι ο συνδεδεμένος αντι¬ 
πρόσωπος γνωστοποιεί την ιδιότητα υπό την οποία 
ενεργεί και την ΑΕΠΕΥ την οποία αντιπροσωπεύει όποτε 
έρχεται σε επαφή με δυνητικό πελάτη ή προτού δια¬ 
φημίσει ή παράσχει τις υπηρεσίες της παραγράφου 2 
σε πελάτη. 

4. Οι ΑΕΠΕΥ που ορίζουν συνδεδεμένους αντιπροσώ¬ 
πους λαμβάνουν τα αναγκαία μέτρα ώστε να αποφεύ¬ 
γεται κάθε ενδεχόμενο δυσμενών επιπτώσεων των μη 
υποκείμενων στον παρόντα νόμο δραστηριοτήτων του 
συνδεδεμένου αντιπροσώπου στις δραστηριότητες που 
ασκεί αυτός για λογαριασμό της ΑΕΠΕΥ. 

5. Οι συνδεδεμένοι αντιπρόσωποι που είναι εγκατε¬ 
στημένοι στην Ελλάδα εγγράφονται από την ΑΕΠΕΥ ή 
το πιστωτικό ίδρυμα που αντιπροσωπεύουν σε μητρώο 
συνδεδεμένων αντιπροσώπων που τηρείται από την 
Επιτροπή Κεφαλαιαγοράς και την Τράπεζα της Ελλά¬ 
δος αντίστοιχα. Το μητρώο ενημερώνεται τακτικά και 
η πρόσβαση του κοινού είναι ελεύθερη. Οι ΑΕΠΕΥ και 
τα πιστωτικά ιδρύματα που προτείνουν την εγγραφή 
συνδεδεμένου αντιπροσώπου στο μητρώο βεβαιώνουν 
ότι αυτός διαθέτει καλή φήμη και κατάλληλες γενικές, 
εμπορικές και επαγγελματικές γνώσεις που τους επι¬ 
τρέπουν να παρέχουν με ακρίβεια στον πελάτη ή τον 
δυνητικό πελάτη κάθε χρήσιμη πληροφορία για την 
προτεινόμενη υπηρεσία. 

6. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς ή με Πράξη του Διοικητή της 
Τράπεζας της Ελλάδος καθορίζονται αντίστοιχα οι προ¬ 
ϋποθέσεις για την εγγραφή των συνδεδεμένων αντιπρο¬ 
σώπων στο μητρώο, το οποίο τηρείται κατά περίπτωση 
στην Επιτροπή Κεφαλαιαγοράς και την Τράπεζα της 
Ελλάδος αντίστοιχα, καθώς και οι τεχνικές λεπτομέ¬ 
ρειες για την τήρηση και ενημέρωση του μητρώου και 
την πρόσβαση του επενδυτικού κοινού σε αυτό. Με 
την ίδια απόφαση και πράξη ορίζονται οι οργανωτικές 
απαιτήσεις των ΑΕΠΕΥ και των πιστωτικών ιδρυμάτων 
αντίστοιχα, που χρησιμοποιούν συνδεδεμένους αντιπρο¬ 
σώπους, καθώς και των συνδεδεμένων αντιπροσώπων 
και ρυθμίζεται κάθε αναγκαίο θέμα σχετικά με τη λει¬ 
τουργία των συνδεδεμένων αντιπροσώπων. 

Άρθρο 30 

Συναλλαγές με επιλέξιμους αντισυμβαλλόμενους 

1. Οι ΑΕΠΕΥ που έχουν λάβει άδεια να εκτελούν εντο¬ 
λές για λογαριασμό πελατών ή να διαπραγματεύονται 
για ίδιο λογαριασμό ή να λαμβάνουν και να διαβιβάζουν 
εντολές μπορούν να συμφωνούν τη διενέργεια συναλ¬ 
λαγών με επιλέξιμους αντισυμβαλλόμενους χωρίς να 
υποχρεούνται να συμμορφώνονται με τις υποχρεώσεις 
των άρθρων 25 και 27 και της παραγράφου 1 του άρθρου 
28, όσον αφορά τις συναλλαγές αυτές ή οποιαδήποτε 
παρεπόμενη υπηρεσία άμεσα σχετιζόμενη με αυτές τις 
συναλλαγές. 

2. Ως επιλέξιμοι αντισυμβαλλόμενοι νοούνται οι ΑΕ- 
ΠΕΥ, τα πιστωτικά ιδρύματα, οι ασφαλιστικές εταιρίες, 
οι Οργανισμοί Συλλογικών Επενδύσεων σε Κινητές Αξίες 
(ΟΣΕΚΑ) και οι εταιρίες διαχείρισής τους, οι ανώνυμες 
εταιρίες επενδύσεως χαρτοφυλακίου, τα συνταξιοδοτικά 
ταμεία και οι εταιρίες διαχείρισής τους, άλλα χρηματο¬ 
πιστωτικά ιδρύματα που έχουν λάβει άδεια λειτουργίας 

ή υπόκεινται σε ρυθμίσεις κοινοτικού δικαίου ή του δι¬ 
καίου κράτους - μέλους, οι επιχειρήσεις που εξαιρούνται 
από την εφαρμογή του νόμου αυτού σύμφωνα με τις 
περιπτώσεις ια' και ιβ' της παραγράφου 3 του άρθρου 
3, οι εθνικές κυβερνήσεις και οι αντίστοιχες υπηρεσίες 
τους, συμπεριλαμβανομένων των δημόσιων φορέων που 
διαχειρίζονται το δημόσιο χρέος, οι κεντρικές τράπεζες 
και οι υπερεθνικοί οργανισμοί. Οι επιχειρήσεις αυτές 
μπορούν να ζητήσουν να αντιμετωπιστούν, είτε γενικά 
είτε για συγκεκριμένες συναλλαγές, ως πελάτες των 
οποίων οι σχέσεις με την ΑΕΠΕΥ υπόκεινται στις δια¬ 
τάξεις των άρθρων 25, 27 και 28. 

3. Σε περίπτωση συναλλαγής, στην οποία ο επιλέξιμος 
αντισυμβαλλόμενος είναι επιχείρηση εγκατεστημένη σε 
άλλο κράτος - μέλος, οι ΑΕΠΕΥ αποδέχονται το καθε¬ 
στώς του επιλέξιμου αντισυμβαλλόμενου, όπως αυτό 
καθορίζεται από τη νομοθεσία του κράτους - μέλους 
εγκατάστασής του. 

4. Οι ΑΕΠΕΥ, πριν διενεργήσουν συναλλαγές της πα¬ 
ραγράφου 1, λαμβάνουν από τον επιλέξιμο αντισυμ¬ 
βαλλόμενο, εφόσον συντρέχει περίπτωση, ρητή επιβε¬ 
βαίωση ότι δέχεται να αντιμετωπιστεί ως επιλέξιμος 
αντισυμβαλλόμενος. Η επιβεβαίωση αυτή λαμβάνεται 
είτε με μορφή γενικής συμφωνίας είτε για κάθε μεμο¬ 
νωμένη συναλλαγή. 

5. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να εξειδικεύονται οι 
διαδικασίες αίτησης για τη μεταχείριση πελατών ως 
επιλέξιμοι αντισυμβαλλόμενοι, οι διαδικασίες λήψης ρη¬ 
τής επιβεβαίωσης από αυτούς και κάθε άλλο σχετικό 
θέμα και αναγκαία λεπτομέρεια σύμφωνα με τα εκτε¬ 
λεστικά μέτρα της παραγράφου 5 του άρθρου 24 της 
Οδηγίας 2004/39/ΕΚ. 

ΚΕΦΑΛΑΙΟ Δ' 

ΔΙΚΑΙΩΜΑΤΑ ΕΠΕΥ 

Αρθρο 31 

Ελευθερία παροχής επενδυτικών υπηρεσιών 
και άσκησης δραστηριοτήτων 

1. ΕΠΕΥ που έχει λάβει άδεια λειτουργίας από την 
αρμόδια αρχή άλλου κράτους - μέλους σύμφωνα με τις 
διατάξεις του εθνικού δικαίου με τις οποίες το εν λόγω 
κράτος προσαρμόστηκε στην Οδηγία 2004/39/ΕΚ μπορεί 
να παρέχει ελεύθερα επενδυτικές και παρεπόμενες υπη¬ 
ρεσίες και να ασκεί ελεύθερα επενδυτικές δραστηριό¬ 
τητες στην Ελλάδα χωρίς εγκατάσταση, εφόσον αυτές 
οι υπηρεσίες και δραστηριότητες καλύπτονται από την 
άδεια λειτουργίας της. Η παροχή παρεπόμενων υπη¬ 
ρεσιών επιτρέπεται μόνο σε συνδυασμό με επενδυτική 
υπηρεσία ή δραστηριότητα. ΕΠΕΥ μπορεί να αρχίσει να 
παρέχει επενδυτικές υπηρεσίες και να ασκεί επενδυτι¬ 
κές δραστηριότητες μετά τη διαβίβαση στην Επιτροπή 
Κεφαλαιαγοράς σχετικής γνωστοποίησης από την αρ¬ 
μόδια αρχή του κράτους - μέλους καταγωγής. 

2. Οι ΑΕΠΕΥ που επιθυμούν να παράσχουν για πρώτη 
φορά επενδυτικές υπηρεσίες ή να ασκήσουν δραστηριό¬ 
τητες στο έδαφος άλλου κράτους - μέλους χωρίς εγκα¬ 
τάσταση ή να τροποποιήσουν το φάσμα των υπηρεσιών 
που παρέχουν ή των δραστηριοτήτων που ασκούν με 
τον τρόπο αυτόν, ανακοινώνουν στην Επιτροπή Κεφα¬ 
λαιαγοράς: 

(α) το κράτος - μέλος στο οποίο προτίθεται να παρέ¬ 
χει υπηρεσίες ή να ασκεί δραστηριότητες, 


(β) πρόγραμμα δραστηριοτήτων, το οποίο αναφέρει 
ιδίως τις επενδυτικές υπηρεσίες ή δραστηριότητες 
και τις τυχόν παρεπόμενες υπηρεσίες που σκοπεύει 
να παρέχει και να ασκεί, καθώς και το αν σκοπεύει 
να χρησιμοποιεί συνδεδεμένους αντιπροσώπους στο 
έδαφος των κρατών - μελών στα οποία προτίθεται να 
παρέχει υπηρεσίες. 

3. Η Επιτροπή Κεφαλαιαγοράς κοινοποιεί εντός εύλο¬ 
γου χρόνου στην αρμόδια αρχή του κράτους - μέλους 
υποδοχής, μετά από αίτησή της, την ταυτότητα των 
συνδεδεμένων αντιπροσώπων που σκοπεύει να χρησι¬ 
μοποιήσει η ΑΕΠΕΥ. Το κράτος - μέλος υποδοχής μπορεί 
να δημοσιοποιήσει τις πληροφορίες αυτές. 

4. Η Επιτροπή Κεφαλαιαγοράς εντός μηνάς από τη 
λήψη των πληροφοριών των παραγράφων 2 και 3 του 
άρθρου αυτού, τις διαβιβάζει στην αρμόδια αρχή του 
κράτους - μέλους υποδοχής που έχει οριστεί ως αρ¬ 
μόδια για επικοινωνία σύμφωνα με την παράγραφο 2 
του άρθρου 65. Η ΑΕΠΕΥ μπορεί να αρχίσει να παρέχει 
και να ασκεί τις σχετικές επενδυτικές υπηρεσίες και 
δραστηριότητες στο κράτος - μέλος υποδοχής μετά 
τη διαβίβαση στην αρμόδια αρχή του κράτους - μέλους 
υποδοχής των πληροφοριών αυτών. 

5. Σε περίπτωση που ΑΕΠΕΥ σκοπεύει να επιφέρει 
μεταβολές στα στοιχεία που είχε ανακοινώσει, βάσει 
της παραγράφου 2, γνωστοποιεί τούτο εγγράφως στην 
Επιτροπή Κεφαλαιαγοράς έναν (1) μήνα τουλάχιστον 
πριν την επέλευση των μεταβολών. Η Επιτροπή Κεφα¬ 
λαιαγοράς ενημερώνει την αρμόδια αρχή του κράτους 

- μέλους υποδοχής για κάθε μεταβολή. 

6. Οι ΕΠΕΥ και οι διαχειριστές αγοράς άλλων κρατών 

- μελών που διαχειρίζονται ΠΜΔ επιτρέπεται να εγκαθι- 
στούν στην Ελλάδα κατάλληλες υποδομές για να διευ¬ 
κολύνουν την πρόσβαση και τη χρήση των συστημάτων 
τους από εξ αποστάσεως χρήστες ή συμμετέχοντες που 
είναι εγκατεστημένοι στην Ελλάδα, αφού κοινοποιηθεί 
στην Επιτροπή Κεφαλαιαγοράς σχετική ανακοίνωση της 
αρμόδιας αρχής του κράτους - μέλους καταγωγής. Η 
Επιτροπή Κεφαλαιαγοράς μπορεί να ζητήσει από την 
αρμόδια αρχή του κράτους - μέλους καταγωγής να της 
γνωστοποιήσει την ταυτότητα των εγκατεστημένων στο 
κράτος - μέλος καταγωγής των μελών ή των συμμετε- 
χόντων στον ΠΜΔ. 

7. ΑΕΠΕΥ ή διαχειριστής αγοράς που διαχειρίζεται 
ΠΜΔ στην Ελλάδα γνωστοποιεί στην Επιτροπή Κεφα¬ 
λαιαγοράς, το κράτος - μέλος στο οποίο προτίθεται 
να εγκαταστήσει την υποδομή που αναφέρεται στην 
παράγραφο 6. Η Επιτροπή Κεφαλαιαγοράς κοινοποιεί 
εντός μηνάς την πληροφορία αυτή στο κράτος - μέλος 
όπου πρόκειται να εγκατασταθεί η υποδομή. Η Επιτροπή 
Κεφαλαιαγοράς γνωστοποιεί εντός ευλόγου χρονικού 
διαστήματος, κατόπιν αίτησης των αρμόδιων αρχών του 
κράτους - μέλους υποδοχής, την ταυτότητα των μελών 
ή συμμετεχόντων στον ΠΜΔ που είναι εγκατεστημένοι 
στην Ελλάδα. 

8. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς καθορίζεται η διαδικασία, οι 
προθεσμίες και το περιεχόμενο των γνωστοποιήσεων 
και ανταλλαγής πληροφοριών του άρθρου αυτού και 
ρυθμίζεται κάθε άλλο τεχνικό θέμα και αναγκαία λε¬ 
πτομέρεια. 

Άρθρο 32 

Εγκατάσταση υποκαταστήματος στην Ελλάδα 

1. ΕΠΕΥ που έχει άδεια λειτουργίας από την αρμόδια 
αρχή άλλου κράτους - μέλους σύμφωνα με τις διατάξεις 
του εθνικού δικαίου, με τις οποίες το εν λόγω κράτος 
προσαρμόστηκε στην Οδηγία 2004/39/ΕΚ, μπορεί να 
παρέχει στην Ελλάδα, με την εγκατάσταση υποκατα¬ 
στήματος, επενδυτικές και παρεπόμενες υπηρεσίες και 
να ασκεί επενδυτικές δραστηριότητες οι οποίες καλύ¬ 
πτονται από την άδεια λειτουργίας της, μετά τη σχετική 
γνωστοποίηση της Επιτροπής Κεφαλαιαγοράς προς την 
ΕΠΕΥ και το αργότερο εντός δύο (2) μηνών από τη γνω¬ 
στοποίηση της αρμόδιας αρχής του κράτους - μέλους 
καταγωγής της προς την Επιτροπή Κεφαλαιαγοράς. Η 
παροχή παρεπόμενων υπηρεσιών επιτρέπεται μόνο σε 
συνδυασμό με επενδυτική υπηρεσία ή δραστηριότητα. 

2. Η παροχή των υπηρεσιών από υποκατάστημα ΕΠΕΥ 
το οποίο είναι εγκατεστημένο στην Ελλάδα υπόκειται 
στις υποχρεώσεις των άρθρων 25, 27, 28 και 49 έως 54, 
καθώς και των κατ’ εξουσιοδότηση αυτών εκδιδόμενων 
κανονιστικών πράξεων. Η Επιτροπή Κεφαλαιαγοράς, 
εποπτεύει την τήρηση των διατάξεων που αναφέρο- 
νται στο προηγούμενο εδάφιο και μπορεί να ζητεί τη 
λήψη των απαραίτητων μέτρων από την ΕΠΕΥ για τη 
συμμόρφωση του υποκαταστήματος προς τις υποχρε¬ 
ώσεις που απορρέουν από τις εν λόγω διατάξεις όσον 
αφορά τις επενδυτικές και παρεπόμενες υπηρεσίες που 
παρέχει και τις επενδυτικές δραστηριότητες που ασκεί 
το υποκατάστημα στην Ελλάδα. 

3. Η αρμόδια αρχή του κράτους - μέλους καταγω¬ 
γής της ΕΠΕΥ που έχει λάβει άδεια λειτουργίας σε 
άλλο κράτος - μέλος μπορεί, κατά την άσκηση των 
καθηκόντων της και αφού ενημερώσει την Επιτροπή 
Κεφαλαιαγοράς, να προβεί σε επιτόπιους ελέγχους στο 
υποκατάστημα της ΕΠΕΥ το οποίο είναι εγκατεστημένο 
στην Ελλάδα. 

4. ΕΠΕΥ που έχουν εγκαταστήσει υποκαταστήματα 
στην Ελλάδα υποχρεούνται, για στατιστικούς λόγους, 
να υποβάλλουν στην Επιτροπή Κεφαλαιαγοράς περι¬ 
οδικές εκθέσεις σχετικά με τις δραστηριότητες των 
υποκαταστημάτων τους στην Ελλάδα. 

5. ΕΠΕΥ που έχουν εγκαταστήσει υποκαταστήματα 
στην Ελλάδα υποχρεούνται να παρέχουν στην Επιτροπή 
Κεφαλαιαγοράς τις πληροφορίες που είναι αναγκαίες 
για τον έλεγχο της συμμόρφωσής τους με τις διατάξεις 
που ισχύουν γί αυτές. 

6. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς καθορίζονται οι όροι και η δια¬ 
δικασία για την εγκατάσταση υποκαταστήματος ΕΠΕΥ 
που έχει άδεια λειτουργίας από άλλο κράτος - μέλος 
και την έναρξη παροχής επενδυτικών υπηρεσιών, την 
άσκηση επενδυτικών δραστηριοτήτων και την παροχή 
παρεπόμενων υπηρεσιών από αυτά στην Ελλάδα. 

7. ΕΠΕΥ που έχουν λάβει άδεια λειτουργίας από την 
αρμόδια αρχή τρίτου κράτους μπορούν να παρέχουν 
επενδυτικές και παρεπόμενες υπηρεσίες και να ασκούν 
επενδυτικές δραστηριότητες και να λειτουργούν νόμι¬ 
μα στην Ελλάδα μέσω υποκαταστήματος ύστερα από 
άδεια της Επιτροπής Κεφαλαιαγοράς. Για τη χορήγηση 
της άδειας λειτουργίας εφαρμόζονται οι διατάξεις του 
Κεφαλαίου Β' του Πρώτου Μέρους του νόμου αυτού. 
Με απόφαση της Επιτροπής Κεφαλαιαγοράς μπορεί 
να εξειδικεύονται η διαδικασία, οι προϋποθέσεις και τα 


δικαιολογητικά που απαιτούνται, καθώς και οι ειδικό¬ 
τεροι όροι για τη χορήγηση της προβλεπόμενης στην 
παρούσα παράγραφο άδειας και να ρυθμίζεται κάθε 
τεχνικό θέμα και αναγκαία λεπτομέρεια. 

Άρθρο 33 

Εγκατάσταση υποκαταστήματος 
σε άλλο κράτος - μέλος 

1. ΑΕΠΕΥ που επιθυμεί να εγκαταστήσει υποκατάστη¬ 
μα σε άλλο κράτος - μέλος γνωστοποιεί προηγουμένως 
στην Επιτροπή Κεφαλαιαγοράς: 

(α) τα κράτη - μέλη στο έδαφος των οποίων προτί- 
θεται να εγκαταστήσει υποκατάστημα, 

(β) πρόγραμμα δραστηριοτήτων στο οποίο αναφέρο- 
νται ιδίως οι επενδυτικές υπηρεσίες και δραστηριότητες 
και οι παρεπόμενες υπηρεσίες που θα παρέχονται, η 
οργανωτική διάρθρωση του υποκαταστήματος, καθώς 
και αν προβλέπεται να χρησιμοποιηθούν συνδεδεμένοι 
αντιπρόσωποι, 

(γ) τη διεύθυνση του υποκαταστήματος στο κράτος 
- μέλος υποδοχής από την οποία μπορούν να ζητηθούν 
έγγραφα, 

(δ) τα ονόματα των προσώπων που είναι υπεύθυνα 
για τη διοίκηση του υποκαταστήματος. 

2. Αν η ΑΕΠΕΥ χρησιμοποιεί στο κράτος - μέλος υπο¬ 
δοχής συνδεδεμένο αντιπρόσωπο, ο εν λόγω συνδεδε- 
μένος αντιπρόσωπος υπόκειται στις περί υποκαταστη¬ 
μάτων διατάξεις του νόμου αυτού. 

3. Η Επιτροπή Κεφαλαιαγοράς, εάν δεν έχει λόγους να 
αμφιβάλλει για την επάρκεια της διοικητικής οργάνωσης 
ή της χρηματοοικονομικής κατάστασης ΑΕΠΕΥ, λαμβα- 
νομένων υπόψη των δραστηριοτήτων που προτίθεται 
να ασκήσει στο κράτος - μέλος υποδοχής γνωστοποιεί 
στην αρμόδια αρχή του κράτους - μέλους υποδοχής, 
που έχει οριστεί ως αρμόδια για επικοινωνία σύμφω¬ 
να με την παράγραφο 1 του άρθρου 58 της Οδηγίας 
2004/39/ΕΚ, τις πληροφορίες της παραγράφου 1 εντός 
τριών (3) μηνών από τη λήψη τους και ενημερώνει σχε¬ 
τικά την ΑΕΠΕΥ. 

4. Η Επιτροπή Κεφαλαιαγοράς παρέχει στην αρμόδια 
αρχή του κράτους - μέλους υποδοχής λεπτομέρειες 
σχετικά με το εγκεκριμένο σύστημα αποζημίωσης του 
οποίου η ΑΕΠΕΥ είναι μέλος. Σε περίπτωση μεταβολής 
των στοιχείων του προηγούμενου εδαφίου, η Επιτροπή 
Κεφαλαιαγοράς ενημερώνει σχετικά την αρμόδια αρχή 
του κράτους - μέλους υποδοχής. 

5. Η Επιτροπή Κεφαλαιαγοράς, εάν έχει λόγους να 
αμφιβάλλει για την επάρκεια της διοικητικής οργάνωσης 
ή της χρηματοοικονομικής κατάστασης ΑΕΠΕΥ, λαμβα- 
νομένων υπόψη των δραστηριοτήτων που προτίθεται 
να ασκήσει στο κράτος - μέλος υποδοχής, μπορεί να 
αρνηθεί να γνωστοποιήσει τις πληροφορίες της παρα¬ 
γράφου 3 στην αρμόδια αρχή του κράτους - μέλους 
υποδοχής, αιτιολογώντας τους λόγους της άρνησής της 
στην ΑΕΠΕΥ εντός τριών (3) μηνών από τη λήψη όλων 
των πληροφοριών. 

6. Μόλις λάβει η ΑΕΠΕΥ σχετική γνωστοποίηση από 
την αρμόδια αρχή του κράτους - μέλους υποδοχής, ή 
ελλείψει παρόμοιας γνωστοποίησης, το αργότερο εντός 
δύο (2) μηνών από την ημερομηνία της γνωστοποίησης 
της παραγράφου 3 από την Επιτροπή Κεφαλαιαγοράς, 
το υποκατάστημα μπορεί να αρχίσει τις δραστηριότη- 
τές του στο κράτος - μέλος υποδοχής. 

7. Σε περίπτωση μεταβολής του περιεχομένου των 
πληροφοριών που γνωστοποιήθηκαν σύμφωνα με την 
παράγραφο 1 του άρθρου αυτού, η ΑΕΠΕΥ ενημερώνει 
εγγράφως την Επιτροπή Κεφαλαιαγοράς για τη μεταβο¬ 
λή αυτή, έναν (1) μήνα τουλάχιστον πριν τεθεί σε ισχύ. Η 
Επιτροπή Κεφαλαιαγοράς ενημερώνει την αρμόδια αρχή 
του κράτους - μέλους υποδοχής για κάθε μεταβολή. 

Άρθρο 34 

Πρόσβαση στα συστήματα κεντρικού 
αντισυμβαλλομένου, εκκαθάρισης 
και διακανονισμού 

1. Οι ΕΠΕΥ έχουν δικαίωμα πρόσβασης σε συστήμα¬ 
τα κεντρικού αντισυμβαλλομένου, εκκαθάρισης ή δι¬ 
ακανονισμού που λειτουργούν στην Ελλάδα για την 
οριστικοποίηση ή τη διευθέτηση της οριστικοποίησης 
συναλλαγών σε χρηματοπιστωτικά μέσα. Η πρόσβασή 
τους στα εν λόγω συστήματα υπόκειται στα ίδια δια¬ 
φανή, αντικειμενικά και χωρίς διακρίσεις κριτήρια, τα 
οποία εφαρμόζονται στα μέλη των συστημάτων αυτών, 
που έχουν καταστατική έδρα και κεντρική διοίκηση στην 
Ελλάδα. Η χρήση των συστημάτων αυτών δεν περιορί¬ 
ζεται στην εκκαθάριση και το διακανονισμό των συναλ¬ 
λαγών σε χρηματοπιστωτικά μέσα που διενεργούνται 
σε οργανωμένη αγορά ή σε ΠΜΔ που λειτουργεί στην 
Ελλάδα. 

2. Οι οργανωμένες αγορές που λειτουργούν στην Ελ¬ 
λάδα οφείλουν να επιτρέπουν στα μέλη τους να επιλέ¬ 
γουν το σύστημα διακανονισμού των συναλλαγών σε 
χρηματοπιστωτικά μέσα που διενεργούνται σε αυτές, 
εφόσον υφίστανταί: 

(α) οι αναγκαίοι σύνδεσμοι και οι αναγκαίες συμφωνίες 
μεταξύ του επιλεγόμενου συστήματος διακανονισμού 
και κάθε άλλου συστήματος ή υποδομής για την εξα¬ 
σφάλιση αποτελεσματικού και οικονομικού διακανονι¬ 
σμού συγκεκριμένης συναλλαγής, και 

(β) η σύμφωνη γνώμη της Επιτροπής Κεφαλαιαγοράς 
ότι οι τεχνικές προϋποθέσεις για το διακανονισμό των 
συναλλαγών που διενεργούνται στην οργανωμένη αγο¬ 
ρά μέσω συστήματος διακανονισμού, διαφορετικού από 
εκείνο που έχει ορίσει η οργανωμένη αγορά, επιτρέπουν 
την ομαλή και εύρυθμη λειτουργία των χρηματοπιστω¬ 
τικών αγορών. Η εκτίμηση αυτή της Επιτροπής Κεφαλαι¬ 
αγοράς δεν θίγει τις αρμοδιότητες της Τράπεζας της 
Ελλάδος ως επιβλέπουσα τα συστήματα πληρωμών και 
διακανονισμού. Για την αποφυγή επικάλυψης ελέγχων, η 
Επιτροπή Κεφαλαιαγοράς λαμβάνει υπόψη την επίβλεψη 
που ήδη ασκεί η Τράπεζα της Ελλάδος και συνεργάζεται 
μαζί της, όπου απαιτείται. 

3. Τα δικαιώματα που παρέχει στις ΕΠΕΥ το άρθρο 
αυτό δεν θίγουν το δικαίωμα των διαχειριστών συστή¬ 
ματος κεντρικού αντισυμβαλλομένου, εκκαθάρισης ή 
διακανονισμού να αρνηθούν για θεμιτούς εμπορικούς 
λόγους την πρόσβαση στις υπηρεσίες που παρέχουν. 

Άρθρο 35 

Παροχή υπηρεσιών και εγκατάσταση 
υποκαταστήματος σε τρίτο κράτος 

1. Η Επιτροπή Κεφαλαιαγοράς μπορεί να απαγορεύσει 
σε ΑΕΠΕΥ την παροχή επενδυτικών υπηρεσιών σε τρίτο, 
εκτός Ευρωπαϊκής Ένωσης, κράτος, εάν κρίνει ότι η 
άσκηση δραστηριοτήτων σε αυτό το κράτος θέτει σε 
κίνδυνο τα συμφέροντα των επενδυτών. 


2. Η Επιτροπή Κεφαλαιαγοράς μπορεί να απαγορεύ¬ 
σει σε ΑΕΠΕΥ την ίδρυση υποκαταστήματος σε τρίτο, 
εκτός Ευρωπαϊκής Ένωσης, κράτος εάν, με βάση τα 
στοιχεία που τους υποβάλλει η ΑΕΠΕΥ και αφού λάβει 
υπόψη της την εν γένει οργάνωση, χρηματοοικονομική 
κατάσταση και τεχνικοοικονομική υποδομή της ΑΕΠΕΥ, 
κρίνει ότι η ίδρυση υποκαταστήματος θέτει σε κίνδυνο 
τα συμφέροντα των επενδυτών. 

3. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς καθορίζονται οι προϋποθέσεις 
και η διαδικασία για την εγκατάσταση υποκαταστήμα¬ 
τος σε τρίτο, εκτός Ευρωπαϊκής Ένωσης, κράτος. 

ΚΕΦΑΛΑΙΟ Ε' 

ΑΝΩΝΥΜΕΣ ΕΤΑΙΡΕΙΕΣ ΕΠΕΝΔΥΤΙΚΗΣ 
ΔΙΑΜΕΣΟΛΑΒΗΣΗΣ 

Αρθρο 36 

Άδεια λειτουργίας, μετοχικό κεφάλαιο 
και τακτικός έλεγχος ΑΕΕΔ 

1. Οι ΑΕΕΔ λειτουργούν με τη μορφή ανώνυμης εται¬ 
ρίας. Στην επωνυμία τους πρέπει να προσδιορίζονται 
ως «Ανώνυμη Εταιρία Επενδυτικής Διαμεσολάβησης» 
και στο διακριτικό τους τίτλο ως «ΑΕΕΔ». 

2. Οι ΑΕΕΔ επιτρέπεται να παρέχουν επενδυτικές 
υπηρεσίες που συνίστανται αποκλειστικά στη λήψη 
και διαβίβαση εντολών επί κινητών αξιών και μεριδίων 
που εκδίδονται από οργανισμούς συλλογικών επενδύ¬ 
σεων και στην παροχή επενδυτικών συμβουλών που 
αφορούν κινητές αξίες και μερίδια που εκδίδονται από 
οργανισμούς συλλογικών επενδύσεων. Οι ΑΕΕΔ δεν επι¬ 
τρέπεται να κατέχουν κεφάλαια και χρηματοπιστωτικά 
μέσα πελατών τους. 

3. Οι ΑΕΕΔ επιτρέπεται να διαβιβάζουν εντολές επί 
κινητών αξιών και μεριδίων που εκδίδονται από οργα¬ 
νισμούς συλλογικών επενδύσεων μόνο σε: 

(α) ΕΠΕΥ που εδρεύουν σε κράτος - μέλος, 

(β) πιστωτικά ιδρύματα που εδρεύουν σε κράτος - 
μέλος, 

(γ) υποκαταστήματα ΕΠΕΥ ή πιστωτικών ιδρυμάτων 
με έδρα σε τρίτη χώρα που λειτουργούν νομίμως σε 
κράτος - μέλος, εφόσον οι εν λόγω ΕΠΕΥ ή τα πιστω¬ 
τικά ιδρύματα υπόκεινται σε κανόνες προληπτικής επο- 
πτείας τουλάχιστον ισοδύναμους με τους κανόνες που 
ισχύουν για την προληπτική εποπτεία των ΕΠΕΥ ή των 
πιστωτικών ιδρυμάτων που εδρεύουν σε κράτος - μέλος, 
συμπεριλαμβανομένων των διατάξεων για την επάρκεια 
των ιδίων κεφαλαίων τους, 

(δ) Οργανισμούς Συλλογικών Επενδύσεων σε Κινητές 
Αξίες που έχουν λάβει άδεια λειτουργίας από κράτος 
- μέλος της ΕυρωπαϊκήςΈνωσης και δύνανται να διαθέ¬ 
τουν μερίδια στο κοινό σύμφωνα με το ν. 3283/2004. 

4. Το μετοχικό κεφάλαιο των ΑΕΕΔ δεν επιτρέπεται να 
είναι κατώτερο των εκατό χιλιάδων (100.000) ευρώ. 

5. Οι μετοχές των ΑΕΕΔ είναι ονομαστικές. 

6. Γ ια να εκδοθεί, σύμφωνα με τις διατάξεις για τις 
ανώνυμες εταιρίες, άδεια σύστασης ΑΕΕΔ ή για να με¬ 
τατραπεί υφιστάμενη ανώνυμη εταιρία σε ΑΕΕΔ πρέπει 
προηγουμένως να έχει χορηγηθεί άδεια λειτουργίας 
από την Επιτροπή Κεφαλαιαγοράς. Στην άδεια λειτουρ¬ 
γίας απαριθμούνται οι επενδυτικές υπηρεσίες που δι¬ 
καιούται να παρέχει η ΑΕΕΔ. 

7. Ο τακτικός και έκτακτος έλεγχος που προβλέπεται 
από τις διατάξεις του κ.ν. 2190/1920 για τις ανώνυμες 

εταιρίες ασκείται στις εταιρίες του άρθρου αυτού από 
ορκωτό ελεγκτή. 

8. Οι ΑΕΕΔ γνωστοποιούν στην Επιτροπή Κεφαλαια¬ 
γοράς τα στοιχεία που υποβάλλονται σε δημοσιότητα, 
σύμφωνα με τις διατάξεις του άρθρου 7α παράγραφος 
1 του κ.ν. 2190/1920. 

Άρθρο 37 

Προϋποθέσεις χορήγησης άδειας λειτουργίας 
και οργανωτικές προϋποθέσεις ΑΕΕΔ 

1. Για τη χορήγηση της άδειας λειτουργίας η Επιτροπή 
Κεφαλαιαγοράς κρίνει: 

(α) αν συντρέχουν οι όροι του άρθρου 36, 

(β) την επάρκεια της οργάνωσης, της οργανωτικής 
δομής και των τεχνικών και οικονομικών μέσων της 
εταιρίας, 

(γ) την αξιοπιστία και την πείρα των προσώπων που 
πραγματικά διευθύνουν τη δραστηριότητα της ΑΕΕΔ 
και τα οποία δεν μπορεί να είναι λιγότερα από δύο 
ώστε να εξασφαλίζεται η ορθή και συνετή διαχείριση 
της ΑΕΕΔ, καθώς και 

(δ) την καταλληλότητα των μετόχων που διαθέτουν 
ειδική συμμετοχή στην εταιρία για τη διασφάλιση της 
χρηστής και συνετής διαχείρισής της. 

2. Η Επιτροπή Κεφαλαιαγοράς μπορεί να αρνηθεί να 
χορηγήσει άδεια λειτουργίας ή να αντιταχθεί σε κάθε 
μεταβολή της διοίκησης της ΑΕΕΔ εάν διατηρεί επιφυ¬ 
λάξεις για την αξιοπιστία και την πείρα των προσώπων 
που θα διευθύνουν πραγματικά την ΑΕΕΔ ή εάν υπάρ¬ 
χουν αντικειμενικοί και εξακριβώσιμοι λόγοι που επιτρέ¬ 
πουν να θεωρηθεί ότι η διοίκηση της ΑΕΕΔ αποτελεί 
απειλή για την ορθή και συνετή διαχείρισή της. 

3. Η ΑΕΕΔ γνωστοποιεί χωρίς υπαίτια βραδύτητα στην 
Επιτροπή Κεφαλαιαγοράς κάθε μεταβολή στη διοίκησή 
της και της παρέχει όλες τις πληροφορίες που είναι 
αναγκαίες για να εκτιμήσει η Επιτροπή Κεφαλαιαγοράς 
εάν τα νέα πρόσωπα που διορίζονται στη διοίκηση της 
ΑΕΕΔ παρέχουν τα απαιτούμενα εχέγγυο αξιοπιστί¬ 
ας και πείρας. Η Επιτροπή Κεφαλαιαγοράς θεωρείται 
ότι εγκρίνει τη μεταβολή στη διοίκηση ΑΕΕΔ εάν δεν 
αντιταχθεί σε αυτή εντός ενός (1) μηνάς από τη γνω¬ 
στοποίηση της μεταβολής. 

4. Η Επιτροπή Κεφαλαιαγοράς μπορεί, κρίνοντας βά¬ 
σει της αξιοπιστίας και πείρας των μελών του Διοικη¬ 
τικού Συμβουλίου και των προσώπων που πραγματικά 
διευθύνουν την ΑΕΕΔ να απαιτήσει την απομάκρυνση 
των προσώπων από το Διοικητικό Συμβούλιο της ΑΕΕΔ, 
την απομάκρυνση των προσώπων που πραγματικά διευ¬ 
θύνουν ή τη συμπλήρωση της στελέχωσης της εταιρίας, 
εφόσον κρίνει ότι τούτο απαιτείται για τη διασφάλιση 
των συμφερόντων των επενδυτών και την εύρυθμη λει¬ 
τουργία της ΑΕΕΔ, καθώς και της κεφαλαιαγοράς. Αν 
η ΑΕΕΔ δεν συμμορφωθεί εντός ευλόγου χρόνου στις 
σχετικές αποφάσεις της Επιτροπής Κεφαλαιαγοράς, η 
τελευταία μπορεί, πέραν της επιβολής κυρώσεων του 
άρθρου 61, να λάβει και τα μέτρα που προβλέπονται 
στα άρθρα 38 και 39. 

5. Μέτοχος ΑΕΕΔ ο οποίος προτίθεται να μεταβιβάσει 
μετοχές της, έτσι ώστε μετά τη μεταβίβαση το ποσοστό 
συμμετοχής του στο μετοχικό κεφάλαιο να κατέρχεται 
κάτω των ορίων του 20%, 1/3, 50% του μετοχικού κεφα¬ 
λαίου ή των μετοχών με δικαίωμα ψήφου ή εφόσον η 
εταιρία παύσει να είναι θυγατρική του μεταβιβάζοντος, 


υποχρεούται να ενημερώσει την Επιτροπή Κεφαλαιαγο¬ 
ράς τουλάχιστον έναν (1) μήνα πριν από τη μεταβίβαση 
των μετοχών. Επίσης, όποιος προτίθεται να αποκτήσει 
ή να αυξήσει τη συμμετοχή του σε ΑΕΕΔ, έτσι ώστε 
μετά την απόκτηση το ποσοστό συμμετοχής του στο 
μετοχικό κεφάλαιο να φθάνει ή υπερβαίνει τα όρια του 
20%, 1/3, 50% του μετοχικού κεφαλαίου ή των μετοχών 
με δικαίωμα ψήφου ή εφόσον η εταιρία πρόκειται να 
καταστεί θυγατρική του αποκτώντος, υποχρεούται να 
ενημερώσει την Επιτροπή Κεφαλαιαγοράς τουλάχιστον 
έναν (1) μήνα πριν από την απόκτηση των μετοχών. Η 
Επιτροπή Κεφαλαιαγοράς μπορεί να μην εγκρίνει από¬ 
κτηση και διάθεση μετοχικής συμμετοχής εφόσον, εν 
όψει της ανάγκης να διασφαλισθεί η ορθή και συνετή 
διαχείριση της ΑΕΕΔ, δεν έχει πεισθεί για την καταλ¬ 
ληλότητα των νέων μετόχων. Σε περίπτωση απόκτησης 
συμμετοχής παρά την αντίθεση της Επιτροπής Κεφαλαι¬ 
αγοράς ανεξάρτητα από τις άλλες κυρώσεις που μπορεί 
να επιβάλλει, είναι άκυρη η άσκηση των δικαιωμάτων 
ψήφου που απορρέουν από αυτές τις μετοχές. 

6. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να εξειδικεύονται οι 
προϋποθέσεις και τα δικαιολογητικά που απαιτούνται 
για τη χορήγηση άδειας λειτουργίας ΑΕΕΔ και να ορί¬ 
ζονται οι προϋποθέσεις για τη σύσταση υποκαταστή¬ 
ματος. Με την ίδια απόφαση μπορεί να καθορίζονται 
τα δικαιολογητικά που απαιτούνται σε κάθε περίπτωση 
μεταβολής των μελών του Δ.Σ., των προσώπων που 
πραγματικά διευθύνουν την ΑΕΕΔ, καθώς και των προ¬ 
σώπων που κατέχουν ειδική συμμετοχή σύμφωνα με 
την παράγραφο 5. 

Άρθρο 38 

Προσωρινή αναστολή άδειας λειτουργίας ΑΕΕΔ 

1. Με απόφαση του Διοικητικού Συμβουλίου της, η 
Επιτροπή Κεφαλαιαγοράς μπορεί να αναστέλλει προ¬ 
σωρινά την άδεια λειτουργίας ΑΕΕΔ, όταν έχει σοβα¬ 
ρές ενδείξεις παραβίασης της νομοθεσίας της κεφα¬ 
λαιαγοράς, που καθιστά τη λειτουργία της επικίνδυνη 
για τους επενδυτές και την εύρυθμη λειτουργία της 
κεφαλαιαγοράς. Σε κατεπείγουσες περιπτώσεις η ανα¬ 
στολή αποφασίζεται από την Εκτελεστική Επιτροπή 
της Επιτροπής Κεφαλαιαγοράς και η σχετική απόφαση 
εγκρίνεται στην αμέσως επόμενη συνεδρίαση του Διοι¬ 
κητικού Συμβουλίου. Η διάρκεια της αναστολής δεν μπο¬ 
ρεί να υπερβαίνει τους τρεις (3) μήνες. Στην απόφαση 
αναστολής της άδειας λειτουργίας μπορεί να τίθεται 
από την Επιτροπή Κεφαλαιαγοράς στην ΑΕΕΔ σύντομη 
προθεσμία, μέσα στην οποία αυτή οφείλει να λάβει τα 
αναγκαία μέτρα για την παύση των παραβάσεων ή την 
άρση των συνεπειών τους. Σε εξαιρετικές περιπτώσεις 
ή ύστερα από αίτηση της ίδιας της ΑΕΕΔ, η αναστολή 
λειτουργίας μπορεί να παραταθεί για άλλες σαράντα 
πέντε (45) ημέρες κατ’ ανώτατο όριο μετά τη λήξη του 
χρόνου ισχύος της πρώτης αναστολής. 

2. Η απόφαση με την οποία επιβάλλεται προσωρινή 
αναστολή είναι αμέσως εκτελεστή και γνωστοποιείται 
στην ΑΕΕΔ με κάθε πρόσφορο μέσο και δημοσιοποι¬ 
είται στο διαδυκτιακό τόπο της Επιτροπής Κεφαλαια¬ 
γοράς και στα μέσα ενημέρωσης. Το αργότερο μέχρι 
την παρέλευση του χρόνου αναστολής και αφού λάβει 
υπόψη τις θέσεις της ΑΕΕΔ, η Επιτροπή Κεφαλαιαγο¬ 
ράς αποφασίζει είτε την άρση της αναστολής είτε την 

ανάκληση της άδειας λειτουργίας της ΑΕΕΔ σύμφωνα 
με το άρθρο 39. 

3. Κατά τα λοιπά στην προσωρινή αναστολή λειτουρ¬ 
γίας της ΑΕΕΔ εφαρμόζονται οι παράγραφοι 3 έως 7 
του άρθρου 20. 

Άρθρο 39 

Ανάκληση άδειας λειτουργίας ΑΕΕΔ 

1. Η Επιτροπή Κεφαλαιαγοράς μπορεί να ανακαλεί 
την άδεια λειτουργίας ΑΕΕΔ εν άλω ή ως προς μία 
επενδυτική υπηρεσία για την οποία έχει χορηγηθεί σε 
αυτήν η άδεια λειτουργίας: 

(α) εάν η ΑΕΕΔ δεν κάνει χρήση της άδειας λειτουρ¬ 
γίας εντός έξι (6) μηνών από την ημερομηνία χορήγη¬ 
σής της ή παυσει να παρέχει επενδυτικές υπηρεσίες 
για συνεχόμενο χρονικό διάστημα τουλάχιστον έξι (6) 
μηνών, 

(β) εάν η ΑΕΕΔ απέκτησε την άδεια λειτουργίας με 
ψευδείς δηλώσεις ή με οποιονδήποτε άλλον παράνομο 
τρόπο, 

(γ) εάν κρίνει ότι έχουν παυσει να συντρέχουν πλέον 
οι προϋποθέσεις με βάση τις οποίες είχε χορηγηθεί η 
άδεια λειτουργίας, 

(δ) εάν το ύψος των ιδίων κεφαλαίων ΑΕΕΔ σύμφωνα 
με τον τελευταίο ισολογισμό της είναι μικρότερο των 
πενήντα χιλιάδων (50.000) ευρώ, 

(ε) εάν η ΑΕΕΔ έχει υποπέσει σε σοβαρές και επανει¬ 
λημμένες παραβάσεις των διατάξεων της νομοθεσίας. 

2. Πριν προχωρήσει στην ανάκληση της άδειας λει¬ 
τουργίας, η Επιτροπή Κεφαλαιαγοράς γνωστοποιεί στην 
ΑΕΕΔ τις διαπιστωθείσες ελλείψεις ή παραβάσεις και 
την πρόθεσή της για να προχωρήσει σε ανάκληση της 
άδειας λειτουργίας της τάσσοντάς της ταυτόχρονα 
προθεσμία τουλάχιστον δέκα (10) ημερών από τη γνω¬ 
στοποίηση να παράσχει εξηγήσεις και, εφόσον συντρέ¬ 
χει περίπτωση, να λάβει τα κατάλληλα μέτρα για την 
παύση των παραβιάσεων ή την άρση των συνεπειών 
τους. Μετά την πάροδο της ανωτέρω προθεσμίας και 
αφού λάβει υπόψη τις απόψεις της ΑΕΕΔ, η Επιτροπή 
Κεφαλαιαγοράς αποφασίζει οριστικά. 

Άρθρο 40 

Διατάξεις για την προστασία επενδυτών 

1. Με απόφαση της Επιτροπής Κεφαλαιαγοράς καθο¬ 
ρίζονται τα βιβλία και στοιχεία που τηρούν και εκδίδουν 
οι ΑΕΕΔ σε σχέση με τις επενδυτικές υπηρεσίες που 
παρέχουν, το περιεχόμενο των υποχρεωτικών εγγρα¬ 
φών στα παραπάνω βιβλία και στοιχεία και κάθε άλλο 
τεχνικό ζήτημα και αναγκαία λεπτομέρεια. 

2. Οι διατάξεις του άρθρου 25 και των κανονιστικών 
πράξεων που εκδίδονται κατ’ εξουσιοδότησή του εφαρ¬ 
μόζονται αναλόγως και στις ΑΕΕΔ. 

ΚΕΦΑΛΑΙΟ ΣΤ 
ΟΡΓΑΝΩΜΕΝΕΣ ΑΓΟΡΕΣ 

Αρθρο 41 

Άδεια λειτουργίας οργανωμένης αγοράς 
και εφαρμοστέο δίκαιο 

1. Η λειτουργία οργανωμένης αγοράς στην Ελλάδα 
επιτρέπεται ύστερα από προηγούμενη άδεια της Επι¬ 
τροπής Κεφαλαιαγοράς. 


2. Με την επιφύλαξη των σχετικών διατάξεων του ν. 
3340/ 2005 (ΦΕΚ 112 Α'), οι συναλλαγές που διενεργού- 
νται σε οργανωμένη αγορά, η άδεια λειτουργίας της 
οποίας έχει χορηγηθεί από την Επιτροπή Κεφαλαιαγο¬ 
ράς, διέπονται από το ελληνικό δίκαιο. 

3. Η Επιτροπή Κεφαλαιαγοράς μπορεί να ανακαλέσει 
την άδεια λειτουργίας που χορήγησε σε οργανωμένη 
αγορά εάν: 

(α) ο διαχειριστής δεν έχει κάνει χρήση της εντός δώ¬ 
δεκα (12) μηνών από τη χορήγησή της, παραιτηθεί ρητώς 
από αυτήν ή η οργανωμένη αγορά δεν έχει λειτουργήσει 
κατά τους προηγούμενους έξι (6) μήνες, 

(β) η άδεια λειτουργίας αποκτήθηκε με ψευδείς δηλώ¬ 
σεις ή με οποιονδήποτε άλλον παράνομο τρόπο, 

(γ) η οργανωμένη αγορά δεν πληροί πλέον τους όρους 
υπό τους οποίους χορηγήθηκε η άδεια λειτουργίας, 

(δ) ο διαχειριστής της αγοράς κατά τη διαχείριση της 
οργανωμένης αγοράς έχει υποπέσει σε σοβαρές και 
επανειλημμένες παραβάσεις των διατάξεων του νόμου 
αυτού, 

(ε) ανακληθεί η άδεια λειτουργίας του διαχειριστή της 
οργανωμένης αγοράς. 

Αρθρο 42 

Αδεια λειτουργίας διαχειριστή αγοράς 

1. Ο διαχειριστής αγοράς λειτουργεί με τη μορφή 
ανώνυμης εταιρίας ύστερα από άδεια λειτουργίας που 
χορηγείται από την Επιτροπή Κεφαλαιαγοράς. Ο δια¬ 
χειριστής ενεργεί στο όνομα και για λογαριασμό της 
οργανωμένης αγοράς που διαχειρίζεται και ευθύνεται 
για τη συμμόρφωσή της με τις υποχρεώσεις που προ- 
βλέπονται στην ισχύουσα νομοθεσία. 

2. Το αρχικό μετοχικό κεφάλαιο του διαχειριστή 
αγοράς ανέρχεται τουλάχιστον σε είκοσι εκατομμύρια 
(20.000.000) ευρώ. Για τη χορήγηση άδειας σύστασης 
απαιτείται να έχει κατατεθεί προηγουμένως το μετοχικό 
κεφάλαιο σε ειδικό λογαριασμό σε πιστωτικό ίδρυμα 
που λειτουργεί στην Ελλάδα. Αδεια λειτουργίας μπο¬ 
ρεί να χορηγείται σε υφιστάμενες ανώνυμες εταιρίες 
εφόσον λειτουργούν τουλάχιστον για (1) ένα έτος και 
πληρούνται οι προϋποθέσεις του Κεφαλαίου αυτού. Τα 
ίδια κεφάλαια του διαχειριστή αγοράς δεν μπορεί να 
υπολείπονται του αρχικού μετοχικού κεφαλαίου καθόλη 
τη διάρκεια λειτουργίας του. Οι μετοχές του διαχειριστή 
αγοράς είναι ονομαστικές. 

3. Ο διαχειριστής αγοράς δημοσιοποιεί πληροφο¬ 
ρίες σχετικά με το ιδιοκτησιακό καθεστώς και ιδίως 
την ταυτότητα και την έκταση των συμφερόντων των 
προσώπων που είναι σε θέση να ασκήσουν ουσιαστική 
επιρροή στη διοίκηση και διαχείριση της οργανωμένης 
αγοράς. Ο διαχειριστής αγοράς δημοσιοποιεί με τον 
ίδιο τρόπο και κάθε αλλαγή στα στοιχεία αυτά. 

4. Για τη χορήγηση της άδειας λειτουργίας, η Επιτρο¬ 
πή Κεφαλαιαγοράς ελέγχει την αξιοπιστία και την πείρα 
των μελών του διοικητικού συμβουλίου και των προ¬ 
σώπων που πραγματικά διευθύνουν τη δραστηριότητα 
του διαχειριστή αγοράς, ή που είναι επιφορτισμένα με 
τη διοίκηση και διαχείριση των οργανωμένων αγορών 
ή των ΠΜΔ, καθώς και των προσώπων που κατέχουν 
ειδική συμμετοχή, κατά την έννοια της περιπτώσεως 
20 του άρθρου 2, στο μετοχικό του κεφάλαιο και των 
προσώπων που είναι σε θέση να ασκήσουν άμεσα ή 
έμμεσα ουσιαστική επιρροή στη διοίκηση και στη δια- 

χείριση της οργανωμένης αγοράς για τη διασφάλιση 
της ορθής και συνετής διοίκησης και λειτουργίας της 
οργανωμένης αγοράς. Από τη ρύθμιση της παρούσας 
παραγράφου εξαιρείται η Τράπεζα της Ελλάδος όταν 
έχει την ιδιότητα του διαχειριστή αγοράς. 

5. Έγκριση της Επιτροπής Κεφαλαιαγοράς απαιτείται 
και για κάθε αλλαγή των μελών του διοικητικού συμ¬ 
βουλίου, των προσώπων που πραγματικά διευθύνουν 
τη δραστηριότητά του και των προσώπων που είναι σε 
θέση να ασκούν άμεσα ή έμμεσα ουσιαστική επιρροή 
στη διοίκηση και διαχείριση της οργανωμένης αγοράς. 
Η Επιτροπή Κεφαλαιαγοράς δεν εγκρίνει τις προτει- 
νόμενες αλλαγές εάν έχει αντικειμενικούς και εξακρι- 
βώσιμους λόγους να θεωρεί ότι οι αλλαγές αποτελούν 
απειλή για την ορθή και συνετή διοίκηση και διαχείριση 
της οργανωμένης αγοράς. Από τη ρύθμιση της παρού¬ 
σας παραγράφου εξαιρείται η Τράπεζα της Ελλάδος 
όταν έχει την ιδιότητα του διαχειριστή αγοράς. 

6. Για τη μεταβίβαση μετοχών του διαχειριστή αγοράς 
συνεπεία της οποίας το ποσοστό συμμετοχής μετόχου 
φθάνει ή υπερβαίνει το 20%, 1/3, 50% ή 2/3 του μετο¬ 
χικού κεφαλαίου του απαιτείται προηγούμενη άδεια 
της Επιτροπής Κεφαλαιαγοράς. Γ ια τη χορήγηση της 
άδειας αυτής η Επιτροπή Κεφαλαιαγοράς ελέγχει την 
καταλληλότητα του προσώπου που αποκτά τις μετοχές 
σύμφωνα με την παράγραφο 4. Η απόκτηση μετοχών 
χωρίς την προηγούμενη άδεια της Επιτροπής Κεφαλαι¬ 
αγοράς έχει ως συνέπεια τη στέρηση του δικαιώματος 
ψήφου στη γενική συνέλευση. 

7. Ο τακτικός και έκτακτος έλεγχος του διαχειριστή 
αγοράς, ο οποίος προβλέπεται από τις διατάξεις για 
τις ανώνυμες εταιρίες, ασκείται από δύο ορκωτούς 
ελε-γκτές. Οι καταχωρήσεις που προβλέπονται από τις 
διατάξεις της νομοθεσίας για τις ανώνυμες εταιρίες 
γίνονται στο Μητρώο της παραγράφου 8 του άρθρου 
7β του κ.ν. 2190/1920. 

8. Η Επιτροπή Κεφαλαιαγοράς μπορεί να ανακαλέσει 
την άδεια λειτουργίας διαχειριστή αγοράς εάν: 

(α) ο διαχειριστής δεν έχει κάνει χρήση της άδειας 
λειτουργίας εντός δώδεκα (12) μηνών από τη χορήγη¬ 
σή της, παραιτηθεί ρητώς από αυτήν ή η οργανωμένη 
αγορά δεν έχει λειτουργήσει για συνεχόμενο διάστημα 
έξι (6) μηνών, 

(β) η άδεια λειτουργίας αποκτήθηκε με ψευδείς δηλώ¬ 
σεις ή με οποιονδήποτε άλλον παράνομο τρόπο, 

(γ) ο διαχειριστής δεν πληροί πλέον τους όρους υπό 
τους οποίους του χορηγήθηκε η άδεια λειτουργίας, 

(δ) ο διαχειριστής έχει υποπέσει σε σοβαρές και επα¬ 
νειλημμένες παραβάσεις του νόμου αυτού. 

9. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να εξειδικεύονται οι 
προϋποθέσεις και η διαδικασία και να καθορίζονται 
ειδικότεροι όροι για τη χορήγηση και την ανάκληση 
άδειας λειτουργίας διαχειριστή αγοράς, περιλαμβανο- 
μένων των όρων και προϋποθέσεων για την έγκριση της 
καταλληλότητας των μελών του διοικητικού συμβουλίου 
και των προσώπων που πραγματικά διευθύνουν τη δρα¬ 
στηριότητά του, των προσώπων που ασκούν ουσιαστική 
επιρροή στη διοίκηση και διαχείριση της οργανωμένης 
αγοράς και των μετόχων του, και κάθε άλλο τεχνικό 
θέμα ή αναγκαία λεπτομέρεια. 


Άρθρο 43 

Οργανωτικές προϋποθέσεις 

1. Η οργανωμένη αγορά πρέπει κατ’ ελάχιστο: 

(α) να έχει μηχανισμούς για το σαφή εντοπισμό και τη 
διαχείριση των ενδεχόμενων δυσμενών συνεπειών για 
τη λειτουργία της ή για τα μέλη της, από κάθε σύγκρου¬ 
ση συμφερόντων μεταξύ αφ’ ενός της οργανωμένης 
αγοράς, του διαχειριστή της αγοράς ή των προσώπων 
που συμμετέχουν άμεσα ή έμμεσα στο μετοχικό του 
κεφάλαιο και αφ’ ετέρου της υγιούς λειτουργίας της ορ¬ 
γανωμένης αγοράς, ιδίως εάν αυτή η σύγκρουση συμφε¬ 
ρόντων μπορεί να επηρεάσει αρνητικά την εκπλήρωση 
των λειτουργιών που η Επιτροπή Κεφαλαιαγοράς έχει 
τυχόν αναθέσει στην οργανωμένη αγορά, 

(β) να διαθέτει κατάλληλα μέσα που να της επιτρέ¬ 
πουν να διαχειρίζεται τους κινδύνους στους οποίους 
είναι εκτεθειμένη, να εφαρμόζει κατάλληλους μηχα¬ 
νισμούς και συστήματα για τον εντοπισμό όλων των 
σημαντικών για τη λειτουργία της κινδύνων και να έχει 
λάβει αποτελεσματικά μέτρα για τον περιορισμό αυτών 
των κινδύνων, 

(γ) να έχει μηχανισμούς που να επιτρέπουν την ορθή 
διαχείριση των τεχνικών λειτουργιών του συστήματος, 
και ιδίως αποτελεσματικούς μηχανισμούς έκτακτης 
ανάγκης για την αντιμετώπιση των κινδύνων δυσλει¬ 
τουργίας των συστημάτων, 

(δ) να εφαρμόζει διαφανείς και μη παρέχοντες διακρι¬ 
τική ευχέρεια κανόνες και διαδικασίες που να εξασφαλί¬ 
ζουν τη δίκαιη και εύρυθμη διεξαγωγή των συναλλαγών, 
και να έχει διατυπώσει αντικειμενικά κριτήρια για την 
αποτελεσματική εκτέλεση των εντολών, 

(ε) να έχει αποτελεσματικούς μηχανισμούς που να 
επιτρέπουν την αποτελεσματική και έγκαιρη οριστικο¬ 
ποίηση των συναλλαγών που εκτελούνται στα πλαίσια 
των συστημάτων της, 

(στ) να διαθέτει, κατά το χρόνο της χορήγησης της 
άδειας λειτουργίας της και σε μόνιμη βάση, επαρκείς 
χρηματοπιστωτικούς πόρους για να διασφαλίζεται η εύ¬ 
ρυθμη λειτουργία της, λαμβανομένης υπόψη της φύσης 
και της κλίμακας των συναλλαγών που διενεργούνται 
στην οργανωμένη αγορά, καθώς και του φάσματος και 
της σοβαρότητας των κινδύνων στους οποίους αυτή 
είναι εκτεθειμένη, 

(ζ) να διαθέτει Κανονισμό λειτουργίας με τον οποίο 
να ρυθμίζονται ιδίως θέματα σχετικά με τις υποχρεώ¬ 
σεις των μελών της οργανωμένης αγοράς, οι κανόνες 
πρόσβασης στην οργανωμένη αγορά, οι κανόνες για 
την εισαγωγή χρηματοπιστωτικών μέσων για διαπραγ¬ 
μάτευση, οι κανόνες διαπραγμάτευσης, καθώς και οι 
κανόνες σχετικά με την αναστολή και διαγραφή των 
χρηματοπιστωτικών μέσων, τηρουμένων των διατάξεων 
των άρθρων 44 έως 46. 

2. Το Διοικητικό Συμβούλιο της Επιτροπής Κεφαλαια¬ 
γοράς χορηγεί άδεια λειτουργίας οργανωμένης αγοράς 
εφόσον διαπιστώσει ότι πληρούνται οι όροι και οι προ¬ 
ϋποθέσεις των άρθρων 43 έως 45. Ταυτόχρονα με τη 
χορήγηση της άδειας λειτουργίας οργανωμένης αγοράς 
η Επιτροπή Κεφαλαιαγοράς εγκρίνει τον Κανονισμό 
της οργανωμένης αγοράς ως προς τη νομιμότητά του. 
Το Διοικητικό Συμβούλιο της Επιτροπής Κεφαλαιαγο¬ 
ράς ε-γκρίνει και κάθε τροποποίηση του Κανονισμού. 
Οι αποφάσεις της παραγράφου αυτής δημοσιεύονται 
στην Εφημερίδα της Κυβερνήσεως. Ο Κανονισμός και 

οι τροποποιήσεις του δεσμεύουν, από την ημερομηνία 
έναρξης ισχύος της εγκριτικής απόφασης της Επιτρο¬ 
πής Κεφαλαιαγοράς, τα μέλη της οργανωμένης αγοράς, 
τους εκδότες των κινητών αξιών που έχουν εισαχθεί 
ή έχουν υποβάλει αίτηση για την εισαγωγή τους στην 
οργανωμένη αγορά και εν γένει τα πρόσωπα τα οποία 
αφορά ο Κανονισμός. 

3. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να εξειδικεύονται οι 
προϋποθέσεις και η διαδικασία και να καθορίζονται 
ειδικότεροι όροι για τη χορήγηση και ανάκληση της 
άδειας λειτουργίας οργανωμένης αγοράς. Με την ίδια 
απόφαση μπορεί να εξειδικεύεται το περιεχόμενο του 
Κανονισμού λειτουργίας οργανωμένης αγοράς και να 
καθορίζεται η διαδικασία δημοσιοποίησής του. 

Άρθρο 44 

Εισαγωγή χρηματοπιστωτικών μέσων 
προς διαπραγμάτευση 

1. Ο Κανονισμός της οργανωμένης αγοράς περιλαμ¬ 
βάνει σαφείς και διαφανείς κανόνες για την εισαγωγή 
χρηματοπιστωτικών μέσων προς διαπραγμάτευση. 

2. Οι κανόνες αυτοί διασφαλίζουν ιδίως: 

(α) ότι κάθε χρηματοπιστωτικό μέσο που εισάγεται 
προς διαπραγμάτευση σε οργανωμένη αγορά είναι δε¬ 
κτικό δίκαιης, ομαλής και αποτελεσματικής διαπραγ¬ 
μάτευσης, 

(β) προκειμένου περί κινητών αξιών, ότι είναι ελεύθερα 
διαπραγματεύσιμες, 

(γ) προκειμένου περί παραγώγων χρηματοπιστωτικών 
μέσων που απαριθμούνται στις περιπτώσεις δ' έως ι' 
του άρθρου 5, ότι οι όροι των συμβολαίων των παράγω- 
γων χρηματοπιστωτικών μέσων επιτρέπουν την ομαλή 
διαμόρφωση των τιμών τους, καθώς και την ύπαρξη 
αποτελεσματικών όρων διακανονισμού. 

3. Ο Κανονισμός της οργανωμένης αγοράς περιλαμ¬ 
βάνει επίσης ρυθμίσεις: 

(α) για την εξακρίβωση της συμμόρφωσης των εκδο¬ 
τών κινητών αξιών που είναι εισηγμένες στην οργανω¬ 
μένη αγορά με τις υποχρεώσεις για την αρχική, διαρκή 
και, κατά περίπτωση, δημοσιοποίηση πληροφοριών, 

(β) για τη διευκόλυνση της πρόσβασης των μελών της 
στις πληροφορίες που δημοσιοποιούνται σύμφωνα με 
την ισχύουσα νομοθεσία, 

(γ) για τον έλεγχο σε τακτά χρονικά διαστήματα του 
εάν τα χρηματοπιστωτικά μέσα που αποτελούν αντικεί¬ 
μενο διαπραγμάτευσης στην οργανωμένη αγορά πλη¬ 
ρούν τους όρους εισαγωγής σε αυτήν. 

4. Κινητή αξία που έχει εισαχθεί προς διαπραγμά¬ 
τευση σε οργανωμένη αγορά μπορεί στη συνέχεια να 
εισαχθεί προς διαπραγμάτευση σε άλλες οργανωμένες 
αγορές, ακόμη και χωρίς τη συγκατάθεση του εκδότη, 
τηρουμένων των σχετικών διατάξεων του ν. 3401/2005 
(ΦΕΚ 257 Α'). Ο εκδότης ενημερώνεται από την οργα¬ 
νωμένη αγορά για το ότι οι κινητές αξίες του εισάγο- 
νται προς διαπραγμάτευση στην εν λόγω οργανωμένη 
αγορά. Ο εκδότης δεν υπόκειται στις υποχρεώσεις των 
περιπτώσεων α' και β' της παραγράφου 3. Οι όροι και 
η διαδικασία εισαγωγής κινητών αξιών σε οργανωμένη 
αγορά σύμφωνα με την παράγραφο αυτή ορίζονται στον 
Κανονισμό της οργανωμένης αγοράς. 


Άρθρο 45 

Πρόσβαση στην οργανωμένη αγορά 

1. Ο Κανονισμός της οργανωμένης αγοράς περιλαμ¬ 
βάνει διαφανείς και χωρίς διακρίσεις κανόνες, οι οποίοι 
βασίζονται σε αντικειμενικά κριτήρια, όσον αφορά την 
πρόσβαση στην οργανωμένη αγορά ή την ιδιότητα του 
μέλους της. 

2. Οι κανόνες αυτοί ορίζουν τις υποχρεώσεις που υπέ¬ 
χουν τα μέλη της οργανωμένης αγοράς που απορρέουν 
από: 

(α) τη διενέργεια των συναλλαγών, 

(β) τα επαγγελματικά πρότυπα προς τα οποία πρέπει 
να συμμορφώνεται το προσωπικό των μελών της ορ¬ 
γανωμένης αγοράς, 

(γ) τις διαδικασίες εκκαθάρισης και διακανονισμού 
των συναλλαγών που διενεργούνται στην οργανωμένη 
αγορά, 

(δ) τους όρους που ισχύουν για τα μέλη της που δεν 
είναι ΕΠΕΥ ή πιστωτικά ιδρύματα. 

3. Οι οργανωμένες αγορές μπορούν να δέχονται ως 
μέλη ΕΠΕΥ πιστωτικά ιδρύματα και άλλα πρόσωπα τα 
οποία διαθέτουν: 

(α) εχέγγυα ήθους και ικανότητας, 

(β) επαρκές επίπεδο συναλλακτικής ικανότητας και 
επάρκειας, 

(γ) εφόσον συντρέχει περίπτωση, επαρκείς οργανω¬ 
τικές ρυθμίσεις και 

(δ) επαρκή μέσα για το ρόλο που καλούνται να επιτε- 
λέσουν, λαμβανομένων υπόψη των διάφορων χρηματοοι- 
κομικών ρυθμίσεων που τυχόν επιβάλλει η οργανωμένη 
αγορά για να εγγυάται τον προσήκοντα διακανονισμό 
των συναλλαγών. 

4. Τα μέλη οργανωμένης αγοράς: 

(α) δεν έχουν υποχρέωση να εφαρμόζουν έναντι αλλή- 
λων τις υποχρεώσεις των άρθρων 25, 27 και 28 ως προς 
τις συναλλαγές που διενεργούνται στην αγορά και 

(β) εφαρμόζουν έναντι των πελατών τους τις υποχρε¬ 
ώσεις των άρθρων 25, 27 και 28 όταν εκτελούν εντο¬ 
λές για λογαριασμό πελατών τους στην οργανωμένη 
αγορά. 

5. Οι κανόνες που διέπουν την πρόσβαση στην ορ¬ 
γανωμένη αγορά ή την απόκτηση της ιδιότητας του 
μέλους της πρέπει να προβλέπουν την άμεση ή την εξ 
αποστάσεως συμμετοχή των ΕΠΕΥ, εφόσον οι διαδικασί¬ 
ες και τα συστήματα διαπραγμάτευσης της αγοράς δεν 
απαι-τούν αυτοπρόσωπη παρουσία για τη διενέργεια 
συναλλαγών. 

6. Οργανωμένη αγορά, η οποία έχει λάβει άδεια 
λειτουργίας από την Επιτροπή Κεφαλαιαγοράς, μπο¬ 
ρεί να δημιουργήσει κατάλληλα συστήματα σε άλλο 
κράτος - μέλος για να διευκολύνει την πρόσβαση και 
τη διενέργεια συναλλαγών από τα μέλη της που είναι 
εγκατεστημένα στο κράτος - μέλος αυτό, ύστερα από 
γνωστοποίηση στην Επιτροπή Κεφαλαιαγοράς. Η Επι¬ 
τροπή Κεφαλαιαγοράς γνωστοποιεί την πληροφορία 
αυτή εντός μηνός στην αρμόδια αρχή του κράτους - 
μέλους υποδοχής. Η Επιτροπή Κεφαλαιαγοράς, κατόπιν 
αιτήματος της αρμόδιας αρχής του κράτους - μέλους 
υποδοχής, γνωστοποιεί, εντός ευλόγου χρόνου, την ταυ¬ 
τότητα των μελών της οργανωμένης αγοράς που είναι 
εγκατεστημένα στο κράτος - μέλος υποδοχής. 

7. Οργανωμένες αγορές που έχουν λάβει άδεια λει¬ 
τουργίας από άλλο κράτος - μέλος μπορούν να δη- 

μιουργήσουν κατάλληλα συστήματα στην Ελλάδα 
για να διευκολύνουν την πρόσβαση και τη διενέργεια 
συναλλαγών από τα μέλη ή τους συμμετέχοντες που 
είναι εγκατεστημένοι στην Ελλάδα. Η αρμόδια αρχή 
του κράτους - μέλους καταγωγής της οργανωμένης 
αγοράς γνωστοποιεί στην Επιτροπή Κεφαλαιαγοράς 
την πρόθεση της οργανωμένης αγοράς να δημιουργήσει 
συστήματα στην Ελλάδα. Η Επιτροπή Κεφαλαιαγοράς 
μπορεί να ζητήσει να πληροφορηθεί την ταυτότητα των 
μελών ή συμμετεχόντων στην οργανωμένη αγορά που 
είναι εγκατεστημένα στην Ελλάδα. 

8. Ο διαχειριστής της οργανωμένης αγοράς οφείλει να 
ανακοινώνει σε τακτά χρονικά διαστήματα στην Επιτρο¬ 
πή Κεφαλαιαγοράς τον κατάλογο των μελών της. 

Άρθρο 46 

Αναστολή διαπραγμάτευσης και διαγραφή 
χρηματοπιστωτικών μέσων 

1. Με την επιφύλαξη των περιπτώσεων ε' και στ' της 
παραγράφου 4 του άρθρου 59 του νόμου αυτού και 
του δεύτερου εδαφίου της παραγράφου 1 και του πρώ¬ 
του εδαφίου της παραγράφου 3 του άρθρου 17 του ν. 
3371/2005 (ΦΕΚ 178 Α') για τη διακοπή, αναστολή και 
διαγραφή κινητών αξιών, ο διαχειριστής αγοράς μπορεί 
να διακόψει ή να αναστείλει τη διαπραγμάτευση ή να 
διαγράψει χρηματοπιστωτικό μέσο το οποίο δεν πληροί 
πλέον τους κανόνες της οργανωμένης αγοράς, εκτός 
εάν το μέτρο αυτό ενδέχεται να βλάψει σημαντικά τα 
συμφέροντα των επενδυτών ή την εύρυθμη λειτουργία 
της αγοράς. Ο διαχειριστής αγοράς δημοσιοποιεί αμέ¬ 
σως την απόφασή του για τη διακοπή ή την αναστολή 
διαπραγμάτευσης ή τη διαγραφή χρηματοπιστωτικού 
μέσου και την κοινοποιεί ταυτόχρονα στην Επιτροπή Κε¬ 
φαλαιαγοράς. Η Επιτροπή Κεφαλαιαγοράς ενημερώνει 
τις αρμόδιες αρχές των άλλων κρατών - μελών. 

2. Σε περίπτωση που η Επιτροπή Κεφαλαιαγοράς απο¬ 
φασίζει να ζητήσει την αναστολή διαπραγμάτευσης ή 
αποφασίζει τη διαγραφή χρηματοπιστωτικού μέσου, 
το οποίο αποτελεί αντικείμενο διαπραγμάτευσης σε 
οργανωμένη αγορά ή ΠΜΔ, δημοσιοποιεί αμέσως την 
απόφασή της αυτή και ενημερώνει σχετικά τις αρμόδιες 
αρχές των άλλων κρατών - μελών. 

3. Η Επιτροπή Κεφαλαιαγοράς ζητά την αναστολή 
διαπραγμάτευσης ή διαγράφει χρηματοπιστωτικό μέσο 
το οποίο αποτελεί αντικείμενο διαπραγμάτευσης σε 
οργανωμένη αγορά ή ΠΜΔ, εφόσον ενημερωθεί ότι η 
αρμόδια αρχή άλλου κράτους - μέλους έχει ζητήσει την 
αναστολή ή έχει αποφασίσει τη διαγραφή αυτού του 
χρηματοπιστωτικού μέσου από την οργανωμένη αγορά 
που υπάγεται στην εποπτεία της, εκτός αν η ενέργεια 
αυτή θα έβλαπτε σημαντικά τα συμφέροντα των επεν¬ 
δυτών ή την εύρυθμη λειτουργία της αγοράς. 

Άρθρο 47 

Εμπορία στοιχείων και δεδομένων συναλλαγών 

Η εμπορία και εν γένει η κατ’ επάγγελμα άμεση ή 
έμμεση διάθεση, μέσω ηλεκτρονικών συστημάτων, των 
στοιχείων και δεδομένων των συναλλαγών που συνά- 
πτονται σε οργανωμένη αγορά, όπως ιδίως των τιμών 
των συναλλαγών, του όγκου τους, των τιμών ζήτησης 
και προσφοράς επιτρέπεται μόνο ύστερα από έγγραφη 
άδεια της οργανωμένης αγοράς, με την οποία καθορί¬ 
ζονται οι όροι υπό τους οποίους μπορεί να παρέχονται 


οι πληροφορίες και τα στοιχεία αυτά, ο τρόπος με τον 
οποίο διοχετεύονται, το εύρος της πληροφόρησης, κα¬ 
θώς και η αμοιβή της οργανωμένης αγοράς. 

Άρθρο 48 

Κατάλογος των οργανωμένων αγορών 

Η Επιτροπή Κεφαλαιαγοράς καταρτίζει κατάλογο των 
οργανωμένων αγορών για τις οποίες έχει εκδώσει άδεια 
λειτουργίας και τον ανακοινώνει στα άλλα κράτη - μέλη 
και στην Ευρωπαϊκή Επιτροπή. Όμοια ανακοίνωση γίνε¬ 
ται και για κάθε τροποποίηση του καταλόγου αυτού. 

ΚΕΦΑΛΑΙΟ Ζ' 

ΔΙΑΦΑΝΕΙΑ ΚΑΙ ΑΚΕΡΑΙΟΤΗΤΑ ΤΗΣ ΑΓΟΡΑΣ 
Άρθρο 49 

Γνωστοποίηση συναλλαγών και καταχώρηση 
στοιχείων 

1. Οι ΑΕΠΕΥ οφείλουν να τηρούν στη διάθεση της 
Επιτροπής Κεφαλαιαγοράς, για πέντε (5) τουλάχιστον 
χρόνια, τα στοιχεία σχετικά με τις συναλλαγές σε χρη¬ 
ματοπιστωτικά μέσα που έχουν διενεργήσει, είτε για 
ίδιο λογαριασμό είτε για λογαριασμό πελατών. Στην 
περίπτωση των συναλλαγών για λογαριασμό πελατών, 
τα αρχεία περιέχουν όλες τις πληροφορίες σχετικά με 
την ταυτότητα του πελάτη, καθώς και τις πληροφορίες 
που ζητούνται σύμφωνα με το ν. 2331/1995 (ΦΕΚ 173 Α'), 
για την πρόληψη της χρησιμοποίησης του χρηματοπι¬ 
στωτικού συστήματος για τη νομιμοποίηση εσόδων από 
παράνομες δραστηριότητες. 

2. Οι ΕΠΕΥ οι οποίες εδρεύουν στην Ελλάδα ή λει¬ 
τουργούν με υποκατάστημα στην Ελλάδα και εκτελούν 
συναλλαγές σε χρηματοπιστωτικά μέσα εισηγμένα σε 
οργανωμένη αγορά γνωστοποιούν τις συναλλαγές αυ¬ 
τές στην Επιτροπή Κεφαλαιαγοράς το ταχύτερο δυνα¬ 
τόν, και το αργότερο εντός της επόμενης εργάσιμης 
ημέρας. Η υποχρέωση αυτή ισχύει και για συναλλαγές 
σε χρηματοπιστωτικά μέσα εισηγμένα σε οργανωμένη 
αγορά οι οποίες διενεργήθηκαν εκτός οργανωμένης 
αγοράς. 

3. Η γνωστοποίηση περιλαμβάνει ιδίως στοιχεία σχετι¬ 
κά με τα ονόματα, τους κωδικούς και τον αριθμό (όγκο) 
των χρηματοπιστωτικών μέσων που αγοράστηκαν ή 
πωλήθηκαν, την ημερομηνία και την ώρα εκτέλεσης των 
εντολών, τις τιμές των συναλλαγών και τα μέσα προσ¬ 
διορισμού της ταυτότητας της ΕΠΕΥ που κατάρτισε τη 
συναλλαγή, σύμφωνα με τα οριζόμενα στο παράρτημα 
I, πίνακας I του Κανονισμού (ΕΚ) 1287/2006 της Ευρω¬ 
παϊκής Επιτροπής (1_ 241/2.9.2006). 

4. Η γνωστοποίηση μπορεί να υποβάλλεται στην 
Επιτροπή Κεφαλαιαγοράς από την ίδια την ΕΠΕΥ, από 
τρίτον που ενεργεί για λογαριασμό της, από σύστημα 
αντιστοίχισης ή αναφοράς συναλλαγών εγκεκριμένο από 
την Επιτροπή Κεφαλαιαγοράς, καθώς και από την οργα¬ 
νωμένη αγορά ή τον ΠΜΔ, με τα συστήματα των οποίων 
ολοκληρώθηκε η συναλλαγή. Σε περίπτωση που οι συ¬ 
ναλλαγές γνωστοποιούνται στην Επιτροπή Κεφαλαιαγο¬ 
ράς απευθείας από οργανωμένη αγορά, ΠΜΔ ή σύστημα 
αντιστοίχισης ή αναφοράς συναλλαγών εγκεκριμένο από 
την Επιτροπή Κεφαλαιαγοράς, η ΕΠΕΥ απαλλάσσεται 
από την υποχρέωση της παραγράφου 2. 

5. Η Επιτροπή Κεφαλαιαγοράς διαβιβάζει τη γνωστο¬ 
ποίηση που λαμβάνει από υποκαταστήματα ΕΠΕΥ, οι 
οποίες έχουν την έδρα τους σε άλλο κράτος - μέλος, 

στην αρμόδια αρχή του κράτους - μέλους καταγωγής 
της ΕΠΕΥ, εκτός αν αυτές δηλώσουν ρητά ότι δεν επι¬ 
θυμούν να λαμβάνουν τη γνωστοποίηση. 

Άρθρο 50 

Γνωστοποίηση συστηματικού εσωτερικοποιητή 

1. Οι ΑΕΠΕΥ γνωστοποιούν στην Επιτροπή Κεφαλαια¬ 
γοράς την πρόθεσή τους να ενεργούν ως συστηματικοί 
εσωτερικοποιητές αναφέροντας τις μετοχές για τις 
οποίες θα ενεργούν με αυτή την ιδιότητα. Οι ΑΕΠΕΥ ενη¬ 
μερώνουν την Επιτροπή Κεφαλαιαγοράς όταν πρόκειται 
να μεταβληθούν τα στοιχεία που έχουν γνωστοποιήσει 
σύμφωνα με το προηγούμενο εδάφιο. 

2. Τα πιστωτικά ιδρύματα που προτίθενται να ενερ¬ 
γούν ως συστηματικοί εσωτερικοποιητές γνωστοποιούν 
την πρόθεσή τους και στην Τράπεζα της Ελλάδος. Τα 
πιστωτικά ιδρύματα ενημερώνουν και την Τράπεζα της 
Ελλάδος όταν πρόκειται να μεταβληθούν τα στοιχεία 
που έχουν γνωστοποιήσει σύμφωνα με το προηγούμενο 
εδάφιο. 

Άρθρο 51 

Υποχρεώσεις προσυναλλακτικής διαφάνειας 
των συστηματικών εσωτερικοποιητών 

1. Οι ΑΕΠΕΥ που δραστηριοποιούνται ως συστηματικοί 
εσωτερικοποιητές σε μετοχές που είναι εισηγμένες σε 
οργανωμένη αγορά ανακοινώνουν δημόσια τιμές στις 
οποίες δεσμεύονται να καταρτίζουν συναλλαγές στις 
μετοχές αυτές. Οι συστηματικοί εσωτερικοποιητές επι- 
καιροποιούν τακτικά την τιμή αυτή. 

2. Η υποχρέωση της προηγούμενης παραγράφου ισχύει 
ως προς μετοχές για τις οποίες υπάρχει ρευστή αγορά. 
Προκειμένου περί μετοχών για τις οποίες δεν υπάρχει 
ρευστή αγορά, οι ΑΕΠΕΥ που διενεργούν συναλλαγές 
ως συστηματικοί εσωτερικοποιητές γνωστοποιούν τιμή 
στην οποία δεσμεύονται να καταρτίσουν συναλλαγές 
μόνο κατόπιν αιτήματος των πελατών τους. 

3. Οι συστηματικοί εσωτερικοποιητές αποφασίζουν το 
μέγεθος (αριθμό μετοχών) ή τα μεγέθη για τα οποία ορί¬ 
ζουν τιμή ή τιμές, αντίστοιχα, στις οποίες δεσμεύονται 
να καταρτίζουν συναλλαγές αγοράς ή/και πώλησης. Τ ο 
μέγεθος ή τα μεγέθη αυτά είναι ίσα ή μικρότερα από 
το σύνηθες μέγεθος συναλλαγών για την κατηγορία 
στην οποία ανήκει κάθε μετοχή. Οι τιμές πρέπει να 
αντανακλούν τις συνθήκες που επικρατούν στην αγορά 
για κάθε μετοχή. 

4. Οι υποχρεώσεις του άρθρου αυτού δεν ισχύουν για 
συναλλαγές των οποίων ο όγκος είναι μεγαλύτερος από 
το σύνηθες μέγεθος συναλλαγών της αγοράς. 

Άρθρο 52 

Κατάταξη μετοχών με βάση 
το σύνηθες μέγεθος συναλλαγών 

1. Η Επιτροπή Κεφαλαιαγοράς κατατάσσει τις μετο¬ 
χές σε κατηγορίες βάσει της μέσης αριθμητικής αξίας 
των εντολών που εκτελούνται στην αγορά για κάθε 
μετοχή. Το σύνηθες μέγεθος συναλλαγών για κάθε κα¬ 
τηγορία μετοχών είναι αντιπροσωπευτικό της μέσης 
αριθμητικής αξίας των εντολών που εκτελούνται στην 
αγορά για όλες τις μετοχές που περιλαμβάνονται στην 
κατηγορία αυτή. 

2. Για τον υπολογισμό του συνήθους μεγέθους συ¬ 
ναλλαγών, λαμβάνονται υπόψη για κάθε μετοχή όλες οι 


συναλλαγές που καταρτίζονται στην Ευρωπαϊκή Ένωση 
στη μετοχή αυτή, εκτός από τις συναλλαγές των οποίων 
το μέγεθος είναι μεγαλύτερο από το κανονικό μέγεθος 
των συναλλαγών γί αυτή τη μετοχή. 

3. Η Επιτροπή Κεφαλαιαγοράς κατατάσσει κάθε με¬ 
τοχή, που είναι εισηγμένη σε οργανωμένη αγορά την 
οποία εποπτεύει και η οποία αποτελεί τη σημαντικότερη 
από άποψη ρευστότητας αγορά γί αυτή τη μετοχή, σε 
κατηγορίες σύμφωνα με το άρθρο αυτό. Η κατάταξη 
αναθεωρείται τουλάχιστον μία φορά κατ’ έτος και δη¬ 
μοσιοποιείται στους συμμετέχοντας στην αγορά. 

4. Οι συστηματικοί εσωτερικοποιητές ανακοινώνουν 
δημόσια τις τιμές και τα μεγέθη στα οποία δεσμεύο¬ 
νται να καταρτίζουν συναλλαγές σε τακτική και συνεχή 
βάση κατά τις κανονικές ώρες συναλλαγών τους, με 
τρόπο εύκολα προσιτό στους άλλους συμμετέχοντας 
στην αγορά και υπό εύλογους εμπορικούς όρους. Οι 
συστηματικοί εσωτερικοποιητές μπορούν να επικαιρο- 
ποιούν ανά πάσα στιγμή τις τιμές και τα μεγέθη στα 
οποία δεσμεύονται να καταρτίσουν συναλλαγές. Κατ’ 
εξαίρεση οι συστηματικοί εσωτερικοποιητές μπορούν, 
εφόσον διαμορφώνονται εξαιρετικές συνθήκες στην 
αγορά, να ανακαλούν τις τιμές και τα μεγέθη στα οποία 
δεσμεύονται να καταρτίσουν συναλλαγές. 

Άρθρο 53 

Κατάρτιση συναλλαγών από συστηματικούς 
εσωτερικοποιητές 

1. Οι συστηματικοί εσωτερικοποιητές εκτελούν στην 
ανακοινωθείσα, κατά το χρονικό σημείο λήψης κάθε 
εντολής, τιμή τις εντολές που λαμβάνουν από τους 
ιδιώτες πελάτες τους σε μετοχές αναφορικά με τις 
οποίες λειτουργούν ως συστηματικοί εσωτερικοποιητές, 
τηρώντας παράλληλα τις διατάξεις του άρθρου 27. 

2. Οι συστηματικοί εσωτερικοποιητές εκτελούν στην 
ανακοινωθείσα, κατά το χρονικό σημείο λήψης της εντο¬ 
λής, τιμή τις εντολές που λαμβάνουν από τους επαγ- 
γελματίες πελάτες τους σε μετοχές αναφορικά με τις 
οποίες λειτουργούν ως συστηματικοί εσωτερικοποιητές. 
Οι συστηματικοί εσωτερικοποιητές μπορούν σε δικαι¬ 
ολογημένες περιπτώσεις να εκτελούν τις εντολές που 
λαμβάνουν από επαγγελματίες πελάτες σε καλύτερη 
τιμή εφόσον: 

(α) η τιμή αυτή κείται εντός δημοσιευμένου εύρους 
που δεν απέχει από τις συνθήκες της αγοράς και 

(β) οι εντολές έχουν μεγαλύτερο μέγεθος από το μέ¬ 
γεθος των εντολών που δίνουν κατά κανόνα οι ιδιώτες 
επενδυτές. 

3. Οι συστηματικοί εσωτερικοποιητές μπορούν να 
εκτελούν τις εντολές που λαμβάνουν από επαγγελ- 
ματίες πελάτες σε διαφορετικές τιμές από αυτές που 
ανακοινώνουν σύμφωνα με την παράγραφο 4 του άρ¬ 
θρου 52 χωρίς να συμμορφώνονται με τα προβλεπόμενα 
στην προηγούμενη παράγραφο προκειμένου περί σύν¬ 
θετων συναλλαγών που περιλαμβάνουν την εκτέλεση 
επί μέρους πράξεων επί περισσότερων κινητών αξιών 
ή προκειμένου περί εντολών που υπόκεινται σε άλλους 
όρους από την τρέχουσα τιμή της αγοράς. 

4. Με την επιφύλαξη των παραγράφων 2 και 3 του 
άρθρου αυτού: 

(α) Σε περίπτωση που: (αα) η μοναδική τιμή που έχει 
ανακοινώσει δημόσια ο συστηματικός εσωτερικοποιη- 
τής, ή, αν έχει ανακοινώσει περισσότερες τιμές, η κα- 

λύτερη τιμή του είναι για μέγεθος μικρότερο από το 
σύνηθες μέγεθος συναλλαγών και (ββ) ο συστηματικός 
εσωτερικοποιητής λάβει από έναν πελάτη εντολή για 
μεγαλύτερο μέγεθος από το μέγεθος της μοναδικής ή 
της καλύτερης τιμής του, αλλά μικρότερο από το σύ¬ 
νηθες μέγεθος των συναλλαγών, τότε ο συστηματικός 
εσωτερικοποιητής μπορεί να αποφασίσει να εκτελέσει 
και το τμήμα της εντολής που υπερβαίνει το μέγεθος 
για το οποίο έχει ορίσει τιμή, στην ίδια τιμή που έχει 
ανακοινώσει. 

(β) Σε περίπτωση που ο συστηματικός εσωτερικοποι- 
ητής, ο οποίος ανακοινώνει δημόσια τιμές για διαφορε¬ 
τικά μεγέθη συναλλαγών, λάβει εντολή για μέγεθος που 
κυμαίνεται μεταξύ των μεγεθών για τα οποία έχει ανα¬ 
κοινώσει τιμή και επιλέξει να την εκτελέσει, καταρτίζει 
τη συναλλαγή σε μία από τις τιμές που έχει ανακοινώσει 
σύμφωνα με τις διατάξεις του άρθρου 28. 

5. Οι συστηματικοί εσωτερικοποιητές μπορούν να 
επιλέγουν, βάσει της εμπορικής τους πολιτικής και με 
τρόπο αντικειμενικό που να μην δημιουργεί διακρίσεις, 
τους επενδυτές στους οποίους δίνουν πρόσβαση στις 
τιμές που ανακοινώνουν, εφαρμόζοντας σαφή πρότυπα 
διαχείρισης της πρόσβασης. Οι συστηματικοί εσωτερι- 
κοποιητές μπορούν να αρνούνται να συνάψουν εμπο¬ 
ρικές σχέσεις με επενδυτές, ή να τις διακόπτουν, βάσει 
εμπορικών κριτηρίων, όπως η πιστοληπτική ικανότητα 
του επενδυτή, ο κίνδυνος αντισυμβαλλομένου και ο τε¬ 
λικός διακανονισμός της συναλλαγής. 

6. Για να περιορίζεται ο κίνδυνος έκθεσης σε πολλα¬ 
πλές συναλλαγές με τον ίδιο πελάτη, οι συστηματικοί 
εσωτερικοποιητές μπορούν να θέτουν, με τρόπο που 
να μην δημιουργεί διακρίσεις, όρια στον αριθμό των 
συναλλαγών του ίδιου πελάτη που αναλαμβάνουν να 
εκτελέσουν υπό τους όρους που ανακοινώνουν. Οι συ¬ 
στηματικοί εσωτερικοποιητές μπορούν, με τρόπο που να 
μην δημιουργεί διακρίσεις και σύμφωνα με τις διατάξεις 
του άρθρου 28, να περιορίζουν το συνολικό αριθμό ταυ¬ 
τόχρονων συναλλαγών διαφορετικών πελατών, μόνο σε 
περίπτωση που ο αριθμός ή ο όγκος των εντολών που 
λαμβάνουν από τους πελάτες υπερβαίνει σημαντικά τα 
κανονικά επίπεδα. 

Άρθρο 54 

Υποχρεώσεις μετασυναλλακτικής διαφάνειας 
για συναλλαγές εκτός οργανωμένης αγοράς η ΠΜΔ 

1. Οι ΑΕΠΕΥ που καταρτίζουν για ίδιο λογαριασμό 
ή για λογαριασμό πελατών τους εκτός οργανωμένης 
αγοράς ή ΠΜΔ συναλλαγές σε μετοχές εισηγμένες προς 
διαπραγμάτευση σε οργανωμένη αγορά δημοσιοποι¬ 
ούν κατ’ ελάχιστον τον όγκο και την τιμή των συναλ¬ 
λαγών τους και το χρονικό σημείο κατάρτισής τους. 
Τα στοιχεία αυτά δημοσιοποιούνται όσο το δυνατόν 
πλησιέστερα στο χρόνο κατάρτισης κάθε συναλλαγής, 
υπό εύλογους εμπορικούς όρους και με τρόπο εύκολα 
προσιτό στους λοιπούς συμμετέχοντες στην αγορά. 

2. Τα στοιχεία που δημοσιοποιούνται σύμφωνα με την 
παράγραφο 1 και οι προθεσμίες εντός των οποίων αυτές 
δημοσιοποιούνται πρέπει να είναι σύμφωνα με τους 
κανόνες του άρθρου 57. Εάν επιτρέπεται, βάσει των κα¬ 
νονιστικών πράξεων που εκδίδονται κατ’ εξουσιοδότηση 
του άρθρου 57, η χρονική μετάθεση της δημοσιοποίησης 
των στοιχείων για ορισμένες κατηγορίες συναλλαγών 
σε μετοχές, η δυνατότητα αυτή εφαρμόζεται και στις 


συναλλαγές που διενεργούνται εκτός οργανωμένων 
αγορών ή ΠΜΔ. 

Άρθρο 55 

Έλεγχος της συμμόρφωσης με τους κανόνες 
του ΠΜΔ ή της οργανωμένης αγοράς 

Οι ΑΕΠΕΥ και οι διαχειριστές αγοράς που διαχειρίζο¬ 
νται ΠΜΔ ή οργανωμένη αγορά: 

(α) δημιουργούν και εφαρμόζουν αποτελεσματικούς 
μηχανισμούς και διαδικασίες σχετικά με το συγκεκρι¬ 
μένο ΠΜΔ ή την οργανωμένη αγορά για την τακτική 
παρακολούθηση της συμμόρφωσης των χρηστών με 
τους κανόνες τους, 

(β) παρακολουθούν τις συναλλαγές, που καταρτίζο¬ 
νται από τους χρήστες τους μέσω των συστημάτων 
τους, προκειμένου να εντοπίζονται οι παραβάσεις των 
κανόνων τους, οι ανώμαλες συνθήκες διαπραγμάτευ¬ 
σης και οι συμπεριφορές που ενδέχεται να συνιστούν 
κατάχρηση της αγοράς, 

(γ) αναφέρουν στην Επιτροπή Κεφαλαιαγοράς τις ση¬ 
μαντικές παραβάσεις των κανόνων τους, τις ανώμαλες 
συνθήκες διαπραγμάτευσης και τις συμπεριφορές που 
ενδέχεται να συνιστούν κατάχρηση της αγοράς και 

(δ) διαβιβάζουν χωρίς καθυστέρηση στην Επιτροπή 
Κεφαλαιαγοράς τις σχετικές πληροφορίες για τη δι- 
ερεύνηση των περιπτώσεων κατάχρησης της αγοράς 
και παρέχουν στην Επιτροπή Κεφαλαιαγοράς κάθε συν¬ 
δρομή για τη διερεύνηση των περιπτώσεων κατάχρησης 
της αγοράς που έχουν επιχειρηθεί στα συστήματά τους 
ή μέσω αυτών. 

Άρθρο 56 

Υποχρεώσεις προσυναλλακτικης διαφάνειας 
για τους ΠΜΔ και τις οργανωμένες αγορές 

1. Οι ΑΕΠΕΥ και οι διαχειριστές αγοράς που διαχει¬ 
ρίζονται ΠΜΔ ή οργανωμένη αγορά οφείλουν να δη¬ 
μοσιοποιούν κατ’ ελάχιστο τις τρέχουσες τιμές προ¬ 
σφοράς και ζήτησης και το βάθος του συναλλακτικού 
ενδιαφέροντος στις τιμές που ανακοινώνονται μέσω 
των συστημάτων τους για μετοχές εισηγμένες προς 
διαπραγμάτευση σε οργανωμένη αγορά. Τα στοιχεία 
αυτά πρέπει να τίθενται στη διάθεση του κοινού υπό 
εύλογους εμπορικούς όρους και συνεχώς κατά τις κα¬ 
νονικές ώρες συναλλαγών. 

2. Οι διαχειριστές οργανωμένης αγοράς μπορούν, υπό 
εύλογους εμπορικούς όρους και κατά τρόπο που δεν 
δημιουργεί διακρίσεις, να επιτρέπουν στις ΑΕΠΕΥ, οι 
οποίες υποχρεούνται να δημοσιοποιούν τις συναλλαγές 
τους επί μετοχών σύμφωνα με το άρθρο 51, την πρόσβα¬ 
ση στα μέσα που χρησιμοποιούν για τη δημοσιοποίηση 
των στοιχείων της παραγράφου 1. 

3. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να απαλλάσσονται οι 
ΑΕΠΕΥ ή οι διαχειριστές της αγοράς που διαχειρίζονται 
ΠΜΔ ή οργανωμένη αγορά από την υποχρέωση να ανα¬ 
κοινώνουν δημόσια τα αναφερόμενα στην παράγραφο 
1 στοιχεία, ανάλογα με το μοντέλο αγοράς ή το είδος 
και το μέγεθος της εντολής και ιδίως προκειμένου περί 
συναλλαγών μεγάλης κλίμακας σε σύγκριση με το κα¬ 
νονικό μέγεθος της αγοράς για τη συγκεκριμένη μετοχή 
ή τύπο μετοχής. 

Άρθρο 57 

Υποχρεώσεις μετασυναλλακτικης διαφάνειας 
για τους ΠΜΔ και τις οργανωμένες αγορές 

1. Οι ΑΕΠΕΥ και οι διαχειριστές αγοράς που διαχει¬ 
ρίζονται ΠΜΔ ή οργανωμένη αγορά οφείλουν να δη¬ 
μοσιοποιούν τουλάχιστον την τιμή, τον όγκο και το 
χρόνο των συναλλαγών που εκτελούνται στα πλαίσια 
των συστημάτων τους σε μετοχές εισηγμένες προς 
διαπραγμάτευση σε οργανωμένη αγορά. Τα στοιχεία 
αυτά δημοσιοποιούνται υπό εύλογους εμπορικούς όρους 
και, όσο το δυνατόν πλησιέστερα στο χρόνο κατάρτισης 
κάθε συναλλαγής. 

2. Η υποχρέωση που προβλέπεται στην παράγραφο 
1 δεν ισχύει για συναλλαγές που εκτελούνται σε ΠΜΔ 
και δημοσιοποιούνται στα πλαίσια των συστημάτων 
οργανωμένης αγοράς. 

3. Οι διαχειριστές οργανωμένης αγοράς μπορούν, υπό 
εύλογους εμπορικούς όρους και κατά τρόπο που δεν 
δημιουργεί διακρίσεις, να επιτρέπουν στις ΑΕΠΕΥ, οι 
οποίες υποχρεούνται να δημοσιοποιούν τις συναλλα¬ 
γές τους επί μετοχών σύμφωνα με το άρθρο 54, την 
πρόσβαση στα μέσα που χρησιμοποιούν για τη δημο¬ 
σιοποίηση των στοιχείων της παραγράφου 1. 

4. Το Διοικητικό Συμβούλιο της Επιτροπής Κεφαλαια¬ 
γοράς μπορεί με απόφασή του να επιτρέπει στις ΑΕΠΕΥ 
ή τους διαχειριστές της αγοράς που διαχειρίζονται ΠΜΔ 
ή οργανωμένη αγορά να μεταθέτουν χρονικά τη δημο¬ 
σιοποίηση των στοιχείων των συναλλαγών ανάλογα 
με τον τύπο ή τον όγκο τους και ιδίως τις συναλλαγές 
μεγάλου όγκου σε σύγκριση με τον κανονικό όγκο των 
συναλλαγών στη συγκεκριμένη μετοχή ή στην κατη¬ 
γορία μετοχών. Ο τρόπος μετάθεσης της δημοσιοποί¬ 
ησης των στοιχείων των συναλλαγών εγκρίνεται εκ 
των προτέρων από την Επιτροπή Κεφαλαιαγοράς και 
ανακοινώνεται στους συμμετέχοντες στην αγορά και 
στο επενδυτικό κοινό. 

Άρθρο 58 

Διατάξεις για τα συστήματα κεντρικού 
αντισυμβαλλομένου, εκκαθάρισης ή διακανονισμού 

1. Οι ΕΠΕΥ και οι διαχειριστές αγοράς που διαχειρίζο¬ 
νται ΠΜΔ ή οργανωμένη αγορά μπορούν να συνάπτουν 
με κεντρικό αντισυμβαλλόμενο, φορέα εκκαθάρισης, ή 
σύστημα διακανονισμού που είναι εγκατεστημένο στην 
Ελλάδα ή σε άλλο κράτος - μέλος κατάλληλες συμφω¬ 
νίες για την εκκαθάριση ή το διακανονισμό ορισμένων 
ή όλων των συναλλαγών που διενεργούν οι συμμετέχο¬ 
ντες στα πλαίσια των συστημάτων τους. Η εκκαθάριση 
των συναλλαγών που καταρτίζονται σε ΠΜΔ ή σε ορ¬ 
γανωμένη αγορά ολοκληρώνεται το αργότερο μέσα σε 
τρεις (3) εργάσιμες ημέρες από την κατάρτισή τους. 

2. Η Επιτροπή Κεφαλαιαγοράς μπορεί να αντιταχθεί 
στη χρήση κεντρικού αντισυμβαλλομένου, φορέα εκκα¬ 
θάρισης ή συστήματος διακανονισμού που είναι εγκα¬ 
τεστημένο στην Ελλάδα ή σε άλλο κράτος - μέλος, 
μόνο σε περίπτωση που αυτό είναι αναγκαίο για τη 
διασφάλιση της εύρυθμης λειτουργίας του συγκεκριμέ¬ 
νου ΠΜΔ ή της οργανωμένης αγοράς, και λαμβανομένων 
υπόψη των οριζόμενων στην παράγραφο 2 του άρθρου 
34 προϋποθέσεων για τα συστήματα διακανονισμού. Η 
Επιτροπή Κεφαλαιαγοράς λαμβάνει υπόψη την επίβλεψη 
του συστήματος εκκαθάρισης και διακανονισμού που 
ασκεί η Τράπεζα της Ελλάδος ή άλλη αρμόδια αρχή, 


ως επιβλέπουσα τα συστήματα εκκαθάρισης και δια¬ 
κανονισμού. 

ΚΕΦΑΛΑΙΟ Η' 

ΑΡΜΟΔΙΟΤΗΤΕΣ ΚΑΙ ΣΥΝΕΡΓΑΣΙΑ ΑΡΧΩΝ 

Άρθρο 59 
Αρμοδιότητες 

1. Η Επιτροπή Κεφαλαιαγοράς είναι αρμόδια για την 
εποπτεία της εφαρμογής του Πρώτου Μέρους. Προκει- 
μένου περί της εποπτείας της εφαρμογής των άρθρων 
12 έως 15,19 και 29 από πιστωτικά ιδρύματα που παρέ¬ 
χουν επενδυτικές υπηρεσίες ή ασκούν επενδυτικές δρα¬ 
στηριότητες αρμόδια είναι η Τράπεζα της Ελλάδος. 

2. Στο πλαίσιο της εποπτείας που ασκεί, η Επιτροπή 
Κεφαλαιαγοράς μπορεί να διενεργεί γενικούς ή ειδικούς, 
επιτόπιους ή μη, ελέγχους στους εποπτευόμενους, σύμ¬ 
φωνα με το νόμο αυτόν, φορείς, ιδίως στις περιπτώσεις 
που υπάρχουν ενδείξεις παραβατικής συμπεριφοράς. Οι 
παραπάνω έλεγχοι είναι δειγματοληπτικοί. 

3. Τα εντεταλμένα όργανα της Επιτροπής Κεφαλαι¬ 
αγοράς ή της Τράπεζας της Ελλάδος κατά περίπτωση 
μπορούν: 

(α) να έχουν πρόσβαση σε οποιοδήποτε έγγραφο υπό 
οποιαδήποτε μορφή και να λαμβάνουν αντίγραφό του, 
(β) να ζητούν πληροφορίες από οποιοδήποτε πρό¬ 
σωπο και, εφόσον είναι απαραίτητο, να καλούν και να 
λαμβάνουν μαρτυρικές καταθέσεις από οποιοδήποτε 
πρόσωπο εφαρμοζομένων των διατάξεων των παρα¬ 
γράφων 9 έως 13 του άρθρου 22 του ν. 3340/2005, 

(γ) να έχουν πρόσβαση σε κάθε υπάρχουσα καταγρα¬ 
φή τηλεφωνικής συνδιάλεξης ή ανταλλαγής δεδομένων 
και να λαμβάνουν αντίγραφο αυτής. 

4. Η Επιτροπή Κεφαλαιαγοράς μπορεί επιπροσθέ- 
τως: 

(α) να απαιτεί τη διακοπή κάθε δραστηριότητας ή 
πρακτικής που είναι αντίθετη με το νόμο αυτόν ή τις 
αποφάσεις του που εκδίδονται κατ’ εξουσιοδότησή 
του, 

(β) να απαγορεύει προσωρινά, για περίοδο που δεν 
μπορεί να υπερβαίνει τα πέντε (5) έτη, την άσκηση επαγ¬ 
γελματικής δραστηριότητας από φυσικά πρόσωπα που 
απασχολούνται με σχέση εξαρτημένης εργασίας ή άλ¬ 
λως παρέχουν υπηρεσίες σε εποπτευόμενους φορείς, 
(γ) να λαμβάνει πληροφορίες από τους ελεγκτές επο¬ 
πτευόμενων φορέων που έχουν λάβει άδεια λειτουρ¬ 
γίας, 

(δ) να ζητά την αναστολή της διαπραγμάτευσης χρη¬ 
ματοπιστωτικών μέσων, 

(ε) να διαγράφει η ίδια, ή να ζητά τη διαγραφή χρη¬ 
ματοπιστωτικών μέσων από την οργανωμένη αγορά 
και να ζητά τη διακοπή της διαπραγμάτευσής τους από 
άλλους τόπους εκτέλεσης, 

(στ) να αναθέτει εξακριβώσεις ή έρευνες σε ορκωτούς 
λογιστές και άλλους εμπειρογνώμονες, 

(ζ) να διενεργεί ελέγχους σύμφωνα με τη διαδικασία 
που προβλέπεται στο άρθρο 22 του ν. 3340/2005: 

(αα) σε εποπτευόμενους φορείς και 
(ββ) σε μη εποπτευόμενους φορείς ή πρόσωπα μόνο 
στο πλαίσιο εφαρμογής των διατάξεων του νόμου αυ¬ 
τού. 

5. Η Τράπεζα της Ελλάδος μπορεί να ελέγχει τα πι¬ 
στωτικά ιδρύματα ως προς την εφαρμογή των διατά- 

ξεων του Μέρους αυτού ως προς τις οποίες έχει αρμο¬ 
διότητες εποπτείας. Στο πλαίσιο της εποπτείας αυτής, 
η Τράπεζα της Ελλάδος έχει τις εξουσίες ελέγχου που 
της παρέχει ο ν. 3601/2007. 

6. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να καθορίζονται τα 
στοιχεία που πρέπει να υποβάλλουν οι εποπτευόμενοι 
φορείς, ο χρόνος και τρόπος υποβολής τους, καθώς και 
κάθε άλλο τεχνικό θέμα και αναγκαία λεπτομέρεια. 

Άρθρο 60 

Συνεργασία αρμόδιων αρχών 

1. Η Τράπεζα της Ελλάδος και η Επιτροπή Κεφαλαια¬ 
γοράς συνεργάζονται για την αποτελεσματική άσκηση 
της εποπτείας επί των ΕΠΕΥ και επί των πιστωτικών 
ιδρυμάτων και παρέχει η μία στην άλλη κάθε αναγκαία 
συνδρομή για την εκτέλεση των καθηκόντων της, σύμ¬ 
φωνα με τις ειδικότερες διατάξεις του νόμου αυτού και 
σύμφωνα με όσα θα προβλεφθούν σε ειδικό Μνημόνιο 
Συνεργασίας που θα συνταχθεί εντός δύο (2) μηνών 
από την έναρξη ισχύος του νόμου αυτού. Το Μνημόνιο 
Συνεργασίας προβλέπει μεταξύ άλλων: 

(α) την εξειδίκευση των υποχρεώσεων των εποπτευό¬ 
μενων από αυτές ΑΕΠΕΥ και πιστωτικών ιδρυμάτων, 

(β) τις διαδικασίες με τις οποίες θα διασφαλίζεται η 
εν γένει ανταλλαγή πληροφοριών και ο συντονισμός με¬ 
ταξύ της Επιτροπής Κεφαλαιαγοράς και της Τράπεζας 
της Ελλάδος, με σκοπό την, κατά το δυνατόν, αποφυγή 
επικαλύψεων ή σύγκρουσης αρμοδιοτήτων στο πεδίο 
της εποπτείας και της διενέργειας ελέγχων, καθώς και 
τη μείωση του διοικητικού κόστους εποπτείας, 

(γ) την παροχή κάθε αναγκαίας συνδρομής για την 
εκτέλεση των καθηκόντων τους, 

(δ) την αμοιβαία ενημέρωση μεταξύ της Επιτροπής Κε¬ 
φαλαιαγοράς και της Τράπεζας της Ελλάδος για επιβλη- 
θείσες κυρώσεις ή την προηγούμενη διαβούλευσή τους 
για την επιβολή κυρώσεων σε περιπτώσεις σημαντικών 
παραβάσεων, που μπορεί να έχουν επίπτωση στην ομα¬ 
λή λειτουργία των εποπτευόμενων ιδρυμάτων, 

(ε) την ενημέρωση της Επιτροπής Κεφαλαιαγοράς από 
την Τ ράπεζα της Ελλάδος για τα πιστωτικά ιδρύματα 
άλλου κράτους - μέλους που παρέχουν κατά την έναρξη 
ισχύος του νόμου αυτού επενδυτικές υπηρεσίες στην 
Ελλάδα μέσω υποκαταστήματος ή χωρίς εγκατάσταση 
και 

(στ) τη διαδικασία συνεργασίας μεταξύ της Επιτροπής 
Κεφαλαιαγοράς και της Τράπεζας της Ελλάδος για τη 
διενέργεια ελέγχων σχετικά με τη συμμόρφωση των 
πιστωτικών ιδρυμάτων με τις υποχρεώσεις των άρθρων 
25, 27, 28, 50 έως 54, 56 και 57, καθώς και την επιβολή 
κυρώσεων για τις σχετικές παραβάσεις. 

2. Επιτρέπεται η αμοιβαία ανταλλαγή πληροφοριών 
σχετικών με την άσκηση των αρμοδιοτήτων τους μεταξύ 
της Τράπεζας της Ελλάδος, της Επιτροπής Κεφαλαια¬ 
γοράς, της Επιτροπής Εποπτείας Ιδιωτικής Ασφάλισης 
και τις αρμόδιες αρχές για την εποπτεία των Φορέων 
Κοινωνικής Ασφάλισης. 

Άρθρο 61 

Διοικητικές κυρώσεις 

1. Η Επιτροπή Κεφαλαιαγοράς μπορεί να επιβάλει, σε 
οποιοδήποτε φυσικό ή νομικό πρόσωπο παραβιάζει τις 
διατάξεις του Πρώτου Μέρους του νόμου αυτού, των κα¬ 


νονιστικών πράξεων που εκδίδονται κατ’ εξουσιοδότησή 
του, καθώς και των εκτελεστικών μέτρων της Οδηγίας 
2004/39/ΕΚ, επίπληξη ή πρόστιμο ύψους μέχρι τριών 
εκατομμυρίων (3.000.000) ευρώ ή ίσο με το διπλάσιο 
του τυχόν οφέλους που απεκόμισε ο παραβάτης από 
την παράβαση. Κατά την επιμέτρηση των κυρώσεων 
λαμβάνονται ενδεικτικά υπόψη η επίπτωση της παρά¬ 
βασης στην εύρυθμη λειτουργία της αγοράς, ο κίνδυνος 
πρόκλησης βλάβης στα συμφέροντα των επενδυτών, 
το ύψος της προκληθείσας ζημίας σε επενδυτές και 
η τυχόν ανόρθωσή της, η λήψη μέτρων για την άρση 
της παράβασης στο μέλλον, ο βαθμός συνεργασίας με 
την Επιτροπή Κεφαλαιαγοράς κατά το στάδιο διερεύ- 
νησης και ελέγχου, οι ανάγκες της ειδικής και γενικής 
πρόληψης και η τυχόν καθ’ υποτροπήν τέλεση παρα¬ 
βάσεων του νόμου αυτού ή της λοιπής νομοθεσίας για 
την κεφαλαιαγορά. 

2. Η Επιτροπή Κεφαλαιαγοράς επιβάλει πρόστιμο μέ¬ 
χρι πεντακόσιες χιλιάδες (500.000) ευρώ σε περίπτωση 
μη συνεργασίας σε μια έρευνα που καλύπτεται από το 
άρθρο 59. 

3. Η Τράπεζα της Ελλάδος είναι αρμόδια για την επι¬ 
βολή κυρώσεων κατά την παράγραφο 1 προκειμένου 
περί παραβάσεων των διατάξεων των άρθρων 12 έως 15, 
19 και 29 του νόμου αυτού, των κανονιστικών πράξεων 
που εκδίδονται κατ’ εξουσιοδότηση αυτών των διατά¬ 
ξεων, καθώς και των εκτελεστικών μέτρων της Οδηγίας 
2004/39/ΕΚ από πιστωτικά ιδρύματα που εποπτεύει η 
Τράπεζα της Ελλάδος. Η Τράπεζα της Ελλάδος μπορεί 
ακόμη να επιβάλλει το πρόστιμο που προβλέπεται στην 
παράγραφο 2 σε περίπτωση μη συνεργασίας πιστωτικού 
ιδρύματος που εποπτεύει η ίδια σε έρευνα προκειμένου 
περί παραβάσεως των διατάξεων των άρθρων 12 έως 
15,19 και 29. 

4. Η Επιτροπή Κεφαλαιαγοράς ή η Τράπεζα της Ελ¬ 
λάδος κατά περίπτωση μπορεί να ανακοινώνει δημόσια 
οποιαδήποτε μέτρα ή κυρώσεις επιβάλλονται σε πε¬ 
ρίπτωση παράβασης των διατάξεων του Πρώτου Μέ¬ 
ρους, των κανονιστικών πράξεων που θεσπίζονται κατ’ 
εξουσιοδότηση αυτών των διατάξεων, καθώς και των 
εκτελεστικών μέτρων της Οδηγίας 2004/39/ΕΚ, εκτός 
εάν, λαμβάνοντας υπόψη την ανάγκη προστασίας των 
επενδυτών, η ανακοίνωση αυτή ενδέχεται να διαταρά- 
ξει σοβαρά τις αγορές χρηματοπιστωτικών μέσων ή 
να προκαλέσει δυσανάλογη ζημία στα ενδιαφερόμενο 
μέρη. 

Άρθρο 62 

Εξωδικαστική επίλυση διαφορών 

Οι ΑΕΠΕΥ οφείλουν να συνεργάζονται με φορείς που 
είναι επιφορτισμένοι για την υποβολή καταγγελιών και 
παραπόνων από πελάτες ΑΕΠΕΥ, με σκοπό την εξωδικα¬ 
στική επίλυση των διαφορών που αφορούν στην παροχή 
επενδυτικών και παρεπόμενων υπηρεσιών. 

Άρθρο 63 

Επαγγελματικό απόρρητο 

1. Η Επιτροπή Κεφαλαιαγοράς, κάθε πρόσωπο που 
ασκεί ή έχει ασκήσει δραστηριότητα για λογαριασμό 
της Επιτροπής Κεφαλαιαγοράς, καθώς και οι εντεταλ¬ 
μένοι σε αυτήν ελεγκτές ή εμπειρογνώμονες υποχρε- 
ούνται στην τήρηση του επαγγελματικού απορρήτου. 
Ως εμπιστευτικές πληροφορίες για τις οποίες υπάρχει 

υποχρέωση τήρησης επαγγελματικού απορρήτου νοού¬ 
νται οι πληροφορίες που περιέρχονται στα παραπάνω 
πρόσωπα σύμφωνα με την παράγραφο 12 του άρθρου 76 
του ν. 1969/1991 (ΦΕΚ 167 Α'), καθώς και οι πληροφορίες 
που περιέρχονται σε αυτά από άλλες αρμόδιες αρχές, 
φορείς και φυσικά ή νομικά πρόσωπα. Η υποχρέωση 
τήρησης του επαγγελματικού απορρήτου αίρεται στις 
περιπτώσεις που προβλέπονται στην παράγραφο 13 του 
άρθρου 76 του ν. 1969/1991, καθώς και όταν συγκατατί- 
θεται η αρμόδια αρχή, ο φορέας ή το φυσικό ή νομικό 
πρόσωπο που κοινοποίησε τη σχετική πληροφορία αυτή 
στην Επιτροπή Κεφαλαιαγοράς. 

2. Οι διατάξεις της παραγράφου 1 εφαρμόζονται ανά¬ 
λογα και ως προς την Τράπεζα της Ελλάδος στο πλαί¬ 
σιο των εποπτικών της αρμοδιοτήτων των άρθρων 12 
έως 15,19 και 29. 

3. Όταν πρόκειται για ΕΠΕΥ ή διαχειριστή αγοράς 
που έχει κηρυχθεί σε πτώχευση ή βρίσκεται υπό ανα¬ 
γκαστική εκκαθάριση, οι εμπιστευτικές πληροφορίες οι 
οποίες δεν αφορούν τρίτους μπορούν να χρησιμοποι¬ 
ούνται στο πλαίσιο διαδικασιών αστικού ή εμπορικού 
δικαίου, εφόσον αυτό απαιτείται για τη διεξαγωγή της 
διαδικασίας. 

Άρθρο 64 

Σχέσεις με ελεγκτές 

1. Οι ορκωτοί ελεγκτές, οι οποίοι διενεργούν βάσει 
του π.δ. 226/1992 (ΦΕΚ 120 Α') έλεγχο των ετήσιων, ενο¬ 
ποιημένων ή ατομικών λογαριασμών εποπτευόμενων 
φορέων ή κάθε άλλη νόμιμη δραστηριότητα στο πλαί¬ 
σιο των καθηκόντων τους υποχρεούνται να αναφέρουν 
αμέσως στην Επιτροπή Κεφαλαιαγοράς κάθε γεγονός ή 
απόφαση σχετικά με τον εν λόγω φορέα που περιήλθε 
σε γνώση τους κατά την εκπλήρωση των καθηκόντων 
τους και η οποία είναι δυνατόν: 

(α) να συνιστά σοβαρή παράβαση των νομοθετικών ή 
κανονιστικών διατάξεων που ορίζουν τις προϋποθέσεις 
χορήγησης άδειας λειτουργίας ή διέπουν την άσκηση 
των δραστηριοτήτων τους, 

(β) να θέσει σε κίνδυνο τη συνέχιση της λειτουργίας 
τους, 

(γ) να οδηγήσει σε άρνηση πιστοποίησης των λογαρι¬ 
ασμών ή στη διατύπωση επιφυλάξεων επ’ αυτών. 

2. Η ίδια υποχρέωση ισχύει για τους ορκωτούς ελε¬ 
γκτές και για κάθε γεγονός ή απόφαση που περιήλθε 
σε γνώση τους κατά την εκπλήρωση των καθηκόντων 
τους της παραγράφου 1 σε σχέση με επιχείρηση που 
έχει στενούς δεσμούς με τον εποπτευόμενο φορέα τον 
οποίο ελέγχουν. 

3. Η καλή τη πίστει γνωστοποίηση στην Επιτροπή Κε¬ 
φαλαιαγοράς, γεγονότων ή αποφάσεων που προβλέπο- 
νται στις προηγούμενες παραγράφους από τα πρόσωπα 
που αναφέρονται παραπάνω, δεν αποτελεί παράβαση 
συμβατικού ή νομικού περιορισμού της γνωστοποίησης 
πληροφοριών και δεν συνεπάγεται καμία ευθύνη των 
προσώπων αυτών. 

ΚΕΦΑΛΑΙΟ Θ' 

ΔΙΕΘΝΗΣ ΣΥΝΕΡΓΑΣΙΑ 

Άρθρο 65 

Υποχρέωση συνεργασίας 

1. Η Επιτροπή Κεφαλαιαγοράς συνεργάζεται με τις 
αρμόδιες αρχές των κρατών - μελών, εφόσον αυτό είναι 


αναγκαίο για την εκπλήρωση των καθηκόντων τους. 
Η Επιτροπή Κεφαλαιαγοράς παρέχει συνδρομή στις 
αρμόδιες αρχές των άλλων κρατών - μελών, ιδίως με 
την ανταλλαγή πληροφοριών και τη συνεργασία στο 
πλαίσιο ερευνών. 

2. Η Επιτροπή Κεφαλαιαγοράς ορίζεται ως η αρμόδια 
αρχή επικοινωνίας για να λαμβάνει αιτήσεις ανταλλα¬ 
γής πληροφοριών ή συνεργασίας για τους σκοπούς του 
Πρώτου Μέρους του νόμου αυτού. 

3. Στην περίπτωση όπου, οργανωμένη αγορά, η οποία 
έχει εγκαταστήσει μηχανισμούς στην Ελλάδα, έχει απο¬ 
κτήσει ουσιώδη σημασία για τη λειτουργία της αγοράς 
κινητών αξιών και την προστασία των επενδυτών, η 
Επιτροπή Κεφαλαιαγοράς και η αρμόδια αρχή του κρά¬ 
τους - μέλους καταγωγής της οργανωμένης αγοράς 
συνάπτουν ανάλογες συμφωνίες συνεργασίας. 

4. Η Επιτροπή Κεφαλαιαγοράς λαμβάνει τα αναγκαία 
διοικητικά και οργανωτικά μέτρα για τη διευκόλυνση της 
συνδρομής που προβλέπεται στην παράγραφο 1. 

5. Η Επιτροπή Κεφαλαιαγοράς μπορεί να ασκεί τις 
αρμοδιότητές της για τους σκοπούς της συνεργασίας, 
ακόμα και σε περιπτώσεις στις οποίες η υπό έρευνα 
συμπεριφορά δεν αποτελεί παράβαση των κανόνων που 
ισχύουν στην Ελλάδα. 

6. Εάν η Επιτροπή Κεφαλαιαγοράς έχει βάσιμες υπό¬ 
νοιες ότι πράξεις αντίθετες προς το νόμο αυτόν δι- 
απράττονται ή έχουν διαπραχθεί στο έδαφος άλλου 
κράτους - μέλους από επιχειρήσεις που δεν υπόκεινται 
στην εποπτεία της, γνωστοποιεί το γεγονός αυτό με το 
λεπτομερέστερο δυνατό τρόπο στην αρμόδια αρχή του 
άλλου κράτους - μέλους προκειμένου να λάβει εκείνη 
τα κατάλληλα μέτρα. Η παράγραφος αυτή δεν θίγει τις 
αρμοδιότητες της Επιτροπής Κεφαλαιαγοράς. 

7. Εάν η αρμόδια αρχή άλλου κράτους - μέλους γνω¬ 
στοποιήσει στην Επιτροπή Κεφαλαιαγοράς ότι πρά¬ 
ξεις αντίθετες προς νόμο που ενσωματώνει την Οδη¬ 
γία 2004/39/ΕΚ διαπράττονται ή έχουν διαπραχθεί στο 
έδαφος του από επιχειρήσεις που δεν υπόκεινται στην 
εποπτεία της, η Επιτροπή Κεφαλαιαγοράς λαμβάνει τα 
κατάλληλα μέτρα και ενημερώνει τη εν λόγω αρμόδια 
αρχή Υ^α τα αποτελέσματα των τυχόν ενεργειών της 
και, στο μέτρο του δυνατού, για τις κυριότερες ενδιά¬ 
μεσες εξελίξεις. 

Άρθρο 66 

Συνεργασία σε δραστηριότητες εποπτείας 

1. Η Επιτροπή Κεφαλαιαγοράς μπορεί να ζητήσει τη 
συνεργασία της αρμόδιας αρχής άλλου κράτους - μέ¬ 
λους κατά τη διενέργεια έρευνας. 

2. Η Επιτροπή Κεφαλαιαγοράς μπορεί να ζητήσει από 
ΕΠΕΥ, που αποτελούν εξ αποστάσεως μέλη οργανωμέ¬ 
νης αγοράς, οποιοδήποτε στοιχείο κρίνει απαραίτητο 
και ενημερώνει σχετικά την αρμόδια αρχή του κράτους 
- μέλους καταγωγής του εξ αποστάσεως μέλους. 

3. Η Επιτροπή Κεφαλαιαγοράς, όταν λαμβάνει από 
αρμόδια αρχή άλλου κράτους - μέλους αίτημα για επι¬ 
τόπια εξακρίβωση ή έρευνα: 

(α) προβαίνει η ίδια στην έρευνα, ή 

(β) επιτρέπει στην αιτούσα αρχή να πραγματοποιήσει 
η ίδια την εξακρίβωση ή έρευνα, ή 

(γ) αναθέτει σε ορκωτό λογιστή ή εμπειρογνώμονα τη 
διενέργεια της εν λόγω εξακρίβωσης ή έρευνας. 

Άρθρο 67 

Ανταλλαγή πληροφοριών 

1. Η Επιτροπή Κεφαλαιαγοράς ανταλλάσσει αμέσως 
όλες τις πληροφορίες που είναι αναγκαίες για την εκ¬ 
πλήρωση των καθηκόντων των αρμόδιων αρχών των 
κρατών - μελών. Η Επιτροπή Κεφαλαιαγοράς μπορεί 
κατά την παροχή των πληροφοριών σε άλλη αρμόδια 
αρχή να ορίζει ότι οι πληροφορίες που παρέχει σύμ¬ 
φωνα με το Πρώτο Μέρος μπορούν να γνωστοποιηθούν 
μόνο ύστερα από τη ρητή συναίνεσή της και αποκλει¬ 
στικά για τους σκοπούς για τους οποίους έχει δώσει τη 
συγκατάθεσή της. Η Επιτροπή Κεφαλαιαγοράς μπορεί 
να διαβιβάζει τις πληροφορίες που λαμβάνει σύμφωνα 
με την παράγραφο 1 του άρθρου 65 στην Τράπεζα της 
Ελλάδος. 

2. Οι αρμόδιες αρχές, οι φορείς, τα φυσικά ή νομικά 
πρόσωπα στα οποία διαβιβάζονται εμπιστευτικές πλη¬ 
ροφορίες, σύμφωνα με την παράγραφο 1 του άρθρου 
αυτού ή σύμφωνα με τα άρθρα 64 και 70, μπορούν να 
τις χρησιμοποιήσουν μόνο κατά την άσκηση των καθη¬ 
κόντων τους, ιδίως: 

(α) για να εξακριβώσουν εάν πληρούνται οι όροι ανά¬ 
ληψης της δραστηριότητας από τις ΕΠΕΥ και να διευκο¬ 
λύνουν, σε μη ενοποιημένη ή σε ενοποιημένη βάση, τον 
έλεγχο των όρων άσκησης αυτής της δραστηριότητας, 
ειδικά όσον αφορά τις απαιτήσεις κεφαλαιακής επάρ¬ 
κειας, τη διοικητική και λογιστική οργάνωση και τους 
μηχανισμούς εσωτερικού ελέγχου, 

(β) για να ελέγξουν την καλή λειτουργία των τόπων 
διαπραγμάτευσης, 

(γ) για να επιβάλουν κυρώσεις, 

(δ) στο πλαίσιο διοικητικής προσφυγής κατά απόφα¬ 
σης αρμόδιας αρχής, 

(ε) σε δικαστικές διαδικασίες αστικής, ποινικής ή δι¬ 
οικητικής φύσεως ενώπιον των αρμόδιων δικαστηρίων, 

ή 

(στ) στη διαδικασία εξωδικαστικής επίλυσης των κα¬ 
ταγγελιών των επενδυτών που προβλέπεται στο άρθρο 
62. 

3. Τα άρθρα 63, 67 και 70 δεν εμποδίζουν την Επιτροπή 
Κεφαλαιαγοράς να διαβιβάζει στην Τ ράπεζα της Ελλά¬ 
δος, όταν ενεργεί υπό την ιδιότητα της νομισματικής 
αρχής, στο Ευρωπαϊκό Σύστημα Κεντρικών Τραπεζών 
και στην Ευρωπαϊκή Κεντρική Τράπεζα, και, κατά πε¬ 
ρίπτωση, σε άλλες δημόσιες αρχές επιφορτισμένες με 
την εποπτεία των συστημάτων πληρωμών και διακανο¬ 
νισμού, εμπιστευτικές πληροφορίες που προορίζονται 
για την εκπλήρωση της αποστολής τους. Οι εν λόγω 
αρχές ή φορείς δεν εμποδίζονται να διαβιβάζουν στην 
Επιτροπή Κεφαλαιαγοράς τις πληροφορίες που ενδέ¬ 
χεται να χρειασθεί η τελευταία για την εκτέλεση των 
αρμοδιοτήτων που προβλέπει ο νόμος αυτός. 

4. Με Πράξη του Διοικητή της Τράπεζας της Ελλάδος 
μπορεί να καθορίζονται τα στοιχεία και οι πληροφορίες 
που πρέπει να της υποβάλλουν οι ΕΠΕΥ προκειμένου να 
ασκεί αποτελεσματικά τη νομισματική και συναλλαγ¬ 
ματική πολιτική, η διαδικασία παροχής των στοιχείων 
και πληροφοριών αυτών, καθώς και κάθε άλλο ειδικό 
θέμα και στοιχεία και πληροφορίες κρίνει απαραίτητα 
για τη διευκόλυνση της άσκησης των αρμοδιοτήτων 
της ως νομισματικής αρχής. Η Τράπεζα της Ελλάδος 
τηρεί το επαγγελματικό απόρρητο για όλες τις πληρο¬ 
φορίες και όλα τα στοιχεία που περιέρχονται σε γνώση 


της σύμφωνα με την προηγούμενη και την παρούσα 
παράγραφο. 

Άρθρο 68 

Άρνηση συνεργασίας 

1. Η Επιτροπή Κεφαλαιαγοράς μπορεί, παρά την υπο¬ 
βολή αίτησης αρμόδιας αρχής άλλου κράτους - μέλους 
για συνεργασία σε έρευνα, σε επιτόπια εξακρίβωση ή σε 
άλλη δραστηριότητα εποπτείας σύμφωνα με το άρθρο 
66 ή για την ανταλλαγή πληροφοριών του άρθρου 67, να 
αρνηθεί την ανταλλαγή πληροφοριών και κάθε ενέργεια 
που προβλέπεται στο άρθρο 66 εάν: 

(α) η έρευνα ή η ανταλλαγή πληροφοριών ενδέχεται 
να προσβάλει την κυριαρχία, την ασφάλεια ή τη δημόσια 
τάξη της Ελλάδος, 

(β) έχει ήδη κινηθεί δικαστική διαδικασία για τα ίδια 
πραγματικά περιστατικά και κατά των ιδίων προσώπων 
ενώπιον των ελληνικών δικαστηρίων, 

(γ) έχει εκδοθεί τελεσίδικη απόφαση ελληνικού δικα¬ 
στηρίου για τα ίδια πρόσωπα και για τα ίδια πραγματικά 
περιστατικά. 

2. Στις περιπτώσεις άρνησης η Επιτροπή Κεφαλαια¬ 
γοράς ενημερώνει λεπτομερώς την αιτούσα αρμόδια 
αρχή για την εκκρεμή δικαστική διαδικασία ή απόφαση 
που έχει εκδοθεί. 

Άρθρο 69 

Αρμοδιότητες της Επιτροπής Κεφαλαιαγοράς 
για τη λήψη προληπτικών μέτρων 

1. Εάν η Επιτροπή Κεφαλαιαγοράς διαπιστώσει ότι 
ΕΠΕΥ που ασκεί δραστηριότητες στην Ελλάδα υπό κα¬ 
θεστώς ελεύθερης παροχής υπηρεσιών ή ότι ΕΠΕΥ που 
έχει υποκατάστημα στην Ελλάδα παραβαίνει τις υπο¬ 
χρεώσεις που απορρέουν από τις διατάξεις του νόμου 
αυτού, οι οποίες όμως δεν εμπίπτουν στις διατάξεις 
που προβλέπονται στην παράγραφο 2 του άρθρου 32, 
ενημερώνει σχετικά την αρμόδια αρχή του κράτους - 
μέλους καταγωγής. Εάν, παρά τα μέτρα που λαμβάνει 
η αρμόδια αρχή του κράτους - μέλους καταγωγής ή 
εφόσον τα μέτρα αυτά αποδειχθούν ανεπαρκή, η ΕΠΕΥ 
συνεχίζει να ενεργεί με τρόπο που είναι σαφώς επιζήμι¬ 
ος για τα συμφέροντα των επενδυτών ή για την εύρυθμη 
λειτουργία των αγορών στην Ελλάδα, η Επιτροπή Κε¬ 
φαλαιαγοράς αφού ενημερώσει την αρμόδια αρχή του 
κράτους - μέλους καταγωγής, λαμβάνει όλα τα κατάλ¬ 
ληλα μέτρα που είναι αναγκαία για να προστατεύσει 
τους επενδυτές και να διασφαλίσει την εύρυθμη λει¬ 
τουργία των αγορών. Στα μέτρα αυτά περιλαμβάνεται 
η δυνατότητα να απαγορεύει στις ΕΠΕΥ τη διενέργεια 
συναλλαγών στην Ελλάδα. 

2. Εάν η Επιτροπή Κεφαλαιαγοράς διαπιστώσει ότι 
ΕΠΕΥ η οποία διατηρεί υποκατάστημα στην Ελλάδα πα¬ 
ραβαίνει τη νομοθεσία για την κεφαλαιαγορά που ισχύει 
στην Ελλάδα, απαιτεί από την ΕΠΕΥ να παύσει την 
παράνομη συμπεριφορά. Εάν η ΕΠΕΥ δεν συμμορφωθεί 
με τις υποδείξεις της Επιτροπής Κεφαλαιαγοράς, η Επι¬ 
τροπή Κεφαλαιαγοράς μπορεί να λάβει όλα τα αναγκαία 
μέτρα για να εξασφαλίσει ότι η ΕΠΕΥ θα παύσει την 
παράνομη συμπεριφορά, ενημερώνοντας σχετικά την 
αρμόδια αρχή του κράτους - μέλους καταγωγής. Εάν, 
παρά τα μέτρα που έλαβε η Επιτροπή Κεφαλαιαγοράς, 
η ΕΠΕΥ συνεχίζει να παραβιάζει τις διατάξεις για την 
κεφαλαιαγορά που ισχύουν στην Ελλάδα, η Επιτροπή 

Κεφαλαιαγοράς μπορεί, αφού ενημερώσει την αρμό¬ 
δια αρχή του κράτους - μέλους καταγωγής, να λάβει 
τα απαραίτητα μέτρα για να εμποδίσει ή να επιβάλλει 
κυρώσεις για την παράνομη συμπεριφορά και, καθόσον 
είναι απαραίτητο, να εμποδίσει την ΕΠΕΥ να διεξάγει 
τυχόν περαιτέρω συναλλαγές στην Ελλάδα. 

3. Εάν η Επιτροπή Κεφαλαιαγοράς, ως η αρμόδια αρχή 
του κράτους - μέλους υποδοχής οργανωμένης αγοράς 
ή ΕΠΕΥ που λειτουργεί ΠΜΔ, διαπιστώσει ότι η εν λόγω 
οργανωμένη αγορά ή ΕΠΕΥ παραβαίνει τις υποχρεώσεις 
που απορρέουν από τις διατάξεις του νόμου αυτού, 
ενημερώνει σχετικά την αρμόδια αρχή του κράτους 
- μέλους καταγωγής της οργανωμένης αγοράς ή της 
ΕΠΕΥ. Εάν, παρά τα μέτρα που λαμβάνει η αρμόδια αρχή 
του κράτους - μέλους καταγωγής ή εφόσον τα μέτρα 
αυτά αποδειχθούν ανεπαρκή, η οργανωμένη αγορά ή η 
ΕΠΕΥ συνεχίζει να ενεργεί με τρόπο που είναι σαφώς 
επιζήμιος για τα συμφέροντα των επενδυτών ή για την 
εύρυθμη λειτουργία των αγορών στην Ελλάδα, η Επι¬ 
τροπή Κεφαλαιαγοράς, αφού ενημερώσει την αρμόδια 
αρχή του κράτους - μέλους καταγωγής, μπορεί να λά¬ 
βει όλα τα κατάλληλα μέτρα που είναι αναγκαία για 
να προστατεύσει τους επενδυτές και να διασφαλίσει 
την εύρυθμη λειτουργία των αγορών. Στα μέτρα αυτά 
περιλαμβάνεται η δυνατότητα να απαγορεύεται στις 
οργανωμένες αγορές ή στις ΕΠΕΥ να παρέχουν πρό¬ 
σβαση στους μηχανισμούς τους σε μέλη εξ αποστάσεως 
εγκατεστημένα στην Ελλάδα. 

4. Η Επιτροπή Κεφαλαιαγοράς ενημερώνει την Ευρω¬ 
παϊκή Επιτροπή αμέσως για τα μέτρα που λαμβάνει σύμ¬ 
φωνα με το άρθρο αυτό. Η Επιτροπή Κεφαλαιαγοράς 
κοινοποιεί και στην ενδιαφερόμενη ΕΠΕΥ ή οργανωμένη 
αγορά τα μέτρα τα οποία λαμβάνει σύμφωνα με αυτό 
το άρθρο και αφορούν σε κυρώσεις ή περιορισμό των 
δραστηριοτήτων τους. 

Άρθρο 70 

Ανταλλαγή πληροφοριών με τρίτες χώρες 

1. Η Επιτροπή Κεφαλαιαγοράς μπορεί να συνάπτει 
συμφωνίες συνεργασίας για την ανταλλαγή πληροφο¬ 
ριών με τις αρμόδιες αρχές τρίτων εκτός Ευρωπαϊκής 
Ένωσης κρατών στο πλαίσιο των αρμοδιοτήτων τους 
εφόσον οι πληροφορίες που ανακοινώνονται καλύπτο¬ 
νται από εγγυήσεις επαγγελματικού απορρήτου του¬ 
λάχιστον ισοδύναμες με αυτές που προβλέπονται στο 
άρθρο 63 του νόμου αυτού. Η Επιτροπή Κεφαλαιαγοράς 
μπορεί να διαβιβάζει δεδομένα προσωπικού χαρακτήρα 
σε τρίτη χώρα σύμφωνα με το άρθρο 9 του ν. 2472/1997 
(ΦΕΚ 50 Α'). 

2. Η Επιτροπή Κεφαλαιαγοράς μπορεί να συνάπτει 
συμφωνίες συνεργασίας για την ανταλλαγή πληροφο¬ 
ριών με αρμόδιες αρχές τρίτων κρατών, φορείς και 
φυσικά ή νομικά πρόσωπα τρίτων κρατών που είναι 
υπεύθυνα για: 

(α) την εποπτεία πιστωτικών ιδρυμάτων, άλλων χρη¬ 
ματοπιστωτικών φορέων, ασφαλιστικών επιχειρήσεων 
και χρηματαγορών, 

(β) την εκκαθάριση και πτώχευση ΕΠΕΥ και παρόμοιες 
διαδικασίες, 

(γ) τη διεξαγωγή των εκ του νόμου ελέγχων των λογα¬ 
ριασμών ΕΠΕΥ και άλλων χρηματοπιστωτικών ιδρυμάτων, 
πιστωτικών ιδρυμάτων και ασφαλιστικών επιχειρήσεων, 
κατά την εκτέλεση των εποπτικών τους λειτουργιών, 


ή εκείνα που διαχειρίζονται συστήματα αποζημίωσης, 
κατά την εκτέλεση των λειτουργιών τους, 

(δ) την εποπτεία των φορέων που υπεισέρχονται στην 
εκκαθάριση και πτώχευση ΕΠΕΥ και σε παρόμοιες δι¬ 
αδικασίες, 

(ε) την εποπτεία προσώπων επιφορτισμένων με τη 
διεξαγωγή των εκ του νόμου ελέγχων των λογαρια¬ 
σμών ΕΠΕΥ και άλλων χρηματοπιστωτικών ιδρυμάτων, 
πιστωτικών ιδρυμάτων και ασφαλιστικών επιχειρήσεων, 
μόνο εφόσον οι πληροφορίες που ανακοινώνονται κα¬ 
λύπτονται από εγγυήσεις επαγγελματικού απορρήτου 
τουλάχιστον ισοδύναμες με τις προβλεπόμενες στο 
άρθρο 63 του νόμου αυτού. 

Η ανταλλαγή πληροφοριών γίνεται στο πλαίσιο των 
αρμοδιοτήτων των εν λόγω αρχών, φορέων ή φυσικών 
ή νομικών προσώπων. 

3. Εάν οι πληροφορίες προέρχονται από άλλο κρά¬ 
τος - μέλος ή από τρίτο εκτός Ευρωπαϊκής Ένωσης 
κράτος, η Επιτροπή Κεφαλαιαγοράς κοινοποιεί αυτές 
σε αρμόδιες αρχές τρίτων χωρών μόνο μετά από ρητή 
συγκατάθεση της αρμόδιας αρχής που τις διαβίβασε 
και, κατά περίπτωση, μόνο για τους σκοπούς για τους 
οποίους συμφώνησε η αρχή αυτή. 

ΚΕΦΑΛΑΙΟ Ι' 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 71 

Μεταβατικές διατάξεις 

1. Οι διατάξεις που καταργούνται βάσει του άρθρου 
85, περιλαμβανομένων και των περί αρμοδιότητας δι¬ 
ατάξεων, εξακολουθούν να εφαρμόζονται για πράξεις 
και παραλείψεις που έχουν τελεσθεί μέχρι την έναρξη 
ισχύος του νόμου αυτού. 

2. Οι χρηματιστηριακοί εκπρόσωποι που είναι διορι¬ 
σμένοι σύμφωνα με το άρθρο 6 του ν. 1806/1988 (ΦΕΚ 
207 Α'), το οποίο καταργείται με την περίπτωση δ' της 
παραγράφου 1 του άρθρου 85, λογίζεται ότι κατέχουν 
την πιστοποίηση επαγγελματικής επάρκειας που προ- 
βλέπεται στο άρθρο 14 (α) για την παροχή των επεν¬ 
δυτικών υπηρεσιών της λήψης και διαβίβασης εντολών, 
εκτέλεσης εντολών, παροχής επενδυτικών συμβουλών 
και διαχείρισης χαρτοφυλακίου, εφόσον έχουν διορισθεί 
πριν την 30.6.1998 ή (β) για την παροχή των επενδυτικών 
υπηρεσιών της λήψης και διαβίβασης εντολών, εκτέ¬ 
λεσης εντολών και παροχής επενδυτικών συμβουλών, 
εφόσον έχουν διορισθεί μετά την 30.6.1998. 

3. Οι υφιστάμενες κατά την έναρξη ισχύος του νόμου 
αυτού ΑΕΠΕΥ και Ανώνυμες Χρηματιστηριακές Εταιρίες 
λογίζονται ότι έχουν άδεια λειτουργίας που προβλέ- 
πεται στο άρθρο 9 εφόσον πληρούν τις προϋποθέσεις 
του Κεφαλαίου Β' του Μέρους αυτού και, εφόσον αυτό 
απαιτείται, οφείλουν να υποβάλλουν αίτηση έγκρισης 
για την τροποποίηση του καταστατικού και της άδειας 
λειτουργίας τους με τα απαιτούμενα δικαιολογητικά 
στην Επιτροπή Κεφαλαιαγοράς και να προσαρμοσθούν 
στις διατάξεις του νόμου αυτού εντός τριών (3) μηνών 
από την έναρξη ισχύος του νόμου αυτού. 

4. Οι γνωστοποιήσεις των άρθρων 12 έως 16 του ν. 
2396/ 1996 οι οποίες έχουν πραγματοποιηθεί πριν την 
έναρξη ισχύος του νόμου αυτού λογίζονται ως γνωστο¬ 
ποιήσεις των άρθρων 31 έως 33. 

5. Η παράγραφος 1 του άρθρου 18 εφαρμόζεται για τις 
οικονομικές χρήσεις που αρχίζουν μετά την 31.12.2007. 

6. Επόπτες ειδικής εκκαθάρισης οι οποίοι υπάγονταν 
στην περίπτωση της παραγράφου 10 του άρθρου 4α 
του ν. 1806/1988, η οποία είχε προστεθεί με την παρά¬ 
γραφο 2 του άρθρου 43 του ν. 3371/2005 και η οποία 
καταργείται με την περίπτωση δ' της παραγράφου 1 
του άρθρου 85 του νόμου αυτού, οφείλουν μέσα σε 
ένα (1) μήνα από την έναρξη ισχύος του νόμου αυτού 
να υποβάλλουν την προβλεπόμενη στην παράγραφο 9 
του άρθρου 22 αίτηση για την αντικατάσταση αυτών 
και των εκκαθαριστών. 

7. Η εταιρία «Χρηματιστήριο Αθηνών Α.Ε.» και οι ορ¬ 
γανωμένες αγορές αξιών και παραγώγων τις οποίες 
διαχειρίζεται η εταιρία «Χρηματιστήριο Αθηνών Α.Ε.» και 
οι οποίες έχουν αδειοδοτηθεί σύμφωνα με το άρθρο 
21 του ν. 3371/2005, εξαιρούνται από την υποχρέωση 
λήψης άδειας λειτουργίας σύμφωνα με την παράγραφο 
1 του άρθρου 42 και την παράγραφο 2 του άρθρου 43 
αντίστοιχα. 

8. Η εταιρία «Χρηματιστήριο Αθηνών Α.Ε.» οφείλει να 
υποβάλει αίτηση προς την Επιτροπή Κεφαλαιαγοράς 
για τη χορήγηση άδειας λειτουργίας που προβλέπεται 
στο άρθρο 15 του Πολυμερούς Μηχανισμού Διαπραγμά¬ 
τευσης, ο οποίος λειτουργεί σύμφωνα με το άρθρο 29 
του ν. 3556/2007 (ΦΕΚ 91 Α'), εντός δώδεκα (12) μηνών 
από την έναρξη ισχύος του νόμου αυτού. 

9. Η Ηλεκτρονική Δευτερογενής Αγορά Τίτλων του 
άρθρου 26 του ν. 2515/1997 (ΦΕΚ 154 Α') λαμβάνει άδεια 
λειτουργίας σύμφωνα με την παράγραφο 2 του άρθρου 
43 εντός δεκαοκτώ (18) μηνών από την έναρξη ισχύος 
του νόμου αυτού. Εξαιρείται της υποχρέωσης λήψης 
άδειας λειτουργίας διαχειριστή αγοράς, κατά το πρώτο 
εδάφιο της παραγράφου 1 του άρθρου 42, η Τράπεζα 
της Ελλάδος. 

ΜΕΡΟΣ ΔΕΥΤΕΡΟ 

ΣΥΣΤΗΜΑΤΑ ΚΕΝΤΡΙΚΟΥ ΑΝΤΙΣΥΜΒΑΛΛΟΜΕΝΟΥ, 
ΕΚΚΑΘΑΡΙΣΗΣ ΚΑΙ ΔΙΑΚΑΝΟΝΙΣΜΟΥ 
ΚΑΙ ΑΛΛΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΑΔΕΙΟΔΟΤΗΣΗ ΚΑΙ ΛΕΙΤΟΥΡΓΙΑ ΣΥΣΤΗΜΑΤΩΝ 
ΚΕΝΤΡΙΚΟΥ ΑΝΤΙΣΥΜΒΑΛΛΟΜΕΝΟΥ, ΕΚΚΑΘΑΡΙΣΗΣ 
ΚΑΙ ΔΙΑΚΑΝΟΝΙΣΜΟΥ 

Άρθρο 72 

Ορισμοί και πεδίο εφαρμογής 

1. Για τους σκοπούς του Μέρους αυτού νοούνται ως: 

(α) «Σύστημα»: Σύστημα κεντρικού αντισυμβαλλομένου, 

εκκαθάρισης και διακανονισμού, παρεμφερείς μηχα¬ 
νισμοί με ομοειδή χαρακτηριστικά ή και συνδυασμοί 
αυτών των συστημάτων που ασκούν δραστηριότητες 
οριστικοποίησης ή διευθέτησης της οριστικοποίησης 
συναλλαγών σε χρηματοπιστωτικά μέσα. 

(β) «Διαχειριστής συστήματος»: Πρόσωπο ή πρόσωπα 
που διαχειρίζονται ή διευθύνουν τις δραστηριότητες 
Συστήματος. 

2. Οι διατάξεις του Μέρους αυτού εφαρμόζονται στα 
Συστήματα και στους διαχειριστές Συστήματος, εξαι- 
ρουμένων του Συστήματος Παρακολούθησης Συναλλα¬ 
γών επί Τίτλων με Λογιστική Μορφή που προβλέπεται 
στο Κεφάλαιο Β' του ν. 2198/1994 (ΦΕΚ 43 Α'), καθώς 
και της Τράπεζας της Ελλάδος ως διαχειριστή του εν 
λόγω Συστήματος. 


Αρθρο 73 

Άδεια λειτουργίας Συστήματος 

1. Η λειτουργία Συστήματος στην Ελλάδα επιτρέπε¬ 
ται ύστερα από προηγούμενη άδεια της Επιτροπής Κε¬ 
φαλαιαγοράς. Η άδεια χορηγείται ύστερα από αίτηση 
του διαχειριστή του Συστήματος εφόσον πληρούνται 
οι προϋποθέσεις του Κεφαλαίου αυτού. 

2. Το Σύστημα πρέπει κατ’ ελάχιστο να παρέχει τα 
απαραίτητα εχέγγυο οργάνωσης για την άσκηση των 
δραστηριοτήτων εκκαθάρισης ή κεντρικού αντισυμβαλ¬ 
λομένου ή διακανονισμού στο πλαίσιο λειτουργίας του, 
εφαρμοζομένων αναλόγως των διατάξεων των περιπτώ¬ 
σεων α', β', γ' και στ' της παραγράφου 1 του άρθρου 
43, και επιπλέον: 

(α) Να διαθέτει τους απαραίτητους μηχανισμούς για 
την αποτροπή συστημικών κινδύνων και τη συμμόρφωσή 
του με τις περί του αμετάκλητου του διακανονισμού 
διατάξεις του ν. 2789/2000 (ΦΕΚ 21 Α'). 

(β) Να λειτουργεί βάσει κανόνων που να διασφαλίζουν 
την ύπαρξη συνθηκών διαφάνειας ως προς την άσκηση 
των δραστηριοτήτων εκκαθάρισης ή κεντρικού αντισυμ¬ 
βαλλομένου ή διακανονισμού στο πλαίσιο λειτουργίας 
του, την ύπαρξη επαρκών και αποτελεσματικών όρων 
πρόσβασης των μελών του ως και την ύπαρξη συνθηκών 
που να επιτρέπουν την άνευ διακρίσεων πρόσβαση, πε- 
ριλαμβανομένης της εξ αποστάσεως πρόσβασης. 

(γ) Να διαθέτει Κανονισμό λειτουργίας Συστήματος 
με τον οποίο ρυθμίζονται ιδίως θέματα σχετικά με τις 
διαδικασίες κεντρικού αντισυμβαλλομένου ή εκκαθά¬ 
ρισης ή διακανονισμού που εφαρμόζει, τους κανόνες 
πρόσβασης στο σύστημα και τις υποχρεώσεις των με¬ 
λών σε αυτό, τους κανόνες διαχείρισης κινδύνου για τη 
διασφάλιση της ομαλής λειτουργίας του συστήματος 
καθώς και την ύπαρξη κεφαλαίου ασφαλειοδοτικού 
χαρακτήρα ή την υποχρέωση των μελών του για την 
παροχή ασφαλειών. 

3. Το Διοικητικό Συμβούλιο της Επιτροπής Κεφαλαι¬ 
αγοράς χορηγεί άδεια λειτουργίας Συστήματος εφό¬ 
σον διαπιστώσει ότι πληρούνται οι προϋποθέσεις της 
προηγούμενης παραγράφου. Ταυτόχρονα με την άδεια 
λειτουργίας Συστήματος η Επιτροπή Κεφαλαιαγοράς 
εγκρίνει τον Κανονισμό του ως προς τη νομιμότητά του. 
Το Διοικητικό Συμβούλιο της Επιτροπής Κεφαλαιαγο¬ 
ράς ε-γκρίνει και κάθε τροποποίηση του Κανονισμού. 
Οι αποφάσεις της παραγράφου αυτής δημοσιεύονται 
στην Εφημερίδα της Κυβερνήσεως. Ο Κανονισμός και 
οι τροποποιήσεις του δεσμεύουν, από την ημερομηνία 
έναρξης ισχύος της εγκριτικής απόφασης της Επιτρο¬ 
πής Κεφαλαιαγοράς, τα μέλη του Συστήματος, τα λοιπά 
πρόσωπα και φορείς που εμπλέκονται στην εκκαθάρι¬ 
ση και το διακανονισμό στο πλαίσιο λειτουργίας του 
Συστήματος και εν γένει τα πρόσωπα τα οποία αφορά 
ο Κανονισμός. 

4. Το Διοικητικό Συμβούλιο της Επιτροπής Κεφαλαι¬ 
αγοράς μπορεί με απόφασή του να καθορίζει τους ει¬ 
δικότερους όρους και τη διαδικασία για τη χορήγηση 
και ανάκληση της άδειας λειτουργίας Συστήματος. Με 
την ίδια απόφαση μπορεί να εξειδικεύεται το περιεχό¬ 
μενο του Κανονισμού λειτουργίας Συστήματος και να 
καθορίζεται η διαδικασία δημοσιοποίησής του. 

5. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί επίσης να ορίζονται οι 
όροι και οι προϋποθέσεις βάσει των οποίων τα Συστή- 

ματα δύνανται να αναλαμβάνουν την εκκαθάριση ή το 
διακανονισμό συναλλαγών που διενεργούνται σε αγορές 
άλλων κρατών - μελών ή τρίτης χώρας. 

Άρθρο 74 

Άδεια λειτουργίας διαχειριστή Συστήματος 

1. Ο διαχειριστής Συστήματος λειτουργεί με τη μορφή 
ανώνυμης εταιρίας ύστερα από άδεια λειτουργίας που 
χορηγείται από την Επιτροπή Κεφαλαιαγοράς. Σκοπός 
του διαχειριστή Συστήματος είναι η οργάνωση και η 
λειτουργία συστημάτων. Ο διαχειριστής ευθύνεται για 
τη συμμόρφωση των Συστημάτων που διαχειρίζεται 
με τις υποχρεώσεις που προβλέπονται στην κείμενη 
νομοθεσία. Ως προς τη χορήγηση της άδειας και τη 
λειτουργία του διαχειριστή εφαρμόζονται αναλόγως 
οι διατάξεις των παραγράφων 2 έως 7 του άρθρου 42. 

2. Ο διαχειριστής Συστήματος μπορεί να διαχειρί¬ 
ζεται και μητρώο άυλων ή ακινητοποιημένων τίτλων 
ενεργώντας ως κεντρικό αποθετήριο αξιών σύμφωνα 
με τα άρθρα 39 του ν. 2396/1996 και την παράγραφο 3 
του άρθρου 105 του ν. 2533/1997, υπό την προϋπόθεση 
ότι δεν εκθέτει τα ιδιοκτησιακής φύσεως δικαιώματα 
των δικαιούχων των τίτλων σε κινδύνους τους οποίους 
αναλαμβάνει και οι οποίοι σχετίζονται με την εκκαθά¬ 
ριση των συναλλαγών. 

3. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς μπορεί να εξειδικεύονται οι 
προϋποθέσεις και η διαδικασία για τη χορήγηση και την 
ανάκληση άδειας λειτουργίας διαχειριστή Συστήματος, 
οι όροι και προϋποθέσεις για την έγκριση της καταλλη¬ 
λότητας σύμφωνα με την παράγραφο 3 του άρθρου 42 
των μελών του Διοικητικού Συμβουλίου, των προσώπων 
που πραγματικά διευθύνουν τη δραστηριότητά του και 
των μετόχων του, οι προϋποθέσεις και τα κριτήρια για 
την έγκριση των όρων λειτουργίας του και κάθε τεχνικό 
θέμα και αναγκαία λεπτομέρεια. 

Άρθρο 75 

Πρόσβαση σε Σύστημα 

1. Στα Συστήματα έχουν πρόσβαση ως μέλη, τα πι¬ 
στωτικά ιδρύματα και οι ΕΠΕΥ που λειτουργούν νόμιμα 
στην Ελλάδα ως και άλλα Συστήματα ή διαχειριστές 
Συστήματος, που λειτουργούν εξ αποστάσεως, με την 
επιφύλαξη των δικαιωμάτων των διαχειριστών των συ¬ 
στημάτων σύμφωνα με την παράγραφο 3 του άρθρου 
34. 

2. Τα Συστήματα και οι διαχειριστές τους μπορούν 
να δέχονται ως μέλη μόνο πρόσωπα της παραγράφου 
1, εφόσον πληρούν τους όρους και τις προϋποθέσεις 
που τίθενται με τον Κανονισμό λειτουργίας του Συ¬ 
στήματος. 

Άρθρο 76 

Κεφάλαιο ασφαλειοδοτικού χαρακτήρα 

1. Ο διαχειριστής Συστήματος μπορεί να διαχειρίζεται 
Κεφάλαιο με σκοπό την προστασία του Συστήματος 
από πιστωτικούς κινδύνους των μελών του. Το κεφάλαιο 
αποτελεί σύνολο περιουσίας που σχηματίζεται προς 
εξυπηρέτηση του σκοπού του από τις εισφορές των 
μελών στο Σύστημα. 

2. Ως προς το σύνολο των εννόμων σχέσεών του το 
Κεφάλαιο εκπροσωπείται από το διαχειριστή του. Ο 
διαχειριστής μπορεί να διορίζει τρίτα πρόσωπα για την 


άσκηση καθηκόντων θεματοφύλακα. Ο διαχειριστής ευ- 
θύνεται για τις πράξεις ή παραλείψεις του θεματοφύ¬ 
λακα και των οργάνων του. 

3. Η συμμετοχή του μέλους σε Κεφάλαιο προσδιορί¬ 
ζεται από τη μερίδα του. Η μερίδα αποτελείται από το 
σύνολο των πάσης φύσεως εισφορών του μέλους στο 
κεφάλαιο, περιλαμβανομένων και των τυχόν προσόδων 
που προκύπτουν με βάση τους κανόνες διαχείρισης και 
επένδυσης των διαθεσίμων του. 

4. Το Κεφάλαιο μπορεί να λειτουργεί ως κεφάλαιο 
αλληλοασφαλιστικού χαρακτήρα όταν, σε περίπτωση μη 
επάρκειας της μερίδας μέλους για την κάλυψη της ζημί¬ 
ας που προκύπτει από υπερημερία του, το εναπομείναν 
μέρος της ζημίας βαρύνει συμμέτρως τις μερίδες των 
λοιπών μελών που συμμετέχουν στο κεφάλαιο μειώνο¬ 
ντας αναλόγως τη συμμετοχή τους σε αυτό. 

5. Ο διαχειριστής συστήματος ενεργοποιεί το Κεφά¬ 
λαιο σε περίπτωση υπερημερίας μέλους σύμφωνα με 
τους κανόνες που ορίζονται στον Κανονισμό λειτουρ¬ 
γίας του Συστήματος. 

6. Η Επιτροπή Κεφαλαιαγοράς μπορεί με απόφασή της 
να ρυθμίζει θέματα αναφορικά με την απόδοση μερίδας 
μέλους σε περίπτωση λύσης του νομικού προσώπου 
του μέλους ή ανάκλησης της αδείας λειτουργίας του, 
ιδίως λόγω της θέσης του σε ειδική εκκαθάριση του 
άρθρου 21. 

7. Σε περίπτωση κατά την οποία μέλος τεθεί σε ειδική 
εκκαθάριση, το χρηματικό ποσό της μερίδας που του 
επιστρέφεται χρησιμοποιείται για την ικανοποίηση κατ’ 
απόλυτη προτεραιότητα των απαιτήσεων των πελατών 
του από παροχή σε αυτούς επενδυτικών υπηρεσιών. Οι 
απαιτήσεις των πελατών κατατάσσονται ως προνομιού¬ 
χες πριν από τη σειρά των απαιτήσεων της περίπτωσης 
3 του άρθρου 975 του Κ.Πολ.Δ. και πριν από τη διαίρεση 
κατά το άρθρο 977 του Κ.Πολ.Δ. 

Άρθρο 77 

Ασφάλειες 

1. Για την εξασφάλιση της ομαλής εκπλήρωσης των 
σχετιζόμενων με το Σύστημα υποχρεώσεών τους τα 
μέλη μπορεί να παρέχουν σε αυτό ασφάλεια. Ασφάλεια 
συνιστούν τα μετρητά και τα χρηματοπιστωτικά μέσα, 
όπως ορίζονται στις περιπτώσεις δ' και ε' της παρα¬ 
γράφου 1 του άρθρου 2 του ν. 3301/2004 (ΦΕΚ 263 Α'). Οι 
υποχρεώσεις παροχής ασφάλειας μπορεί να καλύπτο¬ 
νται και δυνάμει σχέσεων εγγυοδοσίας, περιλαμβανομέ- 
νων ενδεικτικά των εγγυητικών επιστολών πιστωτικού 
ιδρύματος που λειτουργεί νόμιμα στην Ελλάδα. 

2. Οι ασφάλειες τηρούνται σε λογαριασμούς ασφαλεί¬ 
ας σύμφωνα με τα οριζόμενα στον Κανονισμό λειτουρ¬ 
γίας του Συστήματος. Επί των ασφαλειών συνιστάται 
νόμιμο ενέχυρο εφαρμοζομένων των περί εμπράγματης 
χρηματοοικονομικής ασφάλειας διατάξεων του ν. 3301/ 
2004. Η ασφάλεια μπορεί να έχει τη μορφή χρηματοοι¬ 
κονομικής ασφάλειας με μεταβίβαση τίτλου του ν. 3301/ 
2004 κατά τα ειδικότερα οριζόμενα στον Κανονισμό 
λειτουργίας του Συστήματος. 

Άρθρο 78 

Ειδικές διατάξεις για την κατάσχεση 

1. Εφόσον κατασχεθούν εις χείρας μέλους σε Σύστημα 
ή σε μητρώο άυλων ή ακινητοποιημένων τίτλων τρίτου, 
άϋλοι τίτλοι, οι οποίοι, κατά το χρόνο της κατάσχεσης, 

είχαν πωληθεί χωρίς να έχει γίνει ακόμη η εκκαθάριση 
της σχετικής συναλλαγής, αντικείμενο της κατάσχεσης 
αποτελεί το προϊόν της πώλησης μετά την αφαίρεση 
φόρων, προμηθειών και λοιπών τελών και εξόδων, που 
περιέρχεται στο μέλος αφού συμψηφισθούν τυχόν υφι¬ 
στάμενες κατά το χρόνο της κατάσχεσης αντίθετες 
χρηματικές απαιτήσεις του μέλους κατά του δικαιούχου 
του προϊόντος της πώλησης μετά την αφαίρεση φόρων, 
προμηθειών και λοιπών τελών και εξόδων. 

2. Εάν επιβληθεί κατάσχεση στον τραπεζικό λογα¬ 
ριασμό τον οποίο τηρούν τα μέλη Συστήματος για τις 
ανάγκες του διακανονισμού, σύμφωνα με τα ειδικότερα 
προβλεπόμενα στο σχετικό Κανονισμό του Συστήμα¬ 
τος, η κατάσχεση αυτή δεν παράγει αποτελέσματα ως 
απολύτως άκυρη: 

(α) έναντι του Συστήματος, το οποίο δικαιούται να 
αναλαμβάνει τα κεφάλαια που απαιτούνται για την εκ¬ 
πλήρωση των εκάστοτε χρηματικών υποχρεώσεων των 
μελών του Συστήματος, και 

(β) έναντι μέλους Συστήματος ως προς τα χρηματικά 
ποσά που ανήκουν σε πελάτες του. 

Άρθρο 79 

Υπερημερία μέλους 

1. Σε περίπτωση υπερημερίας μέλους ως προς την 
εκπλήρωση υποχρεώσεών του εκκαθάρισης ή διακανο¬ 
νισμού στο πλαίσιο λειτουργίας Συστήματος, ο διαχει¬ 
ριστής του Συστήματος έχει τα εξής ειδικά δικαιώματα, 
τα οποία μπορεί να ασκεί σωρευτικά ή διαζευκτικά: 

(α) Να διενεργεί συναλλαγές κάλυψης, περιλαμβανομέ- 
νων της δανειοδοσίας ή δανειοληψίας και της πώλησης 
ή αγοράς με σύμφωνο επαναγοράς ή επαναπώλησης επί 
κινητών αξιών και να εφαρμόζει κατά του υπερήμερου 
ρήτρες εκκαθαριστικού συμψηφισμού της παραγράφου 
1(ιδ) του άρθρου 2 του ν. 3301/2004. 

(β) Να προβαίνει στη μερική ή ολική κατάπτωση της 
παρασχεθείσας ασφάλειας, να χρησιμοποιεί, να εκποιεί 
ή να προβαίνει στην κτήση της κυριότητας των παρα- 
σχεθέντων ως ασφάλεια κεφαλαίων ή χρηματοπιστω¬ 
τικών μέσων, εφαρμοζομένων των άρθρων 4 έως 6 του 
ν. 3301/ 2004 και σύμφωνα με τα ειδικότερα οριζόμενα 
στον Κανονισμό λειτουργίας του Συστήματος και, εφό¬ 
σον πρόκειται για ασφάλεια συνιστάμενη σε τίτλους 
οι οποίοι καθίστανται ληξιπρόθεσμοι και απαιτητοί, να 
εισπράττει ιδίω ονόματι τις εξ αυτών απαιτήσεις. 

(γ) Να εισπράττει από τη μερίδα στο Κεφάλαιο του 
υπερήμερου τα απαιτούμενα ποσά για την κάλυψη των 
εκκρεμών οφειλών του και, εφόσον πρόκειται για κε¬ 
φάλαιο αλληλοασφαλιστικού χαρακτήρα, να εισπράττει 
τα αναλογούντα ποσά από τις μερίδες και των λοιπών 
μελών ή συμμετεχόντων στο Κεφάλαιο. 

(δ) να αναθέτει σε άλλα μέλη του Συστήματος τη 
διαχείριση των λογαριασμών πελατών του υπερήμε¬ 
ρου, ιδίως στις περιπτώσεις αδυναμίας εκπλήρωσης, 
οφειλόμενης σε πρόβλημα ρευστότητας, κεφαλαιακής 
επάρκειας ή φερεγγυότητας αυτού, ή ανάκλησης της 
άδειας λειτουργίας του. 

2. Με εξαίρεση τις συναλλαγές κάλυψης της περίπτω¬ 
σης α' της παραγράφου 1, ο υπερήμερος δεν επιτρέπε¬ 
ται να αναλαμβάνει υποχρεώσεις από νέες συναλλαγές 
σχετιζόμενες με την εκκαθάριση και το διακανονισμό 
μέχρι την άρση της υπερημερίας. 

3. Σε περίπτωση αφερεγγυότητας, κατά την έννοια 


του άρθρου 1(ι) του ν. 2789/2000, μέλους σε Σύστημα, 
οι πράξεις εκκαθάρισης, διακανονισμού, διενέργειας συ¬ 
ναλλαγών κάλυψης και εκκαθαριστικού συμψηφισμού, 
περιλαμβανομένης και της παροχής από αυτό ασφα¬ 
λειών υπέρ του συστήματος, είναι καθ’ όλα έγκυρες 
και αντιτάξιμες έναντι παντός τρίτου, εφόσον αφορούν 
σε εκκρεμότητες του αφερέγγυου στο Σύστημα από 
συναλλαγές που έχουν καταρτιστεί πριν ο διαχειρι¬ 
στής του Συστήματος λάβει γνώση της έναρξης της 
διαδικασίας αφερεγγυότητας των άρθρων 3 έως 7 του 
ν. 2789/2000. 

4. Ο διαχειριστής του Συστήματος ειδοποιεί αμέσως 
την Επιτροπή Κεφαλαιαγοράς για την υπερημερία ή την 
αφερεγγυότητα, ως και για τα μέτρα που έλαβε για την 
αντιμετώπισή της. 

Άρθρο 80 

Αρμοδιότητες της Επιτροπής Κεφαλαιαγοράς 
και διοικητικές κυρώσεις 

1. Η Επιτροπή Κεφαλαιαγοράς είναι αρμόδια για την 
εποπτεία εφαρμογής των διατάξεων του Δεύτερου 
Μέρους του νόμου αυτού επί των διαχειριστών Συστή¬ 
ματος, των συστημάτων και των μελών τους. Τα εντε¬ 
ταλμένα όργανα της Επιτροπής Κεφαλαιαγοράς έχουν 
τις εξουσίες που προβλέπονται στην παράγραφο 3 και 
στις περιπτώσεις α' έως ε', η' και θ' της παραγράφου 
4 του άρθρου 59. Η εποπτεία αυτή δεν θίγει τις αρμο¬ 
διότητες της Τράπεζας της Ελλάδος ως επόπτη των 
συστημάτων πληρωμών και διακανονισμού σύμφωνα με 
το ν. 2789/ 2000. 

2. Η Επιτροπή Κεφαλαιαγοράς μπορεί να επιβάλει 
πρόστιμο σε οποιοδήποτε φυσικό ή νομικό πρόσωπο 
παραβιάζει τις διατάξεις του Δεύτερου Μέρους του νό¬ 
μου αυτού, καθώς και των αποφάσεων που εκδίδονται 
κατ’ εξουσιοδότησή του, ύψους μέχρι τρία εκατομμύρια 
(3.000.000) ευρώ εφαρμοζομένου του δεύτερου εδαφίου 
της παραγράφου 1 του άρθρου 61. 

3. Η Επιτροπή Κεφαλαιαγοράς μπορεί επίσης να επι¬ 
βάλει πρόστιμο μέχρι πεντακόσιες χιλιάδες (500.000) 
ευρώ σε περίπτωση μη συνεργασίας σε μία έρευνα που 
καλύπτεται από την παράγραφο 2. Η παράγραφος 4 του 
άρθρου 61 εφαρμόζεται ως προς τα μέτρα ή τις κυρώ¬ 
σεις που επιβάλλονται σύμφωνα με το άρθρο αυτό. 

Άρθρο 81 

Επαγγελματικό απόρρητο 

1. Τα πάσης φύσεως στοιχεία και δεδομένα που τη¬ 
ρούνται από τα Συστήματα και τους διαχειριστές τους 
προστατεύονται από αυτούς ως απόρρητα. Το απόρ¬ 
ρητο των εν λόγω στοιχείων και δεδομένων δεν ισχύει 
έναντι της Επιτροπής Κεφαλαιαγοράς, της Τράπεζας 
της Ελλάδος ή και άλλων αρχών ή φορέων, ως και των 
συνδεόμενων με τα Συστήματα διαχειριστών αγοράς 
προς άσκηση των αρμοδιοτήτων τους σύμφωνα με την 
κείμενη νομοθεσία. 

2. Έναντι των Συστημάτων και των διαχειριστών τους 
δεν ισχύει το απόρρητο που προβλέπεται από τις διατά¬ 
ξεις της παραγράφου 1 του άρθρου 55 του ν. 2396/1996, 
της παραγράφου 2 του άρθρου 12 του ν. 2198/1994 (ΦΕΚ 
43 Α') και του άρθρου 1 του ν. 1059/1971 (ΦΕΚ 270 Α'), 
όπως ισχύουν, ως προς τους λογαριασμούς μετρητών 
ή τίτλων που τηρούνται σε κεντρικές τράπεζες, σε κε¬ 
ντρικά αποθετήρια αξιών ή σε ιδρύματα της περίπτω- 

σης β' του άρθρου 1 του ν. 2789/2000 στο πλαίσιο των 
διαδικασιών λειτουργίας συστήματος. 

Άρθρο 82 

Φορολογικές διατάξεις 

1. Μη θίγόμενων των διατάξεων του φόρου προστι¬ 
θέμενης αξίας η είσπραξη ποσών εισφοράς προς Κε¬ 
φάλαιο για την προστασία Συστήματος που συνιστάται 
και λειτουργεί κατά τους όρους του Δεύτερου Μέρους 
του νόμου αυτού απαλλάσσεται από κάθε φόρο, τέλος ή 
επιβάρυνση υπέρ του Δημοσίου ή τρίτων προσώπων. 

2. Τα κεφάλαια Συστήματος απαλλάσσονται των πό¬ 
σης φύσεως φόρων εισοδήματος ή περιουσίας, με απο¬ 
κλειστική εξαίρεση τους φόρους επί εσόδων η είσπραξη 
των οποίων γίνεται, σύμφωνα με τις εκάστοτε ισχύου- 
σες φορολογικές διατάξεις, με παρακράτηση στην πηγή 
κατά την απόδοσή τους στο δικαιούχο. 

3. Μη θιγομένων των διατάξεων της φορολογίας ει¬ 
σοδήματος και του φόρου προστιθέμενης αξίας απαλ¬ 
λάσσονται παντός φόρου, τέλους, τέλους χαρτοσήμου 
και δικαιώματος υπέρ του Δημοσίου ή τρίτων η κτήση 
παραγώγων διαπραγματεύσιμων σε οργανωμένη αγορά, 
τα κεφαλαιακά κέρδη από συναλλαγές επί των σχετικών 
παραγώγων, τα έσοδα ή κέρδη από συναλλαγές σε 
προϊόντα δανειοδοσίας ή δανειοληψίας και πώλησης ή 
αγοράς με σύμφωνο επαναγοράς ή επαναπώλησης επί 
κινητών αξιών, η παροχή ασφαλειών χάριν εξασφάλι¬ 
σης της ομαλής λειτουργίας συστήματος, η μεταβίβαση 
εννόμων σχέσεων επί των παραγώγων και των σχετι¬ 
κών ασφαλειών μεταξύ των μελών ή συμμετεχόντων 
σε σύστημα και κάθε πράξη και συμφωνία παρεπόμενη 
αυτών. 

Άρθρο 83 

Μεταβατικές διατάξεις για τα συστήματα 
εκκαθάρισης και διακανονισμού συναλλαγών 
των αγορών αξιών και παραγώγων του Χ.Α. 

1. Η εταιρία «Ελληνικά Χρηματιστήρια Α.Ε.» (ΕΧΑΕ), με 
την ιδιότητα του διαχειριστή του Συστήματος εκκαθά¬ 
ρισης και διακανονισμού αξιών και παραγώγων, όπως 
προβλέπονται στους εν ισχύ κανονισμούς του άρθρου 
5 του ν. 3152/2003 (ΦΕΚ 152 Α'), ενεργεί ως διαχειριστής 
συστήματος κατά την έννοια του παρόντος νόμου. 

2. Η ΕΧΑΕ υποχρεούται να λάβει από την Επιτροπή 
Κεφαλαιαγοράς άδεια λειτουργίας διαχειριστή για τα 
συστήματα εκκαθάρισης και διακανονισμού συναλλαγών 
επί άυλων αξιών (Σύστημα Αξιών) και επί παραγώγων 
(Σύστημα Παραγώγων) που διαχειρίζεται, μέσα σε δε¬ 
καοκτώ (18) μήνες από την έναρξη ισχύος του παρό¬ 
ντος νόμου. Η ΕΧΑΕ θα διαχειρίζεται ως διαχειριστής 
του Συστήματος Αξιών το υφιστάμενο κατά την έναρξη 
ισχύος του παρόντος νόμου Επικουρικό Κεφάλαιο του 
ν. 2471/ 1997 (ΦΕΚ 46 Α'), σύμφωνα με τους όρους του 
παρόντος νόμου και τους όρους του Κανονισμού του 
σχετικού Συστήματος. 

3. Η Επιτροπή Κεφαλαιαγοράς χορηγεί άδεια στο Σύ¬ 
στημα Αξιών και στο Σύστημα Παραγώγων εγκρίνοντας 
ταυτόχρονα τον Κανονισμό κάθε συστήματος. 

4. Η ΕΧΑΕ θα συνεχίσει να ασκεί τις δραστηριότητες 
διαχείρισης του Συστήματος Άυλων Τίτλων, τις οποίες 
ασκεί υπό την ιδιότητα του διαχειριστή του Κεντρικού 
Αποθετηρίου Αξιών, σύμφωνα με τον κανονισμό που 
προβλέπεται στην παράγραφο 3 του άρθρου 105 του ν. 


2533/1997 και στα άρθρα 39 και επ. του ν. 2396/1996, με 
την επιφύλαξη του άρθρου 74 του νόμου αυτού. 

5. Η ΕΧΑΕ μπορεί, ύστερα από έγκριση της Επιτροπής 
Κεφαλαιαγοράς, να μεταβιβάζει τις αρμοδιότητες ανα¬ 
φορικά με τη διαχείριση του Συστήματος Αυλων Τίτλων 
που ασκεί ως διαχειριστής του Κεντρικού Αποθετηρίου 
Αξιών, σύμφωνα με τα άρθρα 39 επ. του ν. 2396/1996 και 
κατά τα ειδικότερα προβλεπόμενα στον εν ισχύ κανο¬ 
νισμό της παραγράφου 3 του άρθρου 105 του ν. 2533/ 
1997, σε τρίτο πρόσωπο. Η Επιτροπή Κεφαλαιαγοράς 
μπορεί ταυτόχρονα με τη χορήγηση της έγκρισης να 
θέτει ειδικούς όρους για τη μεταβίβαση της διαχείρισης, 
να ορίζει τις προϋποθέσεις που πρέπει να πληροί ο νέος 
διαχειριστής και να ρυθμίζει κάθε άλλο σχετικό θέμα 
και αναγκαία λεπτομέρεια. 

ΚΕΦΑΛΑΙΟ Β' 

ΑΛΛΕΣ ΔΙΑΤΑΞΕΙΣ 

Αρθρο 84 

Τροποποίηση και συμπλήρωση διατάξεων 
για την Κεφαλαιαγορά 

1. Το άρθρο 1 του ν. 3371/2005 αντικαθίσταται ως 
εξής: 

«Αρθρο 1 

Σκοπός και πεδίο εφαρμογής 

1. Με τα άρθρα 1 έως 10 του νόμου αυτού σκοπείται 
η ενσωμάτωση στην ελληνική νομοθεσία της Οδηγίας 
2001/34/ΕΚ (Ι_ 184/6.7.2001) του Ευρωπαϊκού Κοινοβουλί¬ 
ου και του Συμβουλίου σχετικά με την εισαγωγή κινητών 
αξιών σε χρηματιστήριο αξιών και τις πληροφορίες επί 
των αξιών αυτών που πρέπει να δημοσιεύονται. 

2. Στις κινητές αξίες που έχουν εισαχθεί ή αποτελούν 
αντικείμενο αίτησης εισαγωγής σε οργανωμένη αγορά 
χρηματιστηρίου που λειτουργεί στην Ελλάδα, εφαρμό¬ 
ζονται οι διατάξεις των άρθρων 2 έως 21. 

3. Ως «κινητές αξίες» νοούνται: 

(α) οι μετοχές, 

(β) οι ομολογίες και οι τίτλοι σταθερού εισοδήματος 
εν γένει, 

(γ) τα ελληνικά πιστοποιητικά και οι τίτλοι παραστα¬ 
τικοί μετοχών εν γένει, 

(δ) οι τίτλοι παραστατικοί ομολογιών και λοιπών τίτ¬ 
λων σταθερού εισοδήματος, 

(ε) οι τίτλοι παραστατικοί δικαιωμάτων προς κτήση 
μετοχών ή ομολογιών, 

(στ) κάθε άλλη αξία, η οποία αποτελεί αντικείμενο δι¬ 
απραγμάτευσης και παρέχει δικαίωμα απόκτησης άλλης 
κινητής αξίας, μέσω εγγραφής ή ανταλλαγής ή παρέχει 
δικαίωμα εκκαθάρισης τοις μετρητοίς και 

(ζ) κάθε άλλη αξία που ορίζεται ως κινητή αξία με 
απόφαση της Επιτροπής Κεφαλαιαγοράς. 

4. Ως «εισαγωγή κινητών αξιών σε χρηματιστήριο» ή 
«εισαγωγή κινητών αξιών σε οργανωμένη αγορά» νο¬ 
είται η εισαγωγή κινητών αξιών για διαπραγμάτευση 
σε οργανωμένη αγορά της οποίας διαχειριστής είναι 
χρηματιστήριο. 

5. Όπου στο νόμο αυτόν αναφέρεται «δημόσια εγ¬ 
γραφή» κινητών αξιών νοείται και η δημόσια προσφορά 
υφιστάμενων κινητών αξιών.» 

2.(α) Μετά την παράγραφο 1 του άρθρου 4 του ν. 2225/ 
1994 (ΦΕΚ 121 Α') προστίθεται παράγραφος Ια ως εξής: 

«Ια. Η άρση του απορρήτου είναι επίσης επιτρεπτή 
για τη διακρίβωση παραβάσεων των άρθρων 3 έως 7, 
29 και 30 του ν. 3340/2005 (ΦΕΚ 112 Α').» 

(β) Στο τέλος της παραγράφου 5 του άρθρου 4 του 
ν. 2225/1994 (ΦΕΚ 121 Α') προστίθεται τελευταίο εδάφιο 
ως εξής: 

«Στις περιπτώσεις της παραγράφου Ια αυτού του 
άρθρου την άρση μπορεί να ζητήσει και η Επιτροπή 
Κεφαλαιαγοράς, με απόφαση της Εκτελεστικής της Επι¬ 
τροπής, η οποία υποβάλλεται στον αρμόδιο Εισαγγελέα 
Εφετών ή τον ανακριτή, οι οποίοι την υποβάλλουν στο 
Συμβούλιο Εφετών.» 

(γ) Μετά το δεύτερο εδάφιο της παραγράφου 9 του 
άρθρου 5 του ν. 2225/1994 προστίθεται τρίτο εδάφιο 
ως εξής: 

«Στις περιπτώσεις της παραγράφου Ια του άρθρου 4 
τα στοιχεία αυτά χρησιμοποιούνται επιπλέον κατά τη 
διοικητική διαδικασία για τη διαπίστωση της παράβα¬ 
σης των άρθρων 3 έως 7, 29 και 30 του ν. 3340/2005 
και επισυνάπτονται στη σχετική δικογραφία κατά τη 
διαδικασία ενώπιον των διοικητικών δικαστηρίων.» 

3. Στο δεύτερο εδάφιο της παραγράφου 2 του άρθρου 
28 του ν. 2843/2000 (ΦΕΚ 219 Α') διαγράφεται η λέξη 
«καινοτόμες». 

Άρθρο 85 

Καταργούμενες διατάξεις 

1. Από την έναρξη ισχύος του νόμου αυτού καταρ- 
γούνταί: 

(α) τα άρθρα 6α, 12 έως 16,19 έως 23, 26, 27, 30 και 31 
του ν. 3632/1928, 

(β) τα άρθρα 4, 6, 8, 12, 13, 14 και 17 του α.ν. 2341/ 
1940, 

(γ) το άρθρο 12 του α.ν. 148/1967 (ΦΕΚ 173 Α'), 

(δ) τα άρθρα 1, 3, 4, 4α, 4β, 6 έως 11,13,18, 20, 21, 22, 
22α, 24 έως 28, 31, 33α, 36 και 37 του ν. 1806/1988, 

(ε) η παράγραφος 1 του άρθρου 61 του ν. 1892/1990 
(ΦΕΚ 101 Α'), 

(στ) το άρθρο 2 του ν. 1960/1991 (ΦΕΚ 123 Α'), 

(ζ) τα άρθρα 60, 69, 71, 71Α του ν. 1969/1991, 

(η) τα άρθρα 1 έως 5 και 7 έως 9, 17 και 29 του ν. 
2324/1995 (ΦΕΚ 146 Α'), 

(θ) τα άρθρα 1 έως 31 του ν. 2396/1996, 

(ι) τα άρθρα 1 έως 14 και 16 έως 32, εκτός από τις 
διατάξεις που παραμένουν σε ισχύ και καταργούνται 
σύμφωνα με την παράγραφο 6 του άρθρου αυτού και 
91 του ν. 2533/1997, 

(ια) οι παράγραφοι 2 και 6 του άρθρου 29 του ν. 2579/ 
1998 (ΦΕΚ 31 Α'), 

(ιβ) τα άρθρα 3, 5,15 και 16 του ν. 2651/1998 (ΦΕΚ 248 
Α'), 

(ιγ) το άρθρο 15 παράγραφος 2 του ν. 2733/1999 (ΦΕΚ 
155 Α'), 

(ιδ) τα άρθρα 1, 2, 4 και 7 του ν. 2836/2000 (ΦΕΚ 168 
Α'), 

(ιε) τα άρθρα 1 έως 4 και 9 του ν. 3152/2003 (ΦΕΚ 152 
Α'), 

(ιστ) το άρθρο 54 του ν. 3371/2005, 

(ιζ) το άρθρο 29 του ν. 3556/2007. 

2. Από τη δημοσίευση στην Εφημερίδα της Κυβερ- 
νήσεως του παρόντος νόμου καταργείται το άρθρο 15 
του ν. 2533/1997. 


3. Από τη θέση σε ισχύ της απόφασης του Διοικητικού 
Συμβουλίου της Επιτροπής Κεφαλαιαγοράς που προβλέ- 
πεται στην παράγραφο 10 του άρθρου 25 καταργείται η 
Απόφαση ΥΠΕΘΟ 12263/Β.500/11.4.1997 (ΦΕΚ 340 Β'). 

4. Από τη θέση σε ισχύ της απόφασης της Επιτροπής 
Κεφαλαιαγοράς με την οποία εγκρίνεται ο Κανονισμός 
του Συστήματος Αξιών και σε κάθε περίπτωση δεκαο¬ 
κτώ (18) μήνες μετά την έναρξη ισχύος του νόμου αυτού 
καταργούνται οι διατάξεις των άρθρων 4 έως 7 του ν. 
2471/1997 και οι παράγραφοι 1 έως 3 του άρθρου 5 και 
το άρθρο 5α του ν. 3152/2003. 

5. Αποφάσεις της Επιτροπής Κεφαλαιαγοράς που 
έχουν εκδοθεί σύμφωνα με τις διατάξεις των άρθρων 
4 έως 7 του ν. 2471/1997 παύουν να ισχύουν με τη θέση 
σε ισχύ της απόφασης της Επιτροπής Κεφαλαιαγοράς 
με την οποία εγκρίνεται ο Κανονισμός του Συστήματος 
Αξιών και, σε κάθε περίπτωση, παύουν να ισχύουν δεκα¬ 
οκτώ (18) μήνες μετά τη δημοσίευση του νόμου αυτού. 

6. Από τη θέση σε ισχύ της απόφασης της Επιτροπής 
Κεφαλαιαγοράς με την οποία εγκρίνεται ο Κανονισμός 
του Συστήματος Παραγώγων και σε κάθε περίπτωση 
δεκαοκτώ (18) μήνες μετά την έναρξη ισχύος του νόμου 
αυτού καταργούνται οι διατάξεις: 

(α) των παραγράφων 2 και 20 του άρθρου 1, της πα¬ 
ραγράφου 2 του άρθρου 10, των παραγράφων 2 και 3 
του άρθρου 11, του άρθρου 21, των παραγράφων 2 και 
3 του άρθρου 22, της παραγράφου 3 του άρθρου 24, 
των άρθρων 25 έως 30 του ν. 2533/1997 και 

(β) των παραγράφων 4 και 5 του άρθρου 5 του ν. 
3152/ 2003. 

Άρθρο 86 

1. Υφιστάμενες οφειλές, από οποιαδήποτε αιτία, των 
Ποδοσφαιρικών Ανωνύμων Εταιρειών (Π.Α.Ε.), των Καλα- 
θοσφαιρικών Ανωνύμων Εταιρειών (Κ.Α.Ε.), των Τμημάτων 
Αμειβομένων Αθλητών (Τ.Α.Α.) ή Αθλητικών Σωματείων 
που έχουν βεβαιωθεί κατά τις διατάξεις του Κ.Ε.Δ.Ε. 
στις Δημόσιες Οικονομικές Υπηρεσίες (Δ.Ο.Υ.) μέχρι τη 
δημοσίευση του παρόντος, μπορούν να καταβληθούν, 
απαλλαγμένες από το ογδόντα τοις εκατό των πρόσθε¬ 
των φόρων, προστίμων και προσαυξήσεων εκπρόθεσμης 
καταβολής σε εκατόν είκοσι (120) μηνιαίες δόσεις. Το 
συνολικό ποσό κάθε μηνιαίας δόσης δεν μπορεί να είναι 
μικρότερο των επτακοσίων (700) ευρώ. 

2. α. Γ ια τις Π.Α.Ε. η καταβολή των δόσεων εξυπηρε¬ 
τείται με παρακράτηση του ποσού κάθε δόσης από την 
επιχορήγηση που καταβάλλεται σε αυτές μέσω του 
«Οργανισμού Προγνωστικών Αγώνων Ποδοσφαίρου Α.Ε.» 
(Ο.Π.Α.Π. Α.Ε.). Η παρακράτηση της κάθε δόσης ενεργεί- 
ται από την Ο.Π.Α.Π. Α.Ε. βάσει εγγράφου των αρμόδιων 
Δ.Ο.Υ. και αποδίδεται σε αυτές μέχρι την ημερομηνία 
λήξης πληρωμής κάθε δόσης. Αν η παρακρατούμενη 
επιχορήγηση δεν καλύπτει το ποσό της οφειλόμενης 
δόσης, η διαφορά καταβάλλεται από την Π.Α.Ε. στην 
αρμόδια Δ.Ο.Υ. μέχρι την ίδια ημερομηνία. Η επιχορήγη¬ 
ση κατά το μέρος που αναλογεί στο ποσό κάθε δόσης, 
καθώς και η τυχόν επιπλέον διαφορά που καταβάλλεται 
από τις Π.Α.Ε. για τη συμπλήρωση του ποσού κάθε δό¬ 
σης είναι ακατάσχετες από τρίτους και υποχρεωτικά 
εκχωρητέες στο Δημόσιο για όσο χρονικό διάστημα 
διαρκεί η ρύθμιση και για ολόκληρο το ποσό αυτής. 

β. Για τις Π.Α.Ε., Κ.Α.Ε., Τ.Α.Α. ή Αθλητικά Σωματεία 
που υπάγονται στη ρύθμιση, η καταβολή των δόσεων 

εξυπηρετείται επίσης με παρακράτηση του ποσού κάθε 
δόσης και από άλλες πηγές εσόδων αυτών, όπως για 
παράδειγμα από πόσης φύσεως συμβάσεις χορηγιών, 
διαφημίσεων ή συμβάσεις που προβλέπονται στο άρθρο 
84 του ν. 2725/1999 όπως αυτός ισχύει κ.ά. Για το σκοπό 
αυτόν κάθε Π.Α.Ε., Κ.Α.Ε., Τ.Α.Α. ή Αθλητικό Σωματείο 
κατά την κατάθεση της αίτησης για υπαγωγή στη ρύθ¬ 
μιση της παραγράφου 3 του παρόντος συνυποβάλλει 
υποχρεωτικά στην αρμόδια Δ.Ο.Υ. αντίγραφα όλων των 
ως άνω συμβάσεων που αυτή έχει συνάψει έως την 
ημερομηνία αυτή. Περαιτέρω υποχρεούται κατά τη δι¬ 
άρκεια του χρόνου ισχύος της ρύθμισης, όπως εντός 
πέντε (5) εργάσιμων ημερών καταθέτει στην αρμόδια 
Δ.Ο.Υ. αντίγραφα όλων των συμβάσεων που τυχόν θα 
συνάψει. 

Η παράλειψη υποβολής από Π.Α.Ε., Κ.Α.Ε., Τ.Α.Α. ή 
Αθλητικό Σωματείο των εγγράφων που αναφέρονται 
στις περιπτώσεις των δύο προηγούμενων εδαφίων συ¬ 
νεπάγεται την επιβολή σε βάρος τους της ποινής του 
προστίμου για κάθε παράβαση ύψους κατ’ ελάχιστον 
εκατό χιλιάδων (100.000) ευρώ. Το πρόστιμο επιβάλλεται 
και εισπράττεται από το όργανο και κατά τη διαδικασία, 
που προβλέπονται από το άρθρο 77Α παράγραφος 6 
του ν. 2725/1999, όπως αυτό προστέθηκε με το άρθρο 
24 του ν. 3057/2002. 

Η παρακράτηση κάθε δόσης ενεργείται από κάθε συμ¬ 
βαλλόμενο φυσικό ή νομικό πρόσωπο με Π.Α.Ε., Κ.Α.Ε., 
Τ.Α.Α. ή Αθλητικό Σωματείο που έχει υπαχθεί στη ρύθμι¬ 
ση βάσει εγγράφου των αρμόδιων Δ.Ο.Υ. και αποδίδεται 
σε αυτές μέχρι την ημερομηνία λήξης κάθε δόσης. Αν 
το παρακρατούμενο ποσό δεν καλύπτει το ποσό της 
οφειλόμενης δόσης, η διαφορά καταβάλλεται από την 
Π.Α.Ε., Κ.Α.Ε., Τ.Α.Α. ή Αθλητικό Σωματείο στην αρμόδια 
Δ.Ο.Υ. μέχρι την ίδια ημερομηνία. Η μέριμνα για τη δι¬ 
απίστωση της πληρωμής των δόσεων από όλους τους 
φορείς που παραπάνω αναφέρονται ανήκει στις Π.Α.Ε., 
Κ.Α.Ε., Τ.Α.Α. και Αθλητικά Σωματεία. Τα ως άνω έσοδα 
των Π.Α.Ε., Κ.Α.Ε., Τ.Α.Α. ή Αθλητικών Σωματείων από 
συμβάσεις χορηγιών, διαφημίσεων κ.ά. κατά το μέρος 
που αναλογούν στο ποσό κάθε δόσης της ρύθμισης, 
είναι ακατάσχετα από τρίτους και υποχρεωτικά εκχω- 
ρητέα στο Δημόσιο για όσο χρονικό διάστημα διαρκεί 
η ρύθμιση και για ολόκληρο το ποσό αυτής. 

3. Γ ια την υπαγωγή στη ρύθμιση αυτή απαιτείται αί¬ 
τηση του Προέδρου της ενδιαφερόμενης Π.Α.Ε., Κ.Α.Ε., 
Τ.Α.Α. ή Αθλητικού Σωματείου στην αρμόδια Δ.Ο.Υ. μέσα 
σε δύο (2) μήνες από τη δημοσίευση του νόμου αυτού 
και καταβολή της πρώτης δόσης, μέχρι την τελευταία 
εργάσιμη για τις δημόσιες υπηρεσίες ημέρα του μήνα 
που λήγει η προθεσμία για την υποβολή αίτησης. Η 
δεύτερη δόση καταβάλλεται μέχρι την τελευταία ερ¬ 
γάσιμη ημέρα του επόμενου μήνα από την ημερομηνία 
λήξης καταβολής της πρώτης δόσης και οι επόμενες 
δόσεις την τελευταία εργάσιμη ημέρα των αντίστοιχων 
μηνών, χωρίς ιδιαίτερη ειδοποίηση των οφειλετών. Η 
οφειλή δεν επιβαρύνεται με περαιτέρω προσαυξήσεις 
εκπρόθεσμης καταβολής. Η μη καταβολή δύο (2) συνε¬ 
χόμενων δόσεων της ρύθμισης ή η μη ενημερότητα του 
οφειλέτη για διάστημα μεγαλύτερο των τριών (3) μηνών, 
για χρέη που βεβαιώνονται από τη δημοσίευση του 
παρόντος και μετά, έχει ως συνέπεια: α) την απώλεια 
των ευεργετημάτων της ρύθμισης και β) την καταβολή 
του υπολοίπου της οφειλής, σύμφωνα με τα στοιχεία 
της βεβαίωσής της. 


Σε περίπτωση εξόφλησης ολόκληρης της οφειλής 
μέχρι την ημερομηνία καταβολής της πρώτης δόσης, 
παρέχεται ολική απαλλαγή από τους πρόσθετους φό¬ 
ρους, πρόστιμα και προσαυξήσεις εκπρόθεσμης κατα¬ 
βολής. Γ ια τις Π.Α.Ε., Κ.Α.Ε., Τ.Α.Α. και Αθλητικά Σωματεία 
που καταβάλλουν εμπρόθεσμα τις δόσεις αυτές δεν 
διενεργείται συμψηφισμός ή παρακράτηση ποσοστού 
πέραν του πενήντα τοις εκατό τυχόν άλλων απαιτή- 
σεών τους κατά του Δημοσίου, σύμφωνα με το άρθρο 
83 του Κ.Ε.Δ.Ε. 

4. Στη ρύθμιση της παραγράφου 1 και με τον ίδιο 
τρόπο καταβολής, μπορεί να υπάγονται και τα χρέη 
προς το Δημόσιο της παραπάνω κατηγορίας οφει¬ 
λετών που θα βεβαιώνονται μετά από φορολογικούς 
ελέγχους ή αποφάσεις διοικητικών δικαστηρίων και θα 
αφορούν υποχρεώσεις φορολογικών περιόδων μέχρι 
και 30.6.2007. Για την υπαγωγή των χρεών αυτών στη 
ρύθμιση του παρόντος νόμου απαιτείται αίτηση του 
Προέδρου της ενδιαφερόμενης Π.Α.Ε., Κ.Α.Ε., Τ.Α.Α. ή 
Αθλητικού Σωματείου στην αρμόδια Δ.Ο.Υ., μέσα σε ένα 
μήνα από τη βεβαίωση των οφειλών αυτών. Μετά την 
υπαγωγή και των χρεών αυτών αναπροσαρμόζονται τα 
ποσά των δόσεων που είχαν καθοριστεί αρχικά και κα¬ 
ταβάλλεται υποχρεωτικά το σύνολο της διαφοράς, που 
προκύπτει και αφορά τις ληξιπρόθεσμες δόσεις μέχρι 
την ημερομηνία καταβολής της δόσης που ακολουθεί 
την αναπροσαρμογή. 

5. Ειδικά για τις υποχρεώσεις των προαναφερόμενων 
οφειλετών που έχουν γεννηθεί μέχρι την τελευταία ερ¬ 
γάσιμη ημέρα του μήνα δημοσίευσης του νόμου αυτού 
και δεν έχουν βεβαιωθεί στην αρμόδια Δ.Ο.Υ., για να 
υπαχθούν στην παρούσα ρύθμιση πρέπει να υποβληθούν 
οι αντίστοιχες για κάθε φορολογία δηλώσεις και να 
καταβληθούν, εφάπαξ με την υποβολή των δηλώσε¬ 
ων αυτών, τα ποσά που προκύπτουν από αυτές, χωρίς 
πρόσθετους φόρους, πρόστιμα και προσαυξήσεις μέσα 
σε προθεσμία δύο (2) μηνών από την ημερομηνία δημο¬ 
σίευσης του παρόντος νόμου. 

6. Στη ρύθμιση αυτή μπορούν να υπαχθούν και οφειλέ¬ 
τες της ίδιας κατηγορίας που είχαν υπαχθεί στη ρύθμι¬ 
ση των διατάξεων του άρθρου 19 του ν. 3262/2004 (ΦΕΚ 
173 Α') είτε την απώλεσαν είτε όχι, ακολουθώντας την 
ίδια διαδικασία υπαγωγής και τους όρους και προϋπο¬ 
θέσεις της παρούσας. Τυχόν καταβληθέντα ποσά, που 
αφορούν προσαυξήσεις εκπρόθεσμης καταβολής, δεν 
επιστρέφονται ούτε συμψηφίζονται. 

7. Με την τήρηση της ανωτέρω ρύθμισης: 

α) Χορηγείται αποδεικτικό ενημερότητας των χρεών 
προς το Δημόσιο μηνιαίας διάρκειας, εφόσον συντρέ¬ 
χουν οι λοιπές προϋποθέσεις του άρθρου 26 του ν. 
1882/1990 (ΦΕΚ 43 Α'). 

β) Δεν λαμβάνονται σε βάρος τους ή σε βάρος των 
συνυπόχρεων προσώπων τα προβλεπόμενα μέτρα κατά 
τις διατάξεις του άρθρου 25 του ν. 1882/1990 (ΦΕΚ 43 
Α'), του άρθρου 22 του ν. 2523/1997 (ΦΕΚ 179 Α'), όπως 
αυτά ισχύουν σήμερα, και των άρθρων 231 έως 243 του 
ν. 2717/1999 (ΦΕΚ 97 Α'), αναστέλλονται δε τα τυχόν 
ληφθέντα ως άνω μέτρα. 

γ) Αναστέλλεται η συνέχιση της διαδικασίας ανα¬ 
γκαστικής εκτέλεσης των κινητών ή ακινήτων, με την 
προϋπόθεση ότι η εκτέλεση αφορά μόνο χρέη που ρυθ¬ 
μίζονται με τις διατάξεις αυτού του άρθρου. Η αναστολή 
αυτή δεν ισχύει για κατασχέσεις που έχουν επιβληθεί 

στα χέρια τρίτων ή έχουν εκδοθεί οι σχετικές παραγ¬ 
γελίες, τα αποδιδόμενα όμως ποσά από αυτές λαμ- 
βάνονται υπόψη για την κάλυψη δόσης ή δόσεων της 
ρύθμισης, εφόσον δεν πιστώνονται σε άλλες οφειλές 
που δεν έχουν ρυθμιστεί. 

Αν ο οφειλέτης απωλέσει το ευεργέτημα της ρύθμι¬ 
σης, τα μέτρα που έχουν ανασταλεί συνεχίζονται. 

8. Απαγορεύεται η διενέργεια μεταγραφών σε Ποδο¬ 
σφαιρική ή Καλαθοσφαιρική Ανώνυμη Εταιρεία (Π.Α.Ε. 
ή Κ.Α.Ε.), Τ.Α.Α. ή Αθλητικό Σωματείο που για οποιονδή- 
ποτε λόγο απωλέσει το ευεργέτημα της ρύθμισης των 
προηγούμενων παραγράφων του παρόντος άρθρου. 

Σε Αθλητικές Ανώνυμες Εταιρείες, Τ.Α.Α. ή Αθλητικά 
Σωματεία που παραβιάζουν την απαγόρευση του προ¬ 
ηγούμενου εδαφίου επιβάλλεται, για κάθε παράβαση, 
η ποινή του προστίμου ύψους κατ’ ελάχιστον εκατό 
χιλιάδων (100.000) ευρώ. Το πρόστιμο επιβάλλεται και 
εισπράττεται από το όργανο και κατά τη διαδικασία, 
που προβλέπονται από το άρθρο 77Α παράγραφος 6 
του ν. 2725/1999, όπως αυτό προστέθηκε με το άρθρο 
24 του ν. 3057/2002. 

Η ανωτέρω ποινή επιβάλλεται επίσης και για όσες 
Α.Α.Ε., Τ.Α.Α. ή Αθλητικά Σωματεία έχουν υπαχθεί στη 
ρύθμιση του άρθρου 19 του ν. 3262/2004 και απωλέσουν 
για οποιονδήποτε λόγο το ευεργέτημα αυτής. 

9. Στο τέλος της παραγράφου 3 του άρθρου 77Α του 
ν. 2725/1999, όπως αυτό προστέθηκε με το άρθρο 24 
του ν. 3057/2002, προστίθεται τελευταίο εδάφιο, που 
έχει ως εξής: 

«Σε Α.Α.Ε. που καθ’ οιονδήποτε τρόπο συμμετέχουν 
σε επαγγελματικά πρωταθλήματα χωρίς να έχουν 
λάβει το πιστοποιητικό της παρούσας παραγράφου 
απαγορεύεται και είναι απολύτως άκυρη η κάθε μετα¬ 
βίβαση μετοχών σε φυσικό ή νομικό πρόσωπο και δεν 
χορηγείται από την Επιτροπή Επαγγελματικού Αθλη¬ 
τισμού η άδεια της παραγράφου 3 του άρθρου 69 του 
ν. 2725/1999, όπως αυτό τροποποιήθηκε με το άρθρο 17 
του ν. 3057/2002. 

Στους παραβάτες της απαγόρευσης του προηγούμε¬ 
νου εδαφίου επιβάλλονται οι ποινές της παραγράφου 13 
του άρθρου 69 του ν. 2725/1999, όπως αυτό ισχύει.» 

10. Οι επαγγελματικές ενώσεις ή σύνδεσμοι και οι 
αθλητικές ομοσπονδίες, που επικυρώνουν τις κατά πα¬ 
ράβαση των δύο προηγούμενων παραγράφων ή της 
παραγράφου 1 του άρθρου 21 του ν. 3262/2004, όπως 
αυτό αντικαταστάθηκε με το άρθρο 27 του ν. 3479/2006 
(ΦΕΚ 152 Α'), συντελούμενες εγγραφές ή μετεγγραφές 
ή εκδίδουν τα αντίστοιχα δελτία αθλητικής ιδιότητας ή 
δέχονται στις διοργανώσεις τους Α.Α.Ε. που στερούνται 
του εκδιδόμενου από την Ε.Ε.Α. πιστοποιητικού συμμε¬ 
τοχής τιμωρούνται, για κάθε παράβαση, με το πρόστιμο 
και κατά τη διαδικασία επιβολής και είσπραξης που 
προβλέπονται στο άρθρο 77Α παρ. 6 του ν. 2725/1999 
(ΦΕΚ 121 Α'), όπως τούτο προστέθηκε με το άρθρο 24 
του ν. 3057/2002 (ΦΕΚ 239 Α'), και με κατ’ ελάχιστον 
πρόστιμο ύψους εκατό χιλιάδων (100.000) ευρώ, επιφυ- 
λασσομένων των διατάξεων των άρθρων 28 παρ. 2 του 
ν. 2725/1999 και 29 παρ. 7 του ν. 3479/2006, τα δε μέλη 
του Διοικητικού Συμβουλίου αυτών, τα οποία λαμβάνουν 
τις σχετικές αποφάσεις, εκπίπτουν αυτοδικαίως από το 
αξίωμά τους, τούτου διαπιστουμένου κατά τη διαδικασία 
του άρθρου 3 παρ. 7 του ν. 2725/1999. 

11. Με την επιφύλαξη των οριζομένων στην παράγρα¬ 
φο 3 το ευεργέτημα της ρύθμισης απόλυτοι εφόσον 


η υπόχρεη Α.Α.Ε. ή το Τ.Α.Α. ή το Αθλητικό Σωματείο 
δεν καταβάλει τους φόρους που κατά τις ισχύουσες 
διατάξεις οφείλονται από αυτούς, καθώς και τους φό¬ 
ρους που παρακρατούνται, ανεξάρτητα από το χρόνο 
βεβαίωσής τους, καθώς επίσης και όταν δεν εκπληρώνει 
τις υποχρεώσεις για καταβολή ασφαλιστικών εισφορών, 
καταβολή του προβλεπόμενου στο άρθρο 9 παρ. 1 περ. 
β' του ν. 423/1976 ποσοστού 15% επί των ακαθάριστων 
εισπράξεων των αγώνων της στα εθνικά στάδια, όπου 
αυτοί τελούνται, καταβολή του προβλεπόμενου στο 
άρθρο 41 παρ. 4 του ν. 2725/1999, όπως αυτό αντικα- 
ταστάθηκε με το άρθρο 1 του ν. 3057/2002, ποσοστού 
5% επί του αντιτίμου των εισιτηρίων της στα ασφαλι¬ 
στικά ταμεία του αστυνομικού προσωπικού, καταβολή 
του προβλεπόμενου στο άρθρο 71 παρ. 3 περ. β' του 
ν. 2725/1999 ποσοστού 10% των καθαρών κατά χρήση 
εισπράξεων της εταιρείας από αγώνες, καθώς και για 
καταβολή του προβλεπόμενου στο άρθρο 33 παρ. 1 
του ν. 2800/2000 (ΦΕΚ 247 Α') ποσοστού 10% επί των 
εσόδων τους από τα τηλεοπτικά δικαιώματα για τη 
μετάδοση των αγώνων τους στο Υπουργείο Δημόσιας 
Τάξης. Ο έλεγχος για την εκπλήρωση των παραπάνω 
υποχρεώσεων γίνεται ανά δίμηνο από την Επιτροπή 
Επαγγελματικού Αθλητισμού, η οποία συντάσσει σχε¬ 
τική έκθεση περί της απώλειας του ευεργετήματος της 
ρύθμισης για τους λόγους αυτούς και τη διαβιβάζει στην 
αρμόδια Δ.Ο.Υ. 

12. Η απώλεια του ευεργετήματος της ρύθμισης για 
τους λόγους της προηγούμενης παραγράφου αποτε¬ 
λεί λόγο έκπτωσης από το αξίωμά τους των προσώ¬ 
πων που αναφέρονται στο άρθρο 118Α παρ. 4 του ν. 
2725/1999, όπως αυτό προστέθηκε με το άρθρο 20 του 
ν. 3479/2006, η οποία διαπιστώνεται με τη διαδικασία 
του άρθρου 3 παρ. 7 του ν. 2725/1999. 

13. α. Οι απαιτήσεις των επαγγελματιών ποδοσφαιρι¬ 
στών (Ελλήνων και αλλοδαπών) κατά της Π.Α.Ε. ΑΡΗΣ 
που έχει υπαχθεί στο άρθρο 44 του ν. 1892/1990, όπως 
ισχύει, οι οποίοι δεν συμφώνησαν στην υπαγωγή αυτή 
και των οποίων οι απαιτήσεις έχουν επιδικαστεί είτε με 
τελεσίδικες δικαστικές αποφάσεις είτε με τελεσίδικες 
αποφάσεις των επιτροπών επίλυσης οικονομικών δια¬ 
φορών της Ε.Π.Ο. ή της πρώην Ε.Π.Α.Ε. του άρθρου 95 
του ν. 2725/1999, όπως ισχύει, καθώς και οι απαιτήσεις 
των επαγγελματιών ποδοσφαιριστών (Ελλήνων και αλ¬ 
λοδαπών) της Π.Α.Ε. ΠΑΣ ΓΙΑΝΝΙΝΑ, η οποία λύθηκε και 
τέθηκε σε εκκαθάριση, και οι οποίες προκύπτουν κατά 
τα ανωτέρω, θα ικανοποιηθούν οι μεν απαιτήσεις των 
ποδοσφαιριστών της Π.Α.Ε. ΑΡΗΣ μέχρι του χρηματικού 
ποσού των τεσσάρων εκατομμυρίων εκατόν εβδομήντα 
επτά χιλιάδων (4.177.000) ευρώ, οι δε απαιτήσεις των 
ποδοσφαιριστών της Π.Α.Ε. ΠΑΣ ΓΙΑΝΝΙΝΑ μέχρι του 
χρηματικού ποσού των εξακοσίων εξήντα τεσσάρων 
χιλιάδων εκατόν πενήντα τριών (664.153) ευρώ από τον 
Κρατικό Προϋπολογισμό μέσω του Πανελληνίου Συνδέ¬ 
σμου Αμειβομένων Ποδοσφαιριστών (Π.Σ.Α.Π.). 

β. Η καταβολή από τον Π.Σ.Α.Π. προς τους ποδοσφαιρι¬ 
στές της προηγούμενης περίπτωσης θα είναι αναλογική 
με βάση τις επιδικασθείσες απαιτήσεις τους και θα 
πραγματοποιηθεί σε τέσσερις (4) ισόποσες εξαμηνιαίες 
δόσεις. 

γ. Ο τρόπος και ο χρόνος εκταμίευσης των ποσών αυ¬ 
τών από τον Κρατικό Προϋπολογισμό προς τον Π.Σ.Α.Π., 
τα απαιτούμενα δικαιολογητικά, καθώς και κάθε ανα- 

γκαία λεπτομέρεια, ρυθμίζονται με απόφαση του Υπουρ¬ 
γού Οικονομίας και Οικονομικών και του αρμόδιου για 
θέματα αθλητισμού Υφυπουργού. 

14. Στους δώδεκα (12) καλαθοσφαιριστές, που συμ¬ 
μετείχαν στην αποστολή της Εθνικής Ομάδας Καλα¬ 
θοσφαίρισης, η οποία κατέκτησε τη δεύτερη θέση του 
Παγκοσμίου Πρωταθλήματος Καλαθοσφαίρισης Ανδρών 
2006, καταβάλλεται εφάπαξ και ισομερώς και κατά πα¬ 
ρέκκλιση των άρθρων 31 και 34 του ν. 2725/1999, όπως 
αυτά ισχύουν, το συνολικό ποσό των δύο εκατομμυρίων 
ογδόντα οκτώ χιλιάδων (2.088.000) ευρώ. Στον προπονη¬ 
τή και στο βοηθό προπονητή καταβάλλεται, αντίστοιχα, 
ποσοστό εκατό τοις εκατό (100%) και πενήντα τοις 
εκατό (50%) από το ποσό επιβράβευσης, που αντιστοιχεί 
σε κάθε καλαθοσφαιριστή. 

Στους δύο βοηθούς προπονητή, στο γυμναστή, στον 
ιατρό, στους δύο φυσιοθεραπευτές και στο φροντιστή, 
καταβάλλεται επίσης συνολικά το πενήντα τοις εκατό 
(50%) από το ποσό επιβράβευσης, που αντιστοιχεί σε 
κάθε καλαθοσφαιριστή. 

Για την ως άνω αιτία ουδεμία άλλη οικονομική παροχή 
καταβάλλεται από το Δημόσιο. 

Η σχετική δαπάνη βαρύνει τον τακτικό προϋπολογι¬ 
σμό της Γ.Γ.Α. και καταβάλλεται με τακτικά χρηματικά 
εντάλματα, που ελέγχονται από την Υπηρεσία Δημοσι¬ 
ονομικού Ελέγχου του Υπουργείου Πολιτισμού. 

Άρθρο 87 

1. Η Γενική Διεύθυνση Διοικητικής Υποστήριξης του 
Νομικού Συμβουλίου του Κράτους (Ν.Σ.Κ.) και η θέση 
του προϊσταμένου αυτής καταργούνται. 

Στο υπηρεσιακό - πειθαρχικό συμβούλιο του άρθρου 
54 του ν. 3086/2002 (ΦΕΚ 324 Α') στη θέση του Γενικού 
Διευθυντή μετέχει στο εξής ο Προϊστάμενος Διεύθυνσης 
του διοικητικού προσωπικού του Ν.Σ.Κ. που έχει ασκήσει 
περισσότερο χρόνο καθήκοντα Προϊσταμένου. 

Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών, 
συνιστάται μία (1) νέα Διεύθυνση και αναδιαρθρώνονται 
οι ήδη υφιστάμενες. Με το ίδιο διάταγμα καθορίζονται 
οι αρμοδιότητες της νέας Διεύθυνσης, ο κλάδος από 
τον οποίο δύναται να προέρχεται ο Προϊστάμενος αυ¬ 
τής, ανακαθορίζονται οι αρμοδιότητες των υφιστάμε¬ 
νων Διευθύνσεων και ρυθμίζεται κάθε άλλη αναγκαία 
λεπτομέρεια. 

2. Το προσωπικό, που υπηρετούσε στο Χρηματιστήριο 
Αξιών Αθηνών κατά τη δημοσίευση του ν. 2324/1995 και 
εξακολουθεί να υπηρετεί σε αυτό κατά τη δημοσίευση 
του παρόντος νόμου, μεταφέρεται στο Υπουργείο Οι¬ 
κονομίας και Οικονομικών εντός έξι (6) μηνών από τη 
δημοσίευση του παρόντος νόμου με πράξη που εκδίδει 
ο Υπουργός Οικονομίας και Οικονομικών. 

Σε περίπτωση που στο Υπουργείο Οικονομίας και 
Οικονομικών δεν υφίστανται επαρκείς θέσεις για τη 
μεταφορά του ανωτέρω προσωπικού, με κοινή από¬ 
φαση των Υπουργών Οικονομίας και Οικονομικών και 
Εσωτερικών, Δημόσιας Διοίκησης και Αποκέντρωσης 
καθορίζονται άλλοι φορείς του Δημοσίου στους οποίους 
θα μεταφερθεί το προσωπικό και κάθε άλλη αναγκαία 
λεπτομέρεια για τη διαδικασία της μεταφοράς. 

Από τη μεταφορά που συντελείται σύμφωνα με τα 
προηγούμενα εδάφια δεν θίγονται δικαιώματα του προ¬ 


σωπικού που σχετίζονται με τη συμμετοχή του στο 
ταμείο αλληλοβοήθειας του προσωπικού του Χ.Α. και 
αναφέρονται στο χρόνο που υπηρετούσαν στο Χ.Α., 
τυχόν δε αξιώσεις παροχών των υπαλλήλων εκ του 
ανωτέρω ταμείου παραμένουν ισχυρές και μετά τη με¬ 
ταφορά τους στο Δημόσιο. 

3. Η παράγραφος 15 του άρθρου 35 του ν. 2324/1995 
(ΦΕΚ 146 Α') αντικαθίσταται ως εξής: 

«15. Στην Επιτροπή Κεφαλαιαγοράς λειτουργεί πε¬ 
νταμελές Υπηρεσιακό Συμβούλιο για την εν γένει κρί¬ 
ση του προσωπικού της που απασχολείται με σχέση 
εργασίας ιδιωτικού δικαίου. Το Υπηρεσιακό Συμβούλιο 
συγκροτείται με απόφαση του Διοικητικού Συμβουλίου 
της Επιτροπής Κεφαλαιαγοράς και αποτελείται από τον 
Πρόεδρο του Διοικητικού Συμβουλίου ή τον αναπληρωτή 
του, από τον Γενικό Διευθυντή και από τρία τακτικά 
μέλη, εκ των οποίων ένα προέρχεται από τα μέλη του 
Διοικητικού Συμβουλίου και δύο είναι αιρετοί εκπρόσω¬ 
ποι του μη αποσπασμένου προσωπικού της Επιτροπής 
Κεφαλαιαγοράς, που υπηρετεί με σχέση εργασίας ιδιω¬ 
τικού δικαίου. Κατά τα λοιπά εφαρμόζονται οι ισχύουσες 
για τα υπηρεσιακά συμβούλια διατάξεις.» 

4. Πέραν των προβλεπόμενων θέσεων προσωπικού, 
συνιστώνται στην Επιτροπή Κεφαλαιαγοράς: (α) είκο¬ 
σι πέντε (25) επιπλέον θέσεις ειδικού επιστημονικού 
προσωπικού με σχέση εργασίας ιδιωτικού δικαίου και 
δικηγόρων που κατανέμονται ως εξής: (αα) πέντε (5) 
θέσεις οικονομολόγων, (ββ) τέσσερις (4) θέσεις ειδικού 
επιστημονικού προσωπικού με ειδίκευση στην πληροφο¬ 
ρική, (γγ) οκτώ (8) θέσεις ελεγκτών, (δδ) πέντε (5) θέσεις 
νομικών, (εε) τρεις (3) θέσεις δικηγόρων, καθώς και (β) 
είκοσι μία (21) επιπλέον θέσεις μόνιμων υπαλλήλων που 
κατανέμονται ως εξής: (αα) έντεκα (11) θέσεις του κλά¬ 
δου ΠΕ Διοικητικού - Οικονομικού, (ββ) πέντε (5) θέσεις 
του κλάδου ΤΕ Διοικητικού - Λογιστικού, (γγ) πέντε (5) 
θέσεις του κλάδου ΔΕ Διοικητικών - Γραμματέων. 

5. Το τελευταίο εδάφιο της παραγράφου 8 του άρ¬ 
θρου 35 του ν. 2324/1995, όπως αντικαταστάθηκε από 
την παράγραφο 6 του άρθρου 103 του ν. 2533/1997, 
αντικαθίσταται ως εξής: 

«Η αμοιβή κάθε μέλους δεν δύναται σε καμία περί¬ 
πτωση να υπερβαίνει σε μηνιαία βάση το ήμισυ των 
ακαθάριστων μηνιαίων αποδοχών που ισχύουν κάθε 
φορά για τους ειδικούς συμβούλους της Επιτροπής 
Κεφαλαιαγοράς.» 

6. Η περίπτωση γ' της παραγράφου 2 του άρθρου 17 
του ν. 3152/2003 (ΦΕΚ 152 Α') αντικαθίσταται ως ακο¬ 
λούθως: 

«(γ) Οι νέες θέσεις πτυχιούχων νομικής, καθώς και οι 
ήδη υφιστάμενες στην Επιτροπή Κεφαλαιαγοράς θέσεις 
νομικών, οι οποίες μετονομάζονται σε «θέσεις πτυχιού¬ 
χων νομικής» του ειδικού επιστημονικού προσωπικού, 
δεν είναι ασυμβίβαστες προς το λειτούργημα του δι¬ 
κηγόρου αλλά αναστέλλουν την άσκησή του. Από την 
αναστολή αυτή δεν θίγονται τα ασφαλιστικά δικαιώμα¬ 
τα των δικηγόρων. Δικηγόροι, οι οποίοι παραιτήθηκαν 
της δικηγορικής ιδιότητας και απασχολούνται σε θέσεις 
πτυχιούχων νομικής της Επιτροπής Κεφαλαιαγοράς, 
δύνανται να επανεγγραφούν στον οικείο Δικηγορικό 
Σύλλογο, ζητώντας ταυτοχρόνως την υπαγωγή τους 
σε καθεστώς αναστολής ασκήσεως του δικηγορικού 
λειτουργήματος.» 

Άρθρο 88 

1. Τα ποσά των περιπτώσεων α', β' και γ' της παρ. 8 
του άρθρου 8 του ν. 3205/2003 (ΦΕΚ 297 Α') αναπρο¬ 
σαρμόζονται, από 1.8.2007, ως εξής: 

α. Εκατόν είκοσι (120) ευρώ 

β. Εκατόν τέσσερα (104) ευρώ 

γ. Εβδομήντα τέσσερα (74) ευρώ. 

2. Το επίδομα της παρ. 4 περ. γ' του άρθρου 8 του 
ν. 3205/2003 (ΦΕΚ 297 Α') χορηγείται, από 1.8.2007, και 
στους υπαλλήλους του Δημοσίου, Ν.Π.Δ.Δ. και Ο.Τ.Α. που 
υπηρετούν στο Νομό Πέλλας, με τους ίδιους όρους και 
προϋποθέσεις χορήγησης του ανωτέρω επιδόματος. 

Άρθρο 89 

1. Η εκκαθάριση της «Οργανωτικής Επιτροπής Ολυ¬ 
μπιακών Αγώνων (Ο.Ε.Ο.Α.) - ΑΘΗΝΑ 2004 Α.Ε.» λήγει 
την 31η Ιουλίου 2007. 

2. Τα υφιστάμενα περιουσιακά στοιχεία του ενεργητι¬ 
κού και του πραγματικού παθητικού, κατά την ημερομη¬ 
νία λήξης της εκκαθάρισης της «Ο.Ε.Ο.Α. - ΑΘΗΝΑ 2004 
Α.Ε.», μεταβιβάζονται και εμφανίζονται με τους ίδιους 
λογαριασμούς και με τα ίδια υπόλοιπα στα βιβλία της 
«ΟΛΥΜΠΙΑΚΑ ΑΚΙΝΗΤΑ Α.Ε.». Η «ΟΛΥΜΠΙΑΚΑ ΑΚΙΝΗΤΑ 
Α.Ε.» αναλαμβάνει την είσπραξη των πάσης φύσεως 
απαιτήσεων και την εξόφληση των υποχρεώσεων από 
οποιαδήποτε αιτία και αν προέρχονται, οι δε εκκρεμείς 
δίκες συνεχίζονται από αυτήν σε οποιοδήποτε δικαστή¬ 
ριο και οποιουδήποτε βαθμού, καθ’ υποκατάστασή της 
στη θέση της «Ο.Ε.Ο.Α. - ΑΘΗΝΑ 2004 Α.Ε.». 

3. Εντός πέντε (5) ημερών από της δημοσιεύσεως του 
παρόντος νόμου στην Εφημερίδα της Κυβερνήσεως 
θα συγκληθεί η γενική συνέλευση των μετόχων της 
«Ο.Ε.Ο.Α.- ΑΘΗΝΑ 2004 Α.Ε.» με θέματα ημερήσιας διά¬ 
ταξης την έγκριση του ισολογισμού και των οικονομικών 
καταστάσεων από της ενάρξεως μέχρι της λήξεως της 
εκκαθαρίσεώς της και την απαλλαγή των εκκαθαριστών 
από πάσης ευθύνης. 

4. Τα μέλη της Τριμελούς Ελεγκτικής Επιτροπής, που 
υπηρετούν κατά τη λήξη της εκκαθάρισης της Εταιρεί¬ 
ας, θα συνεχίσουν το διενεργούμενο από αυτούς έλεγχο 
που αφορά την περίοδο της εκκαθάρισης της Εταιρείας, 
σύμφωνα με τις διατάξεις του άρθρου 2 παρ. 12 του 
ν. 2598/1998, όπως ισχύει, ο οποίος θα πρέπει να έχει 
ολοκληρωθεί μέχρι 30 Σεπτεμβρίου 2007. Τα μέλη της 
Τριμελούς Ελεγκτικής Επιτροπής θα εξακολουθήσουν 


να λαμβάνουν την αυτή αμοιβή, η οποία από 1ης Αυγού- 
στου 2007 μέχρι 30 Σεπτεμβρίου 2007 θα βαρύνει τον 
προϋπολογισμό της «ΟΛΥΜΠΙΑΚΑ ΑΚΙΝΗΤΑ Α.Ε.». 

5. Τα αποτελέσματα του φορολογικού ελέγχου της 
περιόδου από της ενάρξεως μέχρι της λήξεως της εκ¬ 
καθάρισης κοινοποιούνται στην «ΟΛΥΜΠΙΑΚΑ ΑΚΙΝΗΤΑ 
Α.Ε.». Οι διαφορές του φορολογικού ελέγχου καταβάλ¬ 
λονται από την «ΟΛΥΜΠΙΑΚΑ ΑΚΙΝΗΤΑ Α.Ε.». 

Άρθρο 90 
Έναρξη ισχύος 

Η ισχύς του νόμου αυτού αρχίζει την 1.11.2007, εκτός 
των διατάξεων της παραγράφου 3 του άρθρου 84 και 
της παραγράφου 2 του άρθρου 85, των οποίων η ισχύς 
αρχίζει από τη δημοσίευση του νόμου στην Εφημερίδα 
της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 17 Αυγούστου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 


ΠΟΛΙΤΙΣΜΟΥ 

Γ. ΒΟΥΛΓΑΡΑΚΗΣ 


ΥΦΥΠ. ΠΟΛΙΤΙΣΜΟΥ 

Γ. ΟΡΦΑΝΟΣ 


Θεωρήθηκε καί τέθηκε η Μεγάλη Σφραγίδα του 
Κράτους. 

Αθήνα, 17 Αυγούστου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

